
KALBOS MOKSLAS IR MŪSŲ BENDRINĖ KALBA 


L. DAMBRIŪNAS 


Tarp kalbos mokslo ir bendrinės, kasdien 
vartojamos kalbos esama panašaus santykio, 
kaip tarp technikos, medicinos mokslo ir tų 
mokslų praktiško panaudojimo kasdieniame gy- 
venime. Kiekviena literatūrinė arba bendresniu 
žodžiu vadinama bendrinė kalba yra normuoja- 
moji kalba. Kiekvienai normai pagrįsti reikia 
principų. Praktinės kalbos ugdymo darbui tų 
principų kaip tik ir tenka jieškotis kalbos moks- 
le. Suprantama, kad kalbiniai principai nėra kal- 
bininkų protinės spekuliacijos padaras. Jie yra 
pačios kalbos gyvenimo stebėjimo bei tyrinėjimo 
išdava. Vadinas, pirmesnė yra pati gyvoji kal- 
ba, o dėsniai sudaromi pasiremiant jos faktais. 
Nors šie dėsniai neturi tokio visuotinumo pobū- 
džio kaip gamtos dėsniai, vis dėlto. reguliuojant 
bei normuojant bendrinės kalbos gyvenimą, jie 
yra gana instruktyvūs. Tiek kalbos istorijos, tiek 
jos struktūros dėsnių tyrimas leidžia pasidaryti 
kai kurių išvadų ir praktiniam bendrinės kal- 
bos reikalui. 


1. Istorinė kalbotyra 


Dabartinio kalbotyros mokslo amžius nėra 
ilgas. Jo gimimo data gerai žinoma — tai 19 am- 
žiaus pirmasis ketvirtis. Per pirmąjį savo gyveni- 
mo šimtmetį kalbotyra domėjosi daugiausia kal- 
bos gyvenimo praeitimi, jos istorija. O kadangi 
domėtasi ne viena kuria kalba, bet visomis pa- 
saulio kalbomis ir tyrinėta lyginant vienos kal- 
bos faktus su kitos kalbos faktais, vieną kalbų 
grupę su kita kalbų grupe, tai šis mokslas vadi- 
namas dar lyginamuoju kalbų mokslu arba lygi- 
namąja kalbotyra. 

Kaip minėta, kalbotyros mokslo domėtasi 
daugiausia istorine kalbos gyvenimo raida. Da- 
barties faktai kalbininkui buvo įdomūs tik kaip 


paskutinis tos raidos tarpsnis. Dėl to ir žymiau=- 
si pirmojo istorinės kalbotyros šimtmečio pio- 
nieriai yra kalbininkai istorikai. Užtenka pami- 
nėti tokias figūras, kaip Boppas, Schleicheris, ar 
vėlesnio laikotarpio šulus, kaip Brugmannas, 
Delbruckas, Osthoffas, Leskienas, Meillet, mūsų 
Būga, latvių Endzelynas ir kiti. Kaip politinio 
gyvenimo istorikas neturi ką veikti su dabarties 
faktais, taip, suprantama, ir kalbininką istoriką 
kalbos dabarties faktai nelabai tedomina. Ypač 
literatūrinė ar bendrinė kalba mažai tesidomė- 
ta, ją paliekant kalbininkams praktikams — nor- 
minių gramatikų bei žodynų sudarinėtojams. Li- 
teratūrinė kalba net nelaikyta tikra, natūralia 
kalba. Ji lyginta su girioje išrautu ir sode paso- 
dintu medžiu, kuris čia žmogaus prižiūrimas, 
atseit jau auga "dirbtinai", nebenatūraliai. Tik- 
ruoju gi kalbos mokslu tenorėta laikyti kalbos 
istoriją. "Tos krypties kalbininkų pažiūras išdės- 
tė Žymus jų atstovas vokiečių kalbininkas H. 
Paulis savo knygoje “Prinzipien der Sprachges- 
chichte" (1920), kur aiškiai pabrėžia, kad kalbos 
mokslas yra kalbos istorija (Sprachwissenschatft 
ist Sprachgeschichte) ir kitokio „kaip istorinio 
kalbos mokslo nepripažįsta. : 


2. Nauja kalbotyros kryptis 


Paulis buvo betgi vienas iš tos išimtinai is+ 
torinės kalbotyros mohikanų. Pamažu pradėjo 
aiškėti, kad kalbą galima tyrinėti ne tik istoriš> 
kai, sekant jos raidą iki seniausių prokalbės lai+ 
kų, bet kad ir dabarties faktai yra lygiai svarbus 
kalbos mokslo objektas, bent nemažiau svarbus, 
negu žodžių analizės, daugiau ar mažiau hipote: 
tinės žodžių etimologijos ar prokalbinių formų 
rekonstrukcijos. Įsitikinta, kad panašiai kaip Ti- 
loscfijoj, ir kalbotyros moksle galima tarti žodį 

ne tik apie kalbos istoriją, bet ir apie kalbos sis- 
temą, ir kad gali būti lyginamos ne tik istorinės, 
bet ir gyvų kalbų formos, jų funkcinės reikšmės 
bei pačios kalbų struktūros. Ir tai yra nauja, įdo- 
mi ir svarbi kalbotyros sritis (Mathesius). Kilo 
tam tikra reakcija prieš vienašališkumą kalbos 
moksle. Pradėta kalbėti net apie kalbos mokslo 
krizę. Istorinei kalbotyrai imta prikaišioti, 
kad ji puikiai savo uždavinį atliko, smulkiausiai 
išanalizuodama žodžio sudėtį, bet įi nepasakė, 
kas iš tikrųjų kalba yra. 


Vienas žymesnių tokios naujos krypties pra- 
dininkų buvo šveicarų kalbininkas Ferdinandas 
de Saussure. Savo knygoje “Cours de linguisti- 
gue gėnėrale" (1916) jis plačiai kalba apie sta- 
tinę ir evoliucinę arba sinchroninę ir diachroni- 
nę kalbotyrą. Tiksliau kalbant, yra tai du to pa- 
ties mokslo objekto aspektai. Statinei arba sin- 
chroninei kalbotyrai rūpi dabartinis kalbos sto- 
vis, nes “kalba yra sistema, kurios visos dalys ga- 
li ir turi būti tiriamos jų dabarties santykyje“ 
(124 p.). Tuo tarpu evoliucinei arba diachroninei 
kalbotyrai rūpi istoriniai kalbos pasikeitimai. 
Kadangi tai yra visai skirtingi dalykai, tai pagal 
de Saussure negalima apie abu juos kalbėti iš 
karto. F. de Saussure pastebi, kad prieš gimstant 
lyginamajai kalbotyrai tebuvo žinoma tik sin- 
chroninė kalbotyra. Lyginamoji 19 a. kalbotyra 
yra naujas kalbos mokslo laimėjimas. Tačiau nei 
viena, nei kita atskirai neapima viso kalbos 
mokslo (119 p.). 


Šis dviejų kalbotyros aspektų iškėlimas ir 
skirtingų principinių problemų bei metodų pa- 
brėžimas buvo labai svarbus dalykas. Po pirmo- 
jo pasaulinio karo Pragoj gimė nauja kalboty- 
ros kryptis, vadinamoji fonologinė mokykla, ku- 
riai svarbiausiu akstinu kaip tik ir buvo de Saus- 
sure minėta knyga. Joje, kalbėdamas apie sin- 
chroninę kalbotyrą, autorius pabrėžė, kad kalba 
yra ženklų sistema (Zeichensystem). Šią mintį 
plačiau išvystė rusų kalbininkai emigrantai 
(Trubeckoj, Jakobson, Karcevskij) pirmame 
kalbininkų kongrese Hagoj 1928 metais ir iš kar- 
to rado didelį pritarimą. Pradėta vis daugiau ir 
daugiau domėtis gyvąja kalba, jos faktų vidaus 
santykiais bei sąryšiais. O tai ir yra ne kas kita, 
kaip kalbos struktūra. “Dieser innere Zusammen- 
hang der Sprache heisst Struktur, und durch die 
Erkenntnis der Struktur erkennt man die Spra- 
che, die jetzt als System aufzufassen ist“ (E. 
Seidel). 


Šias Mintis toliau vystė Pragos lingvistų ra- 
telis, kuriam vadovavo jau minėtas kalbininkas 
kunigaikštis Trubeckoj. Jie leido ir žurnalą “Tra- 
vaux du cercle linguistigue de Prague“. Tais 
klausimais rašyta nemaža ir kitų kraštų lingvis- 
tikos bei filosofijos žurnaluose — skandinavų, 
prancūzų, Amerikos ir kitur.. Paminėtini tokie 
vardai, kaip Broendal, K. Buehler (Sprachtheo- 
rie), Bloomfield, Hjelmslev, Morris (Foundation 
of the theory of signs), Weisgerber ir daug kitų. 

Be susidomėjimo kalbos struktūra, pradėta 
vis daugiau ir daugiau domėtis jos funkcija ar- 
ba funkcijomis, kurių skiriamos kelios pagrindi- 
nės: a. komunikatyvinė (susižinojimo kalba), 
b. specialinė praktinė (specialių sričių kalba), c. 
specialinė teoretinė (mokslo kalba) ir d. esteti- 
nė (grožinės literatūros kalba). Primityvios, 
liaudinės kalbos pagrindinė funkcija yra komu- 
nikatyvinė. Tuo tarpu kultūrinės kalbos būdin- 
ga žymė yra'jos funkcingumas, tai yra, jos funk- 
cijų arba uždavinių įvairybė. 


Žodžiu, pastaraisiais laikais daugelio kalbi- 
ninkų dėmesys nukreiptas į sinchroninę kalbo- 
tyrą, į kalbos struktūrines bei funkcines proble- 
mas (funktionelle und strukturelle Betrach- 
tungsweise). Nepaneigiama, žinoma, nė istorinė 
kalbotyra ar jos reikšmė. Abi jos viena kitą pa- 
pildo ir sudaro vieną kalbos mokslo objektą. Zy- 
mus kalbininkas istorikas Eduardas Hermannas 
tuo klausimu rašo: “Kalbotyros mokslas negali 
apseiti nei be vienos, nei be kitos (sinchroninės 
ir diachroninės kalbotyros L. D.); abi jos turi 
viena kitą papildyti. Čia aš ir matau galutinį 
kalbotyros krizės išsprendimą“ (Die altgrie- 
chischen Tempora..., Goettingen 1943). Pana- 
šių minčių yra reiškę ir kiti kalbininkai!) 

Be grynų kalbininkų, kalbinėmis ar su kal- 
ba susijusiomis problemomis kaskart daugiau 
domimasi ir filosofų bei psichologų. Filosofai, 
galima sakyti, kaip tik sėkmingiausiai ir spren- 
dė principines kalbos problemas. Jų išvadomis 
vėliau pasinaudodavo gryni kalbininkai anali- 
tikai. Šalia H. Paulio knygos “Prizipien der 
Sprachgeschichte" atsirado garsaus filosofo ir 
psichologo W. Wundto replika “Sprachgeschichte 
und Sprachphilosophie“. Žinomas ir to paties 
Wundto didelis dviejų storų tomų veikalas “Die 
Sprache". Juo toliau, juo kalbos filosofų rado- 
si daugiau. Paminėtini Husserl (Mėditations 
Carthėsiennes), Cassirer (Philosophie der sym- 
bolischen Formen), K. Buehler (Sprachtheorie), 
Stenzel, A. Dauzat, Hoenigswald, Fr. Kainz ir 
daug kitų autorių, o taip pat daugybė medžiagos 
įvairiuose žurnaluose. Mes patys, be prof. Šal- 
kauskio darbų terminologijos srity, čia daugiau 
kaip ir nieko neturime. 


3. Mūsų kalbotyriniai darbai ir tolimesni 
uždaviniai 

Suprantama, kad ir lietuviai kalbininkai te- 
galėjo eiti tuo pačiu tradiciniu, užsienio kalbi- 
ninkų pramintu keliu. Visų mūsų kalbininkų 
mokslininkų pagrindiniai darbai yra irgi istori- 
niai arba dialektologiniai. Turiu galvoj Bara- 
nauską, Jaunių, Būgą, Būtėną, Skardžių, Salį ir 


') Plg. W. v. Wartburg: Ihre (der Sprachwissen- 
schaft) Zukunft liegt in der Verbindung der neuen, 
strukturell-funktionellen Forschungsrichtung, mit den 
Perspektiven und Erkenntnissen, die sich aus der histo- 
rischen Forschung ergeben (Melanges de linguistigue 
offerts a Charles Bally 10, Geneve 1939). 


MALDA 


ADOMAS GALDIKAS 


Joniką. Negalima, žinoma, sakyti, kad jie būtų 
visai nesidomėję ir mūsų dabarties rašomosios 
kalbos problemomis. Nemaža jų pasitarnauta ir 
šioje srityje. Vis dėlto ši jų pagalba buvo daugiau 
proginė, ekspromtinė, gyvenimo praktikai ver- 
čiant duoti atsakymą į vieną ar kitą iškeltą klau- 
simą. Mokslinių studijų tiek apskritai sinchro- 
ninės kalbotyros, tiek bendrinės kalbos temomis 
mums dar labai trūksta. 


Tiesa, mes turėjome dar J. Jablonskį (Ry- 
giškių Joną) ir tebeturime J. Balčikonį, kuriuos 
galima vadinti kalbininkais praktikais. Jų nuo- 
pelnai, ypač Jablonskio, mūsų bendrinės kalbos 
ugdymo darbe yra neginčijami. Bet ir jie teore- 
tinių rašomosios kalbos problemų nesprendė, pa- 
sitenkindami vadovėliais ir bendrų ugdomojo 
darbo gairių nužymėjimu. "Tuo tarpu mūsų kal- 
bos tyrimas jos struktūros bei sistemos požiūriu 
yra labai reikalingas. Iki šiol tos rūšies plates- 
nių tyrinėjimų stigdami, turėjome tenkintis va- 
dovėliniu mokslu, kuris, aiškų, yra gana trūk- 
tinas ir į daugelį klausimų neturi atsakymo. Pvz. 
mūsų veiksmažodžių laikų sistema, įvairių veiks- 
mažodžių formų funkcijos, veiksmažodžių veiks- 
lai, aspektai ir daug kitų klausimų plačiau dar 
nėra liesta. 

Antra vertus, sinchroninės kalbotyros studi- 
jos reikalingos ne vien jų pačių dėliai. Jos pa- 
dėtų spręsti ir daugelį mūsų bendrinės rašomo- 
sios kalbos klausimų. Savo ruožtu pati mūsų 
bendrinė kalba, jos susidarymas yra ir pačiam 
kalbotyros mokslui įdomi problema. Pirmas, be- 
rods, tai yra iškėlęs vokiečių kalbininkas Eduar- 
das Hermanas dar 1929 metais savo brošiūra 
“Die litauische Gemeinsprache als Problem der 
allgemeinen Sprachwissenschaftt''. Mes patys, de- 
ja, dar nesuspėjom to klausimo plačiau patyri- 
neti. Taigi turime dvi mūsų mažai dar paliestas 
sritis — sinchroninės kalbotyros apskritai ir 
bendrinės rašomosios kalbos problemų sritį spe- 
cialiai. Šios pastarosios kelis klausimus ir nori- 
me toliau iškelti. 


4. Teoretikų nuomonės bendrinės kalbos 
klausimu 


Kaip apskritai kalbos, taip ir bendrinės rašo- 
mosios kalbos problemos galima skirti dvi pu- 
ses — istorinę ir principinę. Žymiausi mūsų kal- 
bos istorijos darbai yra atlikti dr. Petro Joniko. 
Tačiau paskutiniojo, aktyviausiojo mūsų rašo- 
mosios kalbos kūrimosi periodo tyrinėjimų 
mums dar trūksta. Čia tektų išsiaiškinti atskirų 
rašytojų įnašą rašomąjai kalbai, pvz. Valančiaus, 
Daukanto, Baranausko, Jablonskio, o taip pat ir 
atskirų laikraščių bei laikotarpių reikšmę, pvz. 
“Aušros", “Varpo". Istorinės studijos duotų la- 
bai pamokančios medžiagos principiniams svars- 
tymams. 


Kalbant apie principinius nusistatymus, ku- 
riais sąmoningai ar mažiau sąmoningai buvo re- 
miamasi mūsų rašomosios kalbos ugdymo darbe, 

galima skirti dvi pagrindines pažiūras arba ten- 
dencijas. Viena stengėsi, kad rašomoji kalba kuo 
mažiausiai tesiskirtų nuo liaudinės kalbos, kaip 
savo pagrindo, kita ne tiek savo nuomonės for- 
mulavimu, kiek konkrečia praktika kalbėjo, kad 
liaudinės kalbos rėmuose bendrinė rašomoji kal- 
ba išsitekti negali. Šios dvi pažiūros nėra dia- 
metraliai viena kitai priešingos. Iš dalies jos su- 
tampa, bet tik iš dalies. Šiaipjau nesutarimų ir 
skirtingų nuomonių bendrinės kalbos klausimu 
buvo visą laiką. Tą nuomonių nevienodumą bent 
iš dalies galima aiškinti tuo, kad mes neturime 
moksliškų studijų bendrinės kalbos klausimu. 
Teko tad pasitenkinti tik nuomonėmis, kurios 
retkarčiais buvo reiškiamos spaudoj dažnai po- 
leminio ar publicistinio pobūdžio straipsniais. 


Nesiekiant tolimesnės praeities kaip šio am- 
žiaus pradžią, reikia pirmiausia paminėti Jab- 
lonskį, savo 1901 metų gramatikos prakalboj 
prabilusį rašomosios kalbos klausimu. Jo pasta- 
bos yra labai trumpos: rašomoji kalba remiasi 
liaudine (žmonių) kalba, kurios viena (vakarie- 
čių aukštaičių) tarmė eina pagrindu, o iš kitų 
tarmių imama reikalingos papildomos medžia- 
gos. 


Ši prakalba buvo svarbi tuo, kad aiškiai pa- 
sakė, kas tuomet dar nevisiems buvo aišku: ra- 
šomoji kalba gali remtis viena kuria tarme, ne 
visomis iš karto. Tačiau ir kitos tarmės nėra at- 
metamos — kiek ir kur reikia, naudojamasi ir 
jų medžiaga. Tuo pritarta “ Aušros", “Varpo? ir 
kitų anksčiau pasirinktam keliui. 


Tačiau šiuo tarminio pagrindo rašomai kal- 
bai pripažinimu dar visai nieko nebuvo pasaky- 
ta, kaip ta rašomoji kalba turės būti kuriama ir 
kaip ji atrodys. Didžiausias Jablonskio nuopel- 
nas buvo tas, kad rašomąją kalbą jis įstatė į tik- 
ras, lietuviškas vėžes ir apsaugojo ją nuo sveti- 
mų įtakų jos pirmos jaunystės metais. Norėda- 
mas išlaikyti jos gryną lietuviškumą, Jablonskis 
tikėjosi, kad šis tikslas bus pasiektas, rašomajai 
kalbai kuo mažiausiai nutolstant nuo kaimo žmo- 
nių kalbos. Dėl to kiek begalėdamas tuos nukry- 
pimus taisė. Tačiau tas “žmonių kalbos" mastas 
dažnai būdavo per siauras, ir dėl to geras treč- 
dalis Jablonskio draustųjų dalykų rašomoj kal- 
boj išliko. Vietomis ir pats Jablonskis yra nu- 
toles nuo liaudinio kelio. Šiandien daugelis nei 
nežino, kad tokie populiarūs žodžiai, kaip esybė, 
ištvermė, išvaizda, keliauninkas, kitatautis, nuo- 
savybė, padėtis, stovis, prokalbė, protėvis, skriau- 
da, svetingas, asmeniškai, vystytis. mokytojauti, 
sekantis, vienbalsiai, Suvalkija, Vilnija ir kiti 
Jablonskio buvo draudžiami kaip netaisyklingi. 
Kraštutinio purizmo dokumentu tenka laikyti 
Pr. Meškausko brošiūrą “Laikraštinės kalbos 
trūkumai", pasirodžiusią 1932 ar 33 metais. Tin- 
kamai i ją reagavo savo recenzijose P. Jonikas 
“Zidiny" ir E. Viskanta “Vaire". 

Daugiau ar mažiau Jablonskiu pasekė ir ki- 
ti kalbininkai. Jo pažiūros atgarsio rado ir “Lie- 


tuvių Kalbos Vadove“ (1950). Čia vis dar tebe- 
sinaudojama sena, nelabai tikslia jablonskine 
terminologija: kaimiečių, liaudies kalba vadina- 
ma žmonių kalba, gyvąja kalba, natūraline gy- 
vąja kalba, tarytum neliaudinė (rašomoji) kal- 
ba būtų nebe žmonių, negyva ir nenatūralinė 
kalba. Daug kartų pabrėžiama, kad bendrinė 
kalba turi remtis “žmonių" kalba. Net kalbos 
grožis, ekspresyvumas siejamas su liaudine kal- 
ba. Esą viso to “mes geriausiai galime pasiekti, 
tik grįsdami bendrinę kalbą gyvosios kalbos 
įgūdžiais bei polinkiais" (37 p.). “Vadove" pasi- 
sakoma, kad bendrinė kalba vis dėlto “nesutoly- 
ginama" su liaudine kalba ir “nepaverčiama" 
liaudinės kalbos kopija, bet tik šios pastarosios 
polinkiais toliau dorojama, pritaikant “naujai iš- 
kylantiems kultūros bei civilizacijos reikalavi- 
mams“ (37 p.). 


Tiek Jablonskio laikais, tiek iš dalies vėliau, 
tiek ir “Vadove" iš bendrų posakių plotmės ne- 
išeinama. Kaip bendrinė kalba praktiškai “pri- 
taikoma" kultūros bei civilizacijos reikalams, iš 
“Vadovo" nematyti. Jame kalbama apie bendri- 
nėje kalboje vartojamus tarptautinius žodžius ir 
apie reikalingų naujadarų darybą. Bet tai tėra 
tik viena kalbos sritis — žodynas. Ar bendrinė 
kalba nuo liaudinės tesiskiria savo žodynu, ar ir 
dar kai kuo, nepasakyta. 


5. Praktikų kelias 


Kadangi teoretikų bendro pobūdžio sakiniai 
(pvz. bendrinė kalba turi būti gryna, taisyklin- 
ga, įmanoma, žmoniška, lietuviška) nedaug ką 
praktikui tedavė, tai šiam pastarajam dažnai te- 
ko pačiam spręsti atskirus konkrečius klausimus. 
Ir šie sprendimai nevisada sutapo su teoretikų 
nuomonėmis. 


Kalbant apie kalbos grynumą, paprastai te- 
kalbama apie žodyną, t. y. svetimybių bei tarp- 
tautinių žodžių reikalingumą ar nereikalingumą. 
Bet tai nėra vienintelė sritis, kurioje su svetima 
įtaka susiduriame. Turiu galvoj dar reikšmės 
vertinius bei svetimą (tarptautinę) frazeologiją. 
Nesunku pastebėsi, kad juo aukščiau kilsime nuo 
kasdieninės kalbos į grynai abstraktinę mokslo 
kalbos sritį, juo daugiau rasime bendrų įvairioms 
kalboms reiškimosi formų. Daug žodžių mes var- 
tojame “lietuviškai, kai vartojame juos kon- 
krečia, tiesiogine reikšme. Bet kai imame tuos 
pačius žodžius vartoti abstraktine arba figūrine 
reikšme, mes juos vartojame daugiszu ar mažiau 
pagal svetimus pavyzdžius. Tuo būdu, kaip ir vi- 
sose kalbose, ir mūsų rašomoje kalboje atsirado 
sekanti diena (ne vien šuo seka), išsivystė pra- 
monė (ne vien vaikas išsivysto), svarstė klausi- 
mą (ne vien miltus svarsto) ir daug kitų tos rū- 
šies tarptautinių posakių. Plg. dar kelti klausi- 
mą (to raise a guestion, die Frage erheben, 
podniat vopros), nutraukti santykius (to break 
the relations, die Beziehungen abbrechen, zer- 
wač stosunki, sorvat otnošenije), dėti pastangas 


(to make efforts, prilagat usilija, pokladač sta- 
rania), įtempti jėgas (die Kraefte spannen), 
įtempti santykiai (to strain the relations, na- 
pręžač stosunki) ir šimtai panašių kitų. Tai yra 
nemažiau aktuali ir svarbi problema, kaip ir 
tarptautinių žodžių klausimas. Pagaliau tai yra 
ne vien mūsų kalbos problema. Pas mus, deja, 
šis klausimas rimto dėmesio nesusilaukė. Kal- 
bininkų, besiremiančių savo apriorine tuo klau- 
simuų nuomone, tokie reiškiniai dažniausiai bu- 
vo smerkiami. O gyvenimas nuėjo savo keliu. 


Kalbant toliau apie naujoves, reikia pažy- 
mėti sekantį svarbų faktą. Pasisavinę tarptau- 
tinės kultūros turtus, be svetimų tarptautinių 
žodžių, mes susikūrėme eilę savų naujų terminų 
naujoms kultūrinio gyvenimo bei mokslo sąvo- 
koms žymėti. Darybiškai šie žodžiai yra savi, bet 
speciali jų reikšmė jiems suteikta dažnai pagal 
atitinkamus kitų kalbų žodžius. Tokie terminai 
yra pvz. esybė, esmė, būtis, padėtis, išeitis, sto- 
vis, pažanga, atsakomybė, nepriklausomybė, ga- 
limybė ir kt. Įgijus šiems žodžiams specialios 
reikšmės, kurios jie neturėjo liaudinėj kalboj, 
imta juos vartoti tokiuose žodžių junginiuose, 
posakiuose bei sakiniuose, kurie nebuvo žinomi 
liaudinei kalbai. Pvz. padėtis be išeities, atgavom 
nepriklausomybę, nesiima atsakomybės, nėra 
galimybės ir p. Kai pasiskolinom svetimą pro- 
gresą, tai turėjom rasti ir jo vartojimo būdą mū- 
sų kalboje. Galbūt dėl to, kad kitose kalbose jis 
sakomas su veiksmažodžiu daryti, ėmėm ir mes 
sakyti daro progresą, o pagal tai ir daro pažan- 
gą ir kt. Panašiai kaip ir su kitais kultūros sko- 
liniais kartu pasisaviname ir jų vartojimo būdą. 

Toliau čia priskirtini tokie posakiai kaip 
daro: įspūdžio, įtakos, išvadas, priekaištus, išra- 
dimus, spaudimą, bandymą, pranešimą ...; gavo, 
turėjo: leidimą, sutikimą, įsakymą, pasitikėjimą, 
pasikalbėjimą ...; stato klausimą, reikalavimą, 
reiškia pageidavimą, pasigailėjimą, nepasitikėji- 
mą, rengia minėjimą, kelia susipratimą, ruošia 
pasilinksminimą ir daug kitų.) Jablonskio lai- 
kais ir dar po jo kai kurių kalbininkų su pana- 
šiais posakiais buvo kovojama, pasiremaint liau- 
diniais “polinkiais bei įgūdžiais". Liaudis nesa- 
kanti daro pjovimą, arimą vietoj pjauna, aria, 
vadinas, negalima esą sakyti ir daro pranešimą, 
išradimą ir p. 1935 m. “Židiny" (Nr. 8-9) Pr. 
Skardžius dar griežčiausiai pasisako prieš turė- 
jom pasikalbėjimą, pasivaikščiojimą ir panašius 
posakius. Panašių dalykų yra ir liaudinėj ar to 
paties Jablonskio kalboj, tik, žinoma, nedaug. 
Kai bendrinėje kalboje jų atsirado daugiau, ta 
naujenybė labiau krito į akis, ir liaudinių polin- 
kių pagrindu pradėta ją smerkti, tik kažin ar pa- 
galvojus, kad kultūrinė kalba gali turėti ir sa- 
vų, skirtingų polinkių. 

Pagaliau ta pačia liaudine kalba besire- 
miant, buvo priešinamasi ir tokiems lietuviš- 

?) Šį klausimą pirmas, berods, kėlė L. Dambrauskas 
dar 1934 m. “Gimtoje Kalboje", 3-4 sąs. 

kiems žodžiams, kaip mokytojauti, valdininkau- 
ti, žmonija, studentija, darbininkija, Suvalkija, 
Vilnija ir kt., nors šiems žodžiams atsirasti ne- 
reikėjo nė svetimų pavyzdžių. Tai yra papras- 
čiausi analoginiai dariniai. Tuo tarpu analogija 
pas mus buvo suprantama labai siaurai, nors ji 
yra elementarus ir visuotinis kalbos kitimo dės- 
nis.?) 


6. Naujų pažiūrų formavimasis 


Jau minėta, kad skirtingų pažiūrų viena prie- 
žasčių buvo ta, kad neturėjome ir iki šiol dar ne- 
turime aiškių rašomosios kalbos klausimu princi- 
pų, paremtų mokslinėmis to klausimo studijo- 


*) Plg. F. de Saussure: L'analogie est un fait abso- 
lument general, gui appartient au fonctionnement nor- 
mal de la langue (Cours de linguistigue generale 241). 

mis. Mūsų kalbininkai, būdami kalbos istorikai, 
daugiausia buvo nukreipę savo žvilgsnį į kalbos 
praeitį. Tos praeities meilė atsispindi net ir prak- 
tiniame “L. K. Vadove", kur bendrinei kalbai 
teikiami tokie archainiai žodžiai kaip pekus (gal- 
vijas), večas (senas), negyvėlis ašva (arklys), 
net kryžium pažymėtas, ir kt. Dabarties auten- 
tiška kalba laikoma “gyvoji žmonių kalba". Iš 
praeities ir liaudinės kalbos faktų sudarytos tai- 
syklės buvo laikomos galiojančiomis ir pakanka- 
momis visai dabarties kultūrinei rašomajai kal- 
bai. Kiekvienu atveju, bet kuriam naujam klau- 
simui iškilus, visada buvo klausiama, ar jį pa- 
teisina kalbos istorija, ar jis pateisinamas “gy- 
vosios" žmonių kalbos faktais. 


Pamažu betgi pradėjo aiškėti tokių tradici- 
nių pažiūrų vienašališkumas. Jau 1936 m. “Gim- 
tosios Kalbos" 4 sąs. pasakyta: “Lig šiol mes 


bendrinės kalbos kultūros darbe daugiausia esa- 
me vadovavęsi J. Jablonskio 1901 m. “Lietuviš- 
kos kalbos gramatikos' prakalboje išdėstyta pro- 
grama. Bet dabar, gyvenimo reikalams didėjant, 
vis mažiau ir mažiau begalime tenkintis tuo, ko 
visai užteko prieš 35 metus. Dabar dėl daugelio 
dalykų, vartojamų ir vartotinų bendrinėje kal- 
boje, tenka aiškiau ir griežčiau nusispręsti". Taip 
pasakyta Lietuvių Kalbos Draugijos vardu. Ir 
pasakyta aiškiai: jablonskinės programos nebe- 
pakanka.*) 

Toliau pradėjo aiškėti ir kiti dalykai, bū- 
tent, kad bendrinės kalbos normos kriterijų ne- 
begalima laikyti vien liaudinės kalbos, bet kad 
toks kriterijas greičiau yra pati bendrinė kalba. 
Tai irgi aiškiai pasakyta Lietuvių Kalbos Drau- 
gijos vardu: “Bendrinės kalbos kriterijas yra 
dabartinė jos vartosena" (G. K. 1936, 4 sąs.). Va- 
dinas, pasisakoma, kad bendrinės kalbos nebega- 
lima normuoti vien liaudinės kalbos taisyklėmis, 
kad negalima jos grįsti vien tik liaudiniais “po- 
linkiais bei įgūdžiais", kaip to dabar dar pagei- 
dauja “L. K. Vadovas". Aukščiau pateikti prak- 
tinio bendrinės kalbos gyvenimo pavyzdžiai aki- 
vaizdžiai rodo, kad bendrinė kalba turi ir savo 
skirtingų polinkių bei įgūdžių, kurių neturi liau- 
dinė kalba. Panašiai galvojančių kalbininkų esa- 
ma ir šiandien. P. Jonikas sako: “Bendrinė rašo- 
moji kalba yra kultūrinė kalba, turinti savus už- 
davinius, skirtingus nuo liaudinės kalbos, ir tam 
privalanti atitinkamų kalbinių priemonių, skir- 
tingų nuo liaudinių (“Literatūra", metraštis, 
1950, 122)5) Apie bendrinės kalbos specialius 
uždavinius ir apie specialias tam priemones kal- 
bama šiandien ir apskritai kalbotyros moksle. Iš- 
keliama funkcinė rašomosios kalbos struktūra 
bei funkcinė jos diferencija, kurią ypač užak- 
centavo Pragos lingvistų mokykla. Intelektuali- 
zacija, automatizacija bei aktualizacija yra tie 
reiškiniai, kuriais rašomoji kalba kaip tik ir ski- 
riasi nuo liaudinės kalbos.*) 


7. Normų šaltiniai bei kriterijai 


Bendrinė kalba nuo liaudinės skiriasi tuo, 
kad ji yra aukštesnė, sudėtingesnė. Jieškant kon- 
krečių palyginimų, galima būtų sakyti, kad liau- 
dinė kalba yra vieno aukšto pastatas, o bendri- 
nė dviejų. Iš to matyti, kad šios dvi kalbos savo 
didžiąja, svarbiąja dalimi sutampa. Bendrinė 


4) Pr. Skardžiaus pareiškimą 1951 m. Draujzo 47 nr., 
kad “ši jo (Jablonskic) programa ne tik lig šiol nėra pa- 
senusi, bet kaip kelrodis dar ilgai ilgai rodys kelią vi- 
siems...", reikia laikyti daugiau poleminio įkarščio pa- 
diktuota. 

53 Žr. dar mano str. “Dž1 prieveiksmių ekon3miniai, 
mcraliniai varžotinumo ar nevartotinumo", Draugas 1951, 
29 nr. 

“) Žr. B. Havranek, Zum Problem der Norm in der 
heutizen Sprachwissenschaft und Sprachkultur (Actes du 
Guatrieme congres international de linguistes. „Copen- 
hague 1938); P. Jonikas, Mūsų bendrinės rašomosios kal- 
bos kultūros prcblema, židinys 1937, Nr. 12. 


kalba apima visą liaudinį pagrindą, bet ji apima 
ir dar vieną svarbią dalį, kurios nežino liaudinė 
kalba. Trumpai kalbant, bendrinę kalbą sudaro 
liaudinis pagrindas plius naujas antstatas. Su- 
prantama, kad tarp šių dviejų sričių negali būti 
aiškios, griežtos ribos. Laikui bėgant, liaudies 
kultūrai kylant, liaudinės ir bendrinės kalbos 
skirtumas dar labiau mažės. Tačiau šiuo metu, 
kalbant apie bendrinės kalbos normų šaltinius 
bei kriterijus, šiuos du dalykus tenka skirti. 

Kai sakoma, kad bendrinė kalba turi rem- 
tis liaudine kalba, kad šios pastarosios polinkiais 
ji turi būti formuojama, tai toks pageidavimas 
yra teisingas, kiek jis liečia tą bendrinės kalbos 
pagrindą. Juk bendrinė kalba savo fonetika, 
morfologinėmis lytimis, iš dalies sintakse nuo 
liaudinės nesiskiria. Tačiau pritaikinti šį pageida- 
vimą tai antrai bendrinės kalbos sričiai, tam mi- 
nėtam anstatui, tėra galima tik iki tam tikrų ri- 
bų, bet ne visais atvejais. Čia bendrinė kalba sa- 
vo žodynu, frazeologija ir sintakse daugiau ar 
mažiau skiriasi. Ir kadangi čia yra ta nauja kal- 
bos sritis, tai čia kuriami nauji įpročiai, kuriems 
modelio liaudinėj kalboj gali ir nebūti. Štai ko- 
dėl Lietuvių Kalbos Draugijos buvo seniai su- 
prasta ir paskelbta, kad bendrinės kalbos krite- 
rijas yra dabartinė jos vartosena. Vadinasi, nor- 
mų šaltinis nėra liaudinė kalba, bent ne ji vie- 
na, bet ir bendrinė rašomoji kalba. Minėtame 
straipsny P. Jonikas rašo: “Rašomosios kalbos 
susidarytoji vartosena, o ne liaudinė, yra tikra- 
sis rašomosios kalbos normos šaltinis“ (“Židi- 
nys", 1937, Nr. 12, 533). 

Tuo pasakyta labai daug, būtent pripažįsta- 
ma, kad bendrinėje kalboje gali būti kai ko, ko 
nera liaudinėje kalboje. Tuo pripažįstama, kad 
bendrinės kalbos vartotojai irgi gali būti kal- 
bos kūrėjai. Tuo atsisakoma senos, liaudį apoteo- 
zuojančios pažiūros, kad tik kaimiečiai, liaudis 
kuria kalbą ir kad tik jos kalba yra tikra, auten- 
tiška, lietuviška. Tai buvo kraštutinė pažiūra, 
kaip lygiai kraštutinė yra ir kita pažiūra, kad tik 
rašytojai (— grožinės literatūros kūrėjai) kuria 
kalbą. ?) Vargu gali būti šiandien abejojama, kad 
kalbą kuria ne viena kuri tautos dalis, vienas jos 
luomas, bet visa tauta, visi jos luomai. Kaimietis 
yra liaudinės kalbos kūrybos dalyvis, kai bendri- 
nės rašomosios kalbos kūrėja yra šviesuomenė, 
ypač aktyviausia, kūrybiškiausia jo dalis. Rašo- 
moji kalba yra diferencijuota. Grožinės literatū- 
ros kalbą be abejo kuria rašytojai literatai, bet 
specialybine kalbą kuria atitinkamų sričių spe- 
cialistai — teisininkai teisės kalbą, filosofai filo- 
sofijos kelbą, žurnalistai laikraštinę kalbą ir t.t. 
Be abeio, šių kalbų negalima griežtai viena nuo 
kitos skirti, jos visos daro viena kitai įtakos, bet 
vis dėlto negalima nepripažinti atskirų specialių 
sričių rašytojų indėlio bendros rašomosios kal- 
bos kūrybon. Kuria visi, kas tik kalba, kaip ly- 
giai kuria ir visi tie, kurie rašo, nors ir ne visų 


?) Žr. J. Aistis, Kalbos kultūra, “Draugas" 1951 m. 
Nr, 

kūryba yra vienodai naši ir reikšminga. Negali- 
ma todėl tos kūrybingumo galios nepripažinti nė 
kalbininkams, kaip tai daro minėtame straips- 
nyje J. Aistis sakydamas, kad “jų paskirtis tėra 
tik konstatuoti gerą ar blogą kalbos vartojimą". 
Aišku, kad ir kalbininkas ir kaipo kalbinės bend- 
ruomenės narys, ir kaipo savo srities specialistas 
gali reikštis kūrybiškai kalbos srityje. 

Kalbant apie normų kriterijus, pirmiausia 
nurodomas kalbos grynumas ir taisyklingumas. 
Visi sutinka, kad ten, kur lengvai galime išsi- 
versti sava medžiaga, nėra reikalo naudotis sve- 
tima. Bet klausimas, kur galime, o kur negali- 
me, kur svetima medžiaga nėra būtina, o kur 
būtina, nėra vienodai sprendžiamas.  Objekty- 
vios grynumo ribos nustatyti negalima. Tai iš 
dalies priklauso ir nuo rašto pobūdžio. Pvz. be- 
letristikos kalboj tarptautinių žodžių bus daug 
mažiau, negu bet kurios mokslo srities kalboj. 
Kalbant apie svetimo elemento neišvengiamu- 
mą, nebūtinai. reikia turėti galvoj tik žodyno 
svetimybes. Tokia pat teise kartais tenka pasi- 
naudoti pvz. reikšmės vertiniais, svetima frazeo- 
logija ir kt. 

Nevienodai suprantamas ir taisyklingumas. 
Kuo remiantis sudaromos taisyklės? Paprastai 
iškeliamas demokratinis daugumos principas: 
taisyklė sudaroma iš faktų, kuriuos vartoja dau- 
guma. Čia dažnai kalbama apie būdinguosius po- 
linkius, kurie ir yra ne kas kita, kaip daugelio 
žmonių įprastas, dažnas kurių nors kalbos dari- 
nių vartojimas. Tačiau ryšium su tuo reikia tu- 
rėti galvoj du svarbius dalykus: apie kurios kal- 
bos polinkius kalbama — liaudinės kalbos ar 
bendrinės ir, antra, apie kurios rūšies polinkius 
kalbama — faktų vartojimo dažnėjimo ar retėji- 
mo kryptimi? 


Kalbant apie pirmąjį dalyką, reikia paste- 
bėti, kad liaudinės ir bendrinės kalbos polinkiai 
ne visada sutampa. Bendrinė kalba gali turėti to- 
kių polinkių, kurių liaudinėj kalboj nėra arba 
kurie ten reiškiasi labai nežymiai. Taip pvz. 
būdvardžių su priesaga -inis dažnesnis vartoji- 
mas bendrinėje kalboje (karinis laivas vietoj ka- 
riškas laivas) reikia laikyti tik jos polinkiu. 
Taip pat prieveiksmiai su galūne -iniai (dvasi- 
niai, moraliniai) arba vadinamoji nominalizaci- 
ja (turėjo pasikalbėjimą, rengia pasilinksmini- 
mą, reiškia pageidavimą) irgi reikia laikyti bend- 
rinės rašomosios kalbos polinkiu.“) Jų be abejo 
yra ir daugiau. Visų tos rūšies darinių randame 
ir liaudinėj kalboj, bet ten jie palyginti reti, ne- 
žymūs, tuo tarpu bendrinėj kalboj įprasti, daž- 
ni. Ir tai visai suprantama. Bendrinę kalbą su- 
daro liaudinis pagrindas ir naujas minėtas ant- 
statas, kuriame ir pasireiškia tie nauji specifi- 
niai rašomosios kalbos polinkiai. "Todėl tenka 
laikyti grynu nesusipratimu reikalavimą, kad 
bendrinės kalbos polinkiai visada atitiktų liau- 


“) Plg. mano str. Dėl kai kurių priesagų reikšmės. 
“Ateitis", 1951, 2-4 nr. 

dinius polinkius arba kad bendrinės kalbos po- 
linkiai gali būti pateisinami tik liaudiniais po- 
linkiais. Kad bendrinė kalba gali turėti ir savų 
polinkių, yra faktas, kuris sutinka ir su buvu- 
sios Liet. Kalbos Draugijos pažiūra, kad bendri- 
nės kalbos kriterijas yra jos vartosena. | 

Kalbant apie antrąjį dalyką — polinkių rū- 
šį, reikėtų suprasti, kad nevienodai vertinti ny- 
kimo ir augimo polinkiai. Mūsų dviskaita, sieki- 
nys, geidžiamosios nuosakos forma terašai, teda- 
rai yra nykstančios formos ne tik bendrinėj, 
bet ir liaudinėj kalboj. Yra betgi atvejų, rodan- 
čių, kad kai kurie faktai, seniau retai ar ir visai 
nevartoti, dabar vartojami kaskart dažniau. Pa- 
vyzdžiu gali būti kad ir jau minėti naujieji bend- 
rinės kalbos polinkiai. Aišku, kad vienos ir kitos 
polinkių rūšies atžvilgiu mūsų nusistatymas ne- 
gali būti vienodas. Jeigu nykstančias formas 
stengtumės išlaikyti, o prieš beįsigalinčias nau- 
jas stengtumės kovoti, mes trukdytume natūra- 
lią kalbos raidą ir jos tobulėjimą. Nesena mūsų 
praktika rodo, kad kalbininkai kartais būdavo 
nepalankiai nusiteikę kai kurių naujų faktų at- 
žvilgiu, kurie vis dėlto įsigalėjo. Tai įpareigoja 
naujus faktus vertinti atsargiau. 


Tuo būdu bendrinės kalbos taisyklingumo 
kriterijo pagrindas yra bendrinės kalbos polin- 
kiai, jos faktų vartojamumas. Tai yra ir paties 
kalbotyros mokslo prieita išvada: tai yra taisyk- 
linga, kas yra vartojama (Richtig ist, was ueb- 
lich ist). O kad tuo nebūtų per plačiai atidary- 
tos durys visokioms svetimybėms, mes šį dėsnį 
truputį susiauriname, būtent, laikome jį galio- 
jančiu tam tikro reliatyvaus grynumo ribose. Va- 
dinas, grynumas yra negatyvinis normos krite- 
rijas. Jis rodo, kas nevartotina ar vengtina. Tai- 
syklingumas yra pozityvinis kriterijas, nes jis 
remiasi aktualiais plačiai ir dažnai vartojamais 
faktais. Taigi vartojamumas yra galutinis tai- 
syklingumo kriterijo pagrindas. Iš to išvada ir 
kartu pamokslas “kalbos taisytojams" plaukia 
toks: kiekvienas reliatyviai plačiai vartojamas 
faktas, kuris nėra įrodytas, kad yra svetimybė, 
nieku būdu negali būti draudžiamas vartoti. Dėl 
to Pr. Skardžiaus priešinimasis prieveiksmių su 
galūne -iniai vartojimui, pasiremiant tuo, kad 
liaudinėje kalboje tokio polinkio nesą, yra visiš- 
kai nepagrįstas. (Žr. jo str. “Drauge" 1950, Nr. 
288 ir 1951 Nr. 47). 


P. Jonikas kalba ir apie trečią normų krite- 
riją — tikslingumą, kurį jis yra linkęs laikyti 
svarbiausiu: “Svarbiausias bendrinės rašomosios 
kalbos normos kriterijas yra tikslas, kuriam ta 
kalba skiriama. Kalbinį reiškinį reikia vertinti 
pirmiausia iš derėjimo tam uždaviniui, kuriam 
jis skirtas. Jei tas kalbinis reiškinys savo užda- 
vini atliko (ir tai gerai atliko) — jis geras, ne- 
atliko — negeras. Taigi minėtieji kalbos grynu- 
mo ir taisyklingumo kriterijai tol tetaikintini, 
kol jiedviem neprieštarauja šis tikslas, šis užda- 
vinys... Grynumas ir taisyklingumas yra vidu- 
Jiniai, autentiniai kurios tautos kalbos kriterijai, 


KATALIKŲ VIENYBĖ 


A. MACEINA 


Paskutinės Vakarienės metu Kristus meldė- 
si ne tik už apaštalus, “bet ir už tuos, kurie per 
jų žodį įtikės" į Jį; meldėsi, kad “visi būtų vie- 
na“ (Jo 17, 20-21). Vienybės prašymas buvo 
svarbiausias šios maldos objektas. Nuostabiau- 
sia tačiau šioje maldoje yra tai, kad Kristus apaš- 
talų ir apskritai tikinčiųjų vienybę laikė sąlyga 
pasauliui įtikėti į Jo pasiuntinybę. Visi turį bū- 
ti, pagal Kristų, viena todėl, “kad pasaulis įtikė- 
tų, jog Tu esi mane siuntęs" (17, 21); visi turį 
susijungti “tobuloje vienybėje, kad pasaulis pa- 
žintų, jog Tu esi mane siuntęs" (17, 23). Kitaip 
sakant, krikščionių vienybė turinti būti Kristaus 
pasiuntinybės liudijimas. Kur vienybės nėra, ten 
pasaulis negalis iš krikščionių būties pažinti Kris- 
taus, kaip Tėvo Siųstojo. Todėl Kristus ir meldė 
savo dangiškąjį Tėvą išlaikyti vienybę Jo įsteig- 
toje Bažnyčioje. Katalikų vienybė yra esminis 
krikščioniškojo gyvenimo bruožas. 

Kokia yra ši vienybė? — Jos pobūdi nuro- 
dė pats Kristus minėtoje maldoje. Jis kalbėjo 
savo Tėvui: “Prašau..., kad visi būtų viena, 
kaip Tu, Tėve, esi manyje ir aš Tavyje, kad ir 
jie būtų mumyse viena“ (17, 20-21). Vadinasi, 
Šv. Trejybės vieningumas Kristaus yra nurodų- 
tas, kaip krikščionių vieningumo pirmavaizdis. 
Krikščioniškoji vienybė turinti būti Šv. Trejy- 


o tikslo, funkcinis kriterijas gali jau išeiti ir už 
tos kalbos ribų". (“Židinys", 1937 m. Nr. 12). 
Man neatrodo, kad šis tikslingumo kriterijas bū- 
tų svarbesnis už kitus minėtuosius, nes “derėji- 
mas" uždaviniui ar "atlikimas" uždavinio yra 
gana reliatyvus dalykas. Antra, ši derėjimo sąvo- 
ka yra abstraktesnė ir dėl to netokia aiški, kaip 
grynumas ar taisyklingumas. kuris remiasi kon- 
krečiais, plačiai vartojamais faktais. Aš sakyčiau, 
kad tikslingumas kaip tik yra viduiinė varomoji 
jėga (Triebkraft), kuri pasireiškia kalbinių prle- 
monių diferencijacija bei specializacija. Šių kal- 
binių priemonių buvimas ar atsiradimas, jų var- 
tojimas kaip tik ir p>rodo jų tikslingumą. Zo- 
džiu, patys faktai yra konkreti tikslingumo prin- 
cipo išraiška. Užtat, kalbant aplamsi, galima sa- 
kyti, kad visa, kas yra ((t. y. kas yra plačaii var- 
tojama), vra tikslinga. Ir dėl to pats vartojimas, 
kuris yra taisyklingumo pagrindas. yra bendriau- 
sias ir svarbiausias normos kriterijas. 

Išvados iš šio straipsnio yra šios: 1) mums 
reikalingas didesnis susidomėjimas dabarties 
kalbos studijoms (sinchronine kalbotyra), kurios 
padės spręsti ir bendrinės kalbos problemas: 2; 
reikalingos ir pačios bendrinės kalbos studijos, 
tiek istorinės, tiek principiniais klausimais. 


bės vieningumo atvaizdas žemiškoje tikrovėje. 
Tai, kas šioje didžiojoje paslaptyje yra dieviškai 
tobula, turi atsispindėti Bažnyčioje, jos narių 
santykiuose vienas su kitu, jų grupėse, bendruo- 
menėse ir draugijose. Be abejo, jokia žmogiškoji 
tikrovė, net ir labiausiai šventa, neatspindės Šv. 
Trejybės vieningumo bent kiek pakenčiamai. 
Tačiau šis vieningumas stovi kaip amžinas idea- 
las bei kvietimas, kaip matas ir norma, kaip pir- 
mavaizdis ir apsprendėjas visų mūsų bendruo- 
meninių pastangų. Todėl vykdyti Šv. Trejybės 
vieningumą katalikų bendruomenėje yra amži- 
nas uždavinys, kuriam yra pašaukti visi laikai 
ir visos tautos. Ė 

Tačiau kuo yra būdingas Šv. Trejybės vie- 
ningumas? — Į tai mums atsako Šv. Trejybės 
prefacija, kurioje šis vieningumas yra išreikštas 
nuostabiai giliais žodžiais, teigiant, kad Dievas 
yra vienas “non in unius singularitate personae, 
sed in unius trinitate substantiae — ne vieno as- 
mens vieninteliškumu, bet vienos substancijos 
trilypumu". Tai reiškia, kad Šv. Trejybėje yra 
asmenų daugybė prigimties vienybėje. Šios pa- 
slapties gelmės mūsų protui nėra suvokiamos. 
Tačiau viena yra aišku, kad Šv. Trejybės vie- 
ningumas yra vienybė daugybėje. Šv. Trejybė 
nėra vieninga visokia prasme. Ji yra vieninga 
visu tuo, kas plaukia iš dieviškosios prigimties, 
ir ji yra dauginga visu tuo, kas kyla iš asmens. 
Dievas yra vienas prigimties atžvilgiu, bet jis 
nera vienas asmens atžvilgiu. 

Jeigu tad Kristus stato Šv. Trejybės vienin- 
gumą mūsų vienybės pirmavaizdžiu ir liepia 
mums būti taip viena, kaip Jis yra viena su sa- 
vo Tėvu, tai yra aišku, kad Jis turi prieš akis 
kaip tik šią vienybę daugybėje, kuri šv. Trejy- 
bei yra esminė. Vienybė be daugybės yra netik- 
ra; dar daugiau, vienybė be daugybės yra uni- 
forma, vadinasi, vienybės paneigimas, nes pati 
vienybės sąvoka reikalauja įvairių pradų, ku- 
riuos galima ir reikia sujungti. Kur yra tik vie- 
nas pradas, ten vienybės nėra, nes nėra ko jung- 
ti. Krikščioniškoji tad vienybė nėra ir negali bū- 
ti vieno kurio prado persvara prieš kitus, juos 
nuslėgiant arba sunaikinant. Ji negali būti gyve- 
nimo uniforma. Kaip būtis yra daugialypė, taip 
daugialypė yra ir krikščionybė, nes ji yra at- 
pirktoji visuma. Todėl kas kalba ir siekia krikš- 
čionių vienybės, tuo pačiu pripažįsta ir turi pri- 
pažinti ši daugingumą, į jį atsiremti ir paskui tik 
stengtis ji suderinti, kad įvairūs pradai nenueitų 
kas sau, bet būtų palenkti tam pačiam tikslui ir 
nešami to paties pagrindo. 

Šitokia vienybė daugybėje yra randama vi- 
sose krikščioniškojo gyvenimo srityse. Katalikų 

mokslas yra vienas, nes vienas yra Apreiškimas 
ir vienas mokomasis neklaidingas Bažnyčios au- 
toritetas. Tačiau kiek jame yra srovių ir srove- 
lių, krypčių ir teorijų! Kiekvienas didelis teolo- 
gas ar filosofas Bažnyčios istorijoje yra sukūręs 
savą mokyklą, kuri amžių eigoje neišnyko, bet 
pasiliko ir ligi šiai dienai gyvena daugiau ar 
mažiau regimu būdu: šv. Augustinas, šv. Ansel- 
mas, šv. Tomas, pal. Duns Skotas, Suarezas, 
Newmanas, Moehleris, Solovjovas, Elondelis, 
Wustas. Ir Bažnyčia neturi nieko prieš šį įvai- 
rumą, nes jis yra mąstančios žmogaus dvasios 
kūrybiškumo išraiška. Bažnyčia tuojau susting- 
tų, jeigu Žmogaus mintis būtų viena ne tik prin- 
cipų, bet ir pastangų bei būdų atžvilgiu. Prin- 
B, vienybėje laikosi teorijų ir srovių daugy- 
ė. 

Katalikų bendruomenė yra viena, nes vie- 
nas yra Kristus, kuris šią bendruomenę jungia 
savimi į mistinį savo Kūną. Tačiau kiek joje 
yra grupių ir grupelių, vienuolijų ir kongrega- 
cijų, organizacijų ir profesijų, luomų ir kilčių! 
Kiekviena praktinio krikščioniškojo gyvenimo 
sritis kildina vieną ar keletą tokių sambūrių. 
Net tobulumo siekimas yra susiskaldęs į įvairius 
kelius ir kelelius. Net rekolekcijų metodai yra 
įvairūs: benediktiniškasis, jėzuitiškasis, pranciš- 
koniškasis. Ir Bažnyčia gėrisi visu šiuo įvairu- 
mu, nes jis yra veiklos kūrybiškumo išraiška. 
Bažnytinė bendruomenė virstų nebegyva, jei vis- 
kas būtų uniformuota ir suvienodinta. 


Katalikų kultas yra vienas, nes vienas yra 
Dievas ir viena yra Kristaus apreikšta religija, 
kuria Viešpats yra garbinamas. Tačiau koks jame 
yra apeigų, ritų, liturgijų įvairumas. Šalia loty- 
niškosios liturgijos Bažnyčioje žymią vietą uži- 
ma bizantinė; šalia jos stovi koptiškoji, syriško- 
ji, mozarabiškoji, šv. Ambroziejaus ir k. Ir Baž- 
nyčia ne tik pakenčia šį įvairumą, bet jį gina ir 
saugo, nes jis išreiškia garbinančios Žmogaus 
dvasios kūrybiškumą. Viešpaties garbinimas su- 
stingtų, jeigu jame nerastų atspindžio įvairiopas 
žmogaus būdas ir jo gyvenimas. 


Tas pat yra ir profaninėse katalikų gyveni- 
mo srityse. Nors tradicija buvo Bažnyčioje įtvir- 
tinusi gotinį ir barokinį meną, tačiau pop. Pijus 
XII savo enciklika “Mediator Dei" pripažino, 
kad “moderniniam menui turi būtinai atsiverti 
kelias į tinkamą tarnybą Dievo Namuose ir šven- 
tuose veiksmuose" (nr. 142). Taip pat tas pat 
popiežius šalia vienbalsio gregorijoniškojo cho- 
ralo leido liturgijoje ir daugiabalsį giedojimą, 
sakydamas: “Nereikia manyti, kad mūsų dienų 
muzika ir moderninis giedojimas turi būti be 
niekur nieko išskirtas iš katalikiškųjų pamaldų. 
Priešingai! Jeigu tik jame nėra profaninių ato- 
skambių; jeigu jis neturi savyje nieko, kas pa- 
žemintų Dievo namus ar liturginius veiksmus: 
jeigu jis nėra kilęs iš tuščio nepaprastybių vai- 
kymosi, jam reikia be jokių kliūčių leisti įeiti į 
mūsų bažnyčias" (nr. 140). Vadinasi, meno sri- 
tyse katalikai taip pat yra dausgingi ir sykiu vie- 

ningi; daugingi savo stiliais, formomis, priemo- 
nėmis; vieningi savo siekimais ir meno Įjun- 
gimu į Viešpaties Karalystę. Bažnyčia yra vi- 
suotinė ne tik tautų, bet ir kultūrų atžvilgiu. 
Todėl ji įima visa, kas tik yra vertinga kuriuo 
nors atžvilgiu. Profaninėse srityse ji taip pat ne- 
siekia jokios uniformos ir jokio kitų elementų 
nuslėgimo vieno kurio naudai. 


Kas čia pasakyta apie mokslą, bendruome- 
nę, kultūrą, meną, tas pat tinka ir politikai. Ši 
sritis yra kažkodėl pasidariusi labai jautri, gal 
dėl to, kad ji krikščionies egzistencijoje stovi 
kaip tik paskutinėje vietoje. Būdama valstybės 
gyvenimo tvarkymas, politika neturi savo turt- 
mo, bet naudojasi tuo, kas yra sukurta ar suku- 
riame kitose srityse: moksle, mene, ugdyme, 
ūkyje; naudojasi ne šiems turiniams keisti, bet 
tik juos tvarkyti ir derinti vieną su kitu. Tuo pa- 
čiu politika pasidaro iš esmės formalinis daly- 
kas ir atsistoja užpakalyje visų kitų vertybių, 
turinčių savą turinį. Moderninis politikos kėli- 
mas į turininių vertybių rangą, jos statymas ša- 
lia arba net aukščiau už šias vertybes yra ne 
kas kita, kaip pagoniškasis politikos sampratos 
atgimimas, kada polis buvo viskas. Krikščiony- 
bei pastačius valstybę į savo vietą ir pripažinus 
teisę jai rūpintis tik “laikinųjų dalykų patogu- 
mais" (pop. Leonas XIII, encikl. Immortale Dei, 
nr. 6), politika savaime nustojo visuotinumo, vir- 
to tik tvarkdare, ne principine sprendėja, todėl 
žemesne, negu visos kitos savarankiškos verty- 
bės. Todėl dideliu nesusipratimu skamba krikš- 
čionies lūpose teigimas, esą, žemiškuose žmoni- 
jos reikaluose yra daug svarbių sričių: mokslas, 
menas, ekonominės ir finansinės sritys; tačiau 
galima sakyti, kad tautos tinkamas valdymas yra 
svarbiau už visas anas sritis. Tai yra tas pat, 
kas tvirtinti, kad žmogaus gyvenamame bute 
yra daug svarbių baldų: stalai, kėdės, spintos, 10- 
vos, bet jų sustatymas yra svarbesnis už juos vi- 
sus. Politika yra esmėje formalinis dalykas, ir 
niekada ji nepakils krikščionies sąmonėje ligi 
turininių vertybių rango. Kas ją į šitokį rangą 
kelia, rengia kelią stabmeldybės atsigavimui. 

Jau tik šis vienas politikos bruožas rodo, 
kad katalikų nusistatymas jos atžvilgiu buvo ir 
bus labai įvairus, nes valstybės valdymas gali 
būti įvairiai suprastas ir dar įvairiau vykdomas. 
Bažnyčia savos politikos neturi ir negali turėti, 
nes tai yra ne jos dalykas. Bažnyčia niekad ne- 
sikiša į politiką, bet politika dažnai įsikiša į Baž- 
nyčią, nes peržengia savo kompetencijos ribas ir | 
užgrobia tai, kas jai iš esmės nepriklauso. Ta- 
čiau kol politika pasilieka teisėtose savo sieno- 
se arba aname pop. Leono XIII minimame ap- 
režtame rate (plg. encikl. Immort. Dei, nr. 6), 
tol ji “vyksta savarankiškai" (pop. Leonas XIII 
ibd.) ir tol krikščionys čia' turi laisvę mastyti ir 
veikti taip, kaip jiems atrodo geriau. “Visiškai 
yra leistinas, sako pop. Leonas XIII, tinkamu bū- 
du pareikštas nuomonių skirtumas grynai politi- 
nių klausimų srityje. Tokių, kaip: kokia yra ge- 

resnė valstybės forma, kokiu būdu tvarkytinas 
miestų gyvenimas" (Imm. Dei, nr. 14). Todėl 
būtų sustingimo ženklas, jeigu katalikai politi- 
nėje srityje mąstytų ir veiktų visi vienodai. 
Valstybės tvarkymas arba politika nėra apreiš- 
kimo dalykas, todėl čia vieno kurio privalomo 
atsakymo būti negali. Ir niekas ligi šiol dar ne- 
surado geriausio atsakymo. Politinė įvairybė 
kaip tik yra pastangos šio geriausiojo jieškoti. 
Todėl būtų tiesiog nuostabu ir net keista, jeigu 
katalikai, būdami daugingi moksle, bendruome- 
nėje, kulte, mene, filosofijoje, kažkodėl pasida- 
rytų uniformuoti politikoje, vadinasi, kaip tik 
toje srityje, kuri yra labiausiai laisva, nes la- 
biausiai profaninė. Nesusipratimas tad yra teigti, 
kad yra apgailėtinas visokis krikščionių susi- 
skaldymas. Ne pats susiskaldymas yra apgailėti- 
nas, bet susiskaldžiusieji, jeigu jie nesuvokia su- 
skilimo prasmės arba ją savo elgesiu iškreipia. 
Kaip visur, taip ir politikoje katalikai gali (kar- 
tais net ir turi) būti vieningi daugybėje. 


Kaip jie turi santykiuoti tarp savęs? — 
Krikščioniui šis klausimas yra savaime aiškus: 
jų santykiai turi būti valdomi tiesos ir meilės 
dvasios. Diskusijos, klausimų kėlimas ir jų nag- 
rinėjimas, savos nuomonės skelbimas bei sklei- 
dimas yra savaime suprantami ir būtini dalykai. 
Tačiau viršum jų stovi tiesa ir meilė: tiesa idė- 
jai ir meilė žmogui. Tai yra dieviškosios verty- 
bės, kurių krikščionis niekur ir niekados negali 
išsižadėti, jeigu jis nori palikti Kristaus moki- 
nys. Todėl iškreipti tyčiomis svetimas mintis, 
priskirti savo oponentui tai, ko jis nėra teigęs, 
įtarinėti žmones, skelbti apie juos nesamus ir 
nebūtus dalykus, skųsti juos vyresniesiems, 
jiems nieko apie tai nežinant, yra nusikaltimas 
tiesai ir meilei, vadinasi, nuodėmė. Jau Leonas 
XIII žinojo šitokias politinių diskusijų silpny- 
bes, todėl aštriai įspėjo katalikus jų saugotis: 
“Neteisinga būtų kaltinti dėl skirtingų minėtais 
klausimais pažiūrų tokius žmones, kurie žinomi 
yra kaip nuoširdžiai atsidėję Apaštalų Sostui ir 
pasirengę klusniai vykdyti jo sprendimus. Dar 
didesnė neteisybė įvyksta tada, kai tokie žmo- 
nės, kas, deja, nekartą pasitaiko, pradedami įta- 
rinėti, tarsi jie būtų paniekinę katalikų tikėji- 
mą arba lyg jų pačių tikėjimas būtų pasidaręs 
nepatikimas. Šitą įspėjimą turi ypatingu būdu 
atsiminti rašytojai, o dar labiau laikraščių lei- 
dėjai" (encikl. Imm. Dei, nr. 14). Jeigu šis po- 
piežiaus įspėjimas bus paisomas, tuomet politi- 
nė įvairybė katalikų gyvenime nekels jokios pai- 
niavos, nes ši pastaroji kyla ne iš pačios įvairy- 
bės, bet iš to, kad įvairiai politiškai galvojantie- 
ji žmonės elgiasi su kitaip manančiais ar vei- 
kiančiais ne pagal tiesos ir meilės dvasią, vadi- 
nasi, nekrikščioniškai. Ne įvairybę tad reikia nai- 
kinti, nes ji gyvybės ir kūrybos ženklas, bet sų- 
tramdyti savo nekatalikiškus poelgius. 

Tačiau esti valandų ir sričių, kur katalikai 
turi eiti išvien — vistiek koks butų jų politinis 
nusistatymas ar sąjūdis, kuriam jie priklausytų. 
Katalikas visų pirma yra Bažnyčios narys, 0 tik 
paskui kurios nors partijos ar grupės atstovas. 
'fodėl kur esti paliečiama Bažnycia, vadinasi, 
kur politika neteisetai peržengia savas ribas, ten 
katalikai turi mesti visas diskusijas ir stoti vie- 
ningai prieš šitokį politikos nekompetentingu- 
mą ir totalizmą. Tokiu atveju, sako pop. Leonas 
Xi1II, “neturi buti paliekama vietos vldaus nesu- 
tarimams ar partijų aistroms. Visi turi siekti, su- 
sijungę Mintimis 17 pastangomis, bendro tikslo, 
butent — apsaugoti valstypę ir islaikyti religi- 
ją" Umm. Lei, 10d.). Iš kivos pusės, katalikai vu- 
ri būti vieningi tose srityse, kurios yra prwmncipi- 
nės ir kurių 1ssprendimas priklauso JŲ pasauiė- 
žiurai, pav., mMoreryste, ugaymas, soclaWnis gyve- 
nimas, religija. Sios sritys tik paviršium Žiurint 
priklauso poutikai. Taciau savo esme jos yra 
griežtai pasauležiurines 17 normalioje valstyoės 
sąrangoje negali būti tvarkomos polkų, bet ati- 
tinkamų savos srities ZzmMonių, esančių Bažnyčios 
žinioje. Todėl jų klausimus sprendžiant katali- 
kai turi būti vieningi. 

Žiūrint į mūsų katalikų visuomeninį gyve- 
nimą, reikia pastebėti, kad jis taip pat vyksta 
dauginga linkme. Mes čia uniformos taip lygiai 
nemėgstame, kaip ir visur kitur. lr tai yra svei- 
kas reiškinys. Jis rodo, kad visuomeninė musų 
dvasia nėra sustingusi ar užsnudusi, kad ji ne- 
pasitenkina tik senaisiais laimėjimais, kad ji jieš- 
ko ir kuria. Todėl daugmngumas politinėje mūsų 
veikloje yra mūsų stiprumo laidas. Mūsų katali- 
likai visuomeniškai mirs, jeigu jie uzžsidės uni- 
formą ir pasidarys visi kaip vienas, susitelkda- 
mi į vieną politinę partiją ar grupę. Tai bus ženk- 
las, kad didesnės katalikų mases nebegalvoja, 
kad joms yra vistiek, kaip politika vyksta, kad 
joms bet koks politinių klausimų išsprendimas 
yra neįdomus. Tai bus ženklas, kad katalikiškoji 
mūsų visuomenė virsta mase, kurią pop. Pijus 
XII teisingai laiko demokratijos didžiausiu prie- 
šu. Nereikia tad niekam rūstauti, jeigu šiandien 
mūsų katalikai iš lėto politiškai diferencijuojasi 
ir kuria naujų planų ateičiai. Reikia tik, kad ši 
diferencijasi, ši daugybė susiderintų vienybėje. 
Kas liečia Bažnyčios principinių sričių reikalą, 
turime pasakyti, kad mūsų katalikai visur ėjo 
išvien. Ligi šiol vienybės jie niekur nėra išdavę. 
Visuose svarbesniuose pasaulėžiūrinių (ir net 
valstybinių!) klausimą sprendimuose jie pasiro- 
dė ir išsilaikė aukštumoje. Santykiuose tarp sa- 
vęs yra įvykęs vienas kitas netikslus ėjimas. Ži- 
noma, žmogiškų silpnybių išvengti yra sunku. 
Vis dėlto yra pagrindo tikėtis, kad ateityje ir 
šie nevisai vykę ėjimai pranyks, ir daugingumas 
vienybėje pasiliks mūsų politinio pažangumo ir 
kūrybiškumo ženklas. 

DIENOS Iš DANGAUS 

Jūs ateinat, metai, iš beribės, 
Jūs ateinat, dienos, iš dangaus, 
Ir kaip žiburys, tamsoj sužibęs, 
Neužsidegsite daugiaus. 


Ir kai ant kelionės tako krenta 
Amžių ryto pirmas spindulys, 
Tolumoj regiu, kaip saulę, krantą, 
Atsiplėšt nuo žemės negalįs: 


Gaila grįžt iš vidurio kelionės, 
Gaila neregėtų valandų, 

Gaila žemės vieškelių ir klonių, 
Gaila žemės sodų ir žiedų... 


žemės soduos ir žieduos paskendęs 
Užmirštu jus, dienos iš dangaus, 
O jūs bėgat, tartum upės vandens, 
Ir nebesugrįšite daugiaus... 


ATSIšAUKĘS GANDAS 


IE 


DANGIAU S 


Tariau sugrįžęs iš vidudienio kelionės: 

— "Antai, jau baigiasi viena dangaus diena, 
Ateiia vakaras baltais lelijų kloniais, 

Ir šlama žingsniai jo kaip meilės dovana. 


Ir renkas dainos, tartum paukščiai 
Ir, lyg šaltinis sidabrinis širdyje, 


pabaidyti 


Atsižčrėjusi žvaigždžių žarijom švyti 


šventoji mudviejų gegužio gabija. 


Tarei patiesus žalią kilimą po kojų: 


— Einu lyg tėviškės papievėmis basa. 


Ir atsišaukia gandas girių ir šilojų 
Ir, tartum ašara, štai, supasi rasa 

NARDAS BRAZDŽIONIS 


IS 


Ant tavo mojančių pavasarį blakstienų, 
Ant lūpų, šaukiančių žaliakalnio medžius, 


Ir pro šilkinę seno sapno mėnesieną 


Ji tik nuo mano pabučiavimų nudžius. 


PALMĖS ŽODŽIAI 


Kai namo sugrįžus tu palaistai palmę, 


Vandeniu pagirdai trokštančius lapus, 


Aš girdžiu tų lapų pilną meilės psalmę — 


Jos kiekvienas žodis kaip gėlė trapus. 


Jos kiekvienas žodis mano sieloj gimęs, 


Be tavęs bemirštąs dulkėse dienos, 
Kai palaistai grįžus, ilgesy nerimęs, 


Jos kiekvienas žodis, miela, tau dainuos. 


MOZAIKA 


Kas, kad metai iš anų dienų mozaikos 


Po brangiausią akmenį, kaip vagys, 


lupa, — 


Mūsų priesaika ne mūro rėmuos laikos, 


Mūsų priesaika nesenka, tartum upė. 


Pro aną šaltos žiemos rarotų rytą 


Skamba ji kaip muzika šviesi vargonų, 
Skamba ji širdy kaip šiandien pasakyta, 


Susipynus su vargonų antifona... 


Ir pro gaudesį pabudusių žvaigždynų 
Gieda gieda žvakių gintaro liepsna, 
Su malda aušros vargonų susipynus 
Gimsta meilės ir gyvenimo diena. 


ATMINIMŲ VARTAI 


Tenai man žydi tavo ryto rožės, 
Ten spindi man tavų akių dangus 
Ir amžiais jaunas tavo sielos grožis 


šviesus ir šventas, retas ir brangus... 


Ir sunkios metų dulkės kai užkrinta 


Blakstienų džiugesį, kaip vakaro migla, 


Man visa tai, kas buvo miela, šventa, 
Be žodžių kalba žvaigždės ir tyla. 


Ir vėl kaip laumėms laimę Iemiant — gera 


Našlaitei širdžiai, vienišai, liūdnai, 
Kai atminimų vartai atsidaro 
Kur tu buvai, kur aš esu, — tenai. 


157 


ADOMAS GALDIKAS 


Piešinys 


(tušas) 


AR K DV J MA TULEVLCIIA US. VLENTA US G OL GO LT 


AV ALSNORA MLC 


Prieš 25 metus Kaune amžinai užmerkė akis 
viena iš didžiausių ir skaisčiausių lietuvių tau- 
tos asmenybių — arkivyskupas J. Matulevičius. 
Tiek jam mirus, tiek 1934 m. jo palaikus perve- 
žant į amžino poilsio vietą, tiek metinėse mir- 
ties sukaktuvėse buvo spaudoje plačiai aprašy- 
tas jo gyvenimas ir veikla, pavadinant velionį 
“Vilniaus kankiniu", o jo tenai vyskupavimo lai- 
kotarpį “Matulevičiaus Golgota“. Praslinkus jau 
šimtmečio ketvirčiui, atrodo, laikas būtų pra- 
skleisti bent iš dalies užuolaidą ir pažvelgti, kiek 
tasai dvasios milžinas yra iškentęs senojoje L/e- 
tuvos sostinėje, beeidamas savo aukštas ir sun- 
kias pareigas. Tenai jis stengėsi būti visiems pa- 
slaugus, kad visus Kristui laimėtų, tačiau dalis 
jo ganomųjų už tą plačios širdies visuotinę mei- 
lę yra atsidėkoję šmeižtais, varginimais, grasi- 
nimais, puolimais, pažeminimais. Visa tai vysk. 

Matulevičius iškentėjo, atleisdamas savo kan- 
kintojams, laikydamasis dėsnio “Vince malum 
in bono“, ir tai sudaro jam garbės vainiką. 
Šiame straipsnyje panaudosime tiek jau 
spausdintą medžiagą, tiek ypačiai dar niekur ne- 
spausdintą — jo paties dienoraštį ir arti stovėju- 
sių Žmonių rašytuosius atsiminimus. Dažnai lei- 
sime kalbėti pačiam J. Matulevičiui, kad ryš- 
kiau būtų matyti jo mintys, siekimai, tikslai ir 
pergyvenimai. Tačiau ir dabar, dėl ypatingų ap- 
linkybių, teks nutylėti kai kuriuos faktus ir var- 
dus, kad neužgavus artimo meilės ir nepaken- 
kus dar tebesantiems gyviems anos tragedijos 
dalyviams ir liudininkams. O jei kur teks pa- 
liesti skaudžius ir kai kam nemalonius dalykus, 
tai, Matulevičiaus pavyzdžiu, darysime ne tam, 
kad užgauliojus ar kam nors įskaudinus, bet tik 
tam, kad objektyviai nušvietus dalykus, jieškant 


jiems pateisinimo ir supratimo. Tokiu būdu pa- 
gerbsime ir patį “Vilniaus kankinį", kuris mo- 
kėjo atleisti ir didžiausiems savo priešams, dar- 
gi juos labiau, kaip nelaimingus sūnus palaidū- 
nus, mylėti. 


1. Į Vilniaus sostą 


Pirmasis pasaulinis karas užklupo J. Matu- 
levičių Varšuvoje, grįžusį iš Šveicarijos Fribur- 
go, kur jis vadovavo atsikuriantiems marijo- 
nams. 1914 m. vasaros pradžioje J. Matulevičius 
vedė kunigams rekolekcijas Marijampolėje ir tuo 
pat tikslu nuvyko į Varšuvą. Vokiečiams okupa- 
vus Lenkiją, prasidėjo karo vargai. Varšuvos ar- 
kivyskupas A. Kakovskis atidavė marijonams 
netoli Varšuvos esantį apleistą buvusį kaman- 
dulių vienuolyną, kur Matulevičius subūrė pir- 
muosius lenkus marijonus. Vietos Bielianuose 
buvo daug, o Lenkijoje vargo dar daugiau. Ma- 
tulevičius, kurio širdis visados jautriai reagavo 
į Žmonių skurdą, suorganizavo Bielianuose karo 
našlaičių prieglaudą ir jos išlaikymą nešė ant 
savo pečių, dažnai elgetaudamas po miestą ir 
gabendamas išmaldas alkaniems vaikams. Čia 
jis būdamas susipažino su Romos Lenkijon at- 
siųstu apaštališkuoju vizitatorium A. Ratti, ku- 
ris tuoj pamatė nepaprastą Matulevičiaus širdies 
gerumą, jo proto gilumą ir jo būdo kilnumą, ir 
su juo tiesiog susidraugavo. A. Ratti pasidarė 
dažnas Bielianų svečias. Paskirtas arkivyskupu, 
prieš savo šventimus Ratti atvyko 8 dienų reko- 
lekcijoms į Bielianus Matulevičiaus vadovybėje. 
Suprantama, kodėl A. Ratti vėliau taip stipriai 
rėmė Matulevičiaus kandidatūrą į Vilnių. 

Kad J. Matulevičius pateko į Vilniaus vys- 
kupus, yra nuopelnas ar kaltė Lietuvos Vals- 
tybės Tarybos, kuri, 1917 m. rugsėjo mėn. iš- 
rinkta, tuojau susirūpino Vilniaus vyskupo klau- 
simu. Vilnius nuo 1907 m. neturėjo teisėto vys- 
kupo. Tais metais vysk. baronas Roppas buvo 
rusų valdžios nušalintas ir vyskupiją valdė prel. 
Michalkevičius. Vilniaus vyskupo paskyrimas 
tada priklausė nuo dviejų instancijų: vokiečių 
okupacinės valdžios ir Vatikano. Vokiečiai 5Vy- 
ravo ir lūkuriavo. Jie, tikėdamiesi, kad okuvuota 
Lietuva amžiams liks Reicho dalis, svajojo i Vil- 
niaus vyskupo sostą įsodinti vokieti. Lenkai Va- 
tikane darė žygių, kad tas sostas atitektų len- 
kui. Esant tokiai situacijai, Valstybės Taryba 
nusprendė veikti. Iš karto apsistota prie kan. 
A. kandidatūros; ji ir okupacijos valdžiai buvo 
priimtina. Turėta rezerve dar ir prel. Macule- 
vičiaus (Maironio) bei prel. Dambrausko kandi- 
datūros. Tuo reikalu Valstybės Tarybos igalio- 
tiniai kelis kartus lankėsi Miunchene ir kalbė- 
josi su nuncijum Pacelli. 

Iš pradžių pasiūlytieji kandidatai Vatikanui 
išrodė svarstytini, ypačiai kan. A. kandidatūra. 
Bet vėliau, matyt. lenkams pavarius agitaciją 
Vatikano sferose, buvo atsakyta, kad kan. A. 
kandidatūra negali būti svarstoma. Reikia pri- 
siminti, kad lenkai jau nuo seniau turėjo palin- 


kimo Romoje budėti dėl naujų vyskupų pasky- 
rimo, o ypačiai dėl Vilniaus. Jie negalėjo pri- 
leisti, kad į Vilniaus vyskupo sostą atsisėstų su- 
sipratęs, aiškus lietuvis, kokius jie vadino “lit- 
vomanais", “lenkų ėdikais". Neturėjimas Romo- 
je lietuvių atstovų, kurie bent iš dalies atsver- 
tų rūpestingų “globėjų? pastangas, dažnai nu- 
lemdavo klausimus mums nepalankia prasme. 

Per paskutinį pasikalbėjimą su nuncijum 
Pacelli, kurio jurisdikcijai tada priklausė ir vo- 
kiečių okupuota Lietuva, jisai Valstybės Tary- 
bos įgaliotiniams pareiškė, kad Vilniaus vysku- 
po paskyrimas jau yra pribrendęs reikalas ir jei 
Lietuvos Taryba politiniu atžvilgiu nieko netu- 
rėsianti prieš marijonų vienuolijos generolą 
Jurgį Matulevičių — jis esąs Šv. Sosto kandida- 
tas — tai paskyrimas galėtų įvykti net telegra- 
mos keliu. Jeigu gi siūlytų kitą, derybos gali il- 
gai nusitęsti ir kažin dar, ar Vatikanas sutiktų. 

Lietuvoje Matulevičius nebuvo labai žino- 
mas. Didesnę savo gyvenimo dalį jis praleido ne 
Lietuvoje, o jei kada ir švystelėdavo lyg meteo- 
ras, tai tik neilgam laikui. Taigi ir kai kuriems 
Valstybės Tarybos nariams atrodė, kad Matule- 
vičius, kaip ilgai išgyvenęs Lenkijoje, menkas 
gali būti lietuvis patrijotas. Kun. Staugaitis, 
Valst. Tarybos vicepirmininkas, įtikinėjo tary- 
bininkus, kad Matulevičius lietuviams nebus pa- 
vojingas. Betgi Taryba, norėdama arčiau susi- 
pažinti su kandidatu, rado reikalo pasiųsti por 
savo narių patirti, kokios politinės krypties ir 
taktikos jis manytų laikytis, eidamas vyskupo 
pareigas Vilniuje. Ta proga Matulevičius išdės- 
tė savo politinį credo. Bet apie tai žemiau. 

Tuo tarpu Matulevičius visų tų derybų ir jo 
kandidatūros siūlymo į Vilnių nežinojo. Jis dir- 
bo “gerojo samarijiečio" darbą Bielianuose ir 
svajojo greičiau patekti į Marijampolę, ten at- 
kurti ir atgaivinti seną marijonų vienuolyną. Ta- 
čiau tiek Lenkija, tiek Lietuva dar buvo po vo- 
kiečių okupacijos letena. Buvo reikalingas leidi- 
mas keliauti. Tuo reikalu Matulevičius rašė Že- 
maičių vyskupui Pr. Karevičiui, kuriam pasise- 
kė gauti iš vokiečių valdžios leidimas. 1918 m. 
kovo mėn. 1 d. Matulevičius paliko Varšuvą ir 
tos pačios dienos vakarą pasiekė Vilnių. Apie sa- 
vo kelionę rašo: “Nors man buvo daug pripa- 
sakota apie kelionės baisenybes ir sunkenybes, 
tačiau keliauti Vilniun nebuvo taip bloga. Va- 
šiavau trečia klase; vagonas buvo apytuštis: vos 
keletas kareivių jame ir keli žydai pirkliai“. 

Atvažiavęs Vilniun ir apsistojęs pas brolius 
doloristus, kurių tarpe buvo keletas lietuvių (vė- 
liau perėjusių pas marijonus), Matulevičius pa- 
darė vizitą vyskupijos valdytojui prel. Michal- 
kevičiui. Tas tiesiog paklausė, ar jau atvykęs 
vyskupijos valdyti. Matulevičius iš karto nesu- 
prato klausimo, ir tik besikalbant paaiškėjo, kad 
Vilniuje pasklidę gandai, jog Matulevičius buū- 
siąs Vilniaus vyskupu. Apie lai esą žinoma ir 
Varšuvos arkivyskupui ir todėl Matulevičius iš 
jo turėjęs ką nors girdėti. Matulevičius nuste- 

Matulevičius 


Arkivysk. Jurgis 


bęs paaiškino, kad jis ničnieko nežinąs ir va- 
žiuojąs pirmiausia į Kauną vesti rekolekcijų, o 
paskui Marijampolėn kurti vienuolyno. Michal- 
kevičiaus sąžinė, matyti, buvo nerami, nes ėmė 
tuojau aiškinti, kodėl buvęs priverstas suspen- 
duoti lietuvius kunigus, pasirasiisius memoran- 
dumą vokiečių valdžiai apie lietuvių teises į Vil- 
nių. Matulevičius ir to dalyko nebuvo girdėjęs, 
ir todėl aiškinimas jam liko miglotas. 

Rytojaus dieną jis atvyko Kaunan, kur ve- 
dė rekolekcijas klierikams lietuviškai ir žmo- 
nėms lietuviškai ir lenkiškai. Įdomiai Matulevi- 
čius aprašo savo įspūdžius to meto Kaune: 
“Miestas labai ištuštėjęs, pabėgėliai dar negrįžę; 
tik visur pilna vokiečių kareivių; visur parašai 
vien vokiečių kalba". 

Pasikalbėjęs su vysk. Karevičium, sužinojo 
daugiau smulkmenų dėl savo kandidatūros į Vil- 
nių. Vysk. Karevičius Matulevičių siūlęs ir Vals- 
tybės Tarybai ir vokiečių okupacinei valdžiai, 

įtikinėdamas kandidato tinkamumą. Vokiečių 
Centro partijos atstovas Erzbergeris ią kandida- 
tūrą pasiūlęs nuncijui Pacelli, o tas pranešęs 
Romai. Atrodo, kad Matulevičiaus kandidatūrą 
rėmę ir kai kurie lenkų vyskupai. Jiems, paži- 
nusiems Matulevičių, kaip didelį tolerantą, atro- 
dė, kad jis nebus pavojingas lenkų interesams. 


Išvykti iš Kauno į Marijampolę nebuvo taip 
jau lengva. Matulevičius pirmiausia prisistatė 
vokiečių valdžios bažnytinių reikalų vedėjui 
Altmanui. Tasai jį ilgai visaip kamantinėjo ir 
patyręs, kad jis nori važiuoti į Marijampolę ir 
tenai liktis, iš karto patikrino, kad vokiečių val- 
džia prieš tai nieko neturinti. Iš pokalbio Ma- 
tulevičius suprato, kad vokiečiai jau yra susi- 
rinkę žinias apie jo asmenį ir veiklą. Tai maty- 
damas, Matulevičius pridėjo, kad jis esąs vienuo- 
lis ir Marijampolėje norįs vadovauti vienuoly- 
nui. Kai rytojaus dieną nuėjo pasiimti žadėto 
leidimo, tai Altimanas atsisakė jį duoti, matyt, 
pabūgęs, kad Matulevičius, atvykęs iš Varšuvos, 
neimtų vesti kokios agitacijos. Kaizerio valdi- 
ninkas visaip išsisukinėjo aiškindamas, kad esąs 
reikalingas Kelcių vyskupo leidimas ir sutiki- 
mas seiniškio, kad vienuolyno steigti neleisianti 
Lietuvos Taryba ir t.t. Tada Matulevičius jau 
gana griežtai atsakė, kad Seinų vyskupas jį mie- 
lai priimsiąs, o Kelcių vyskupo leidimas nesąs 
reikalingas, nes jis, kaip vienuolis, priklausąs 
tiesiog popiežiui. Lietuvos gi Taryba čia neturin- 
ti ko kištis, nes Marijampolėje nebus kuriamas 
naujas vienuolynas, o tik atgaivinamas jau bu- 
vusis. Altmanas, matydamas griežtą Matulevi- 
čiaus pasiryžimą vykti į Marijampolę, atsakė, 
kad jis pasitarsiąs su savaisiais ir su vysk. Ka- 
revičium. Po to pasikalbėjimo kitą dieną Altma- 
nas jau įteikė leidimą bet tik 15 dienų, pridėda- 
mas, kad Marijampolės viršininkas galėsiąs pra- 
tęsti. 

Išvykdamas iš Kauno, Matulevičius bandė 
įtikinti vysk. Karevičių, kad jis esąs labai reika- 
lingas marijonų vienuolijai, kad Vilniuje galįs 
bet kas vyskupauti, kad ramaus darbo keliu vie- 
nuolijoje jis daugiau naudos padarys Bažnyčiai 
ir tevynei, kad jo darbo niekas neatliksiąs, ir pa- 
našiai. Pagaliau bent tiek išgavo, kad vysk. Ka- 
revičius pasižadėjo jo kandidatūros daugiau ne- 
kelti ir viską palikti Dievo Apvaizdai. 

Naujo rūpesčio slėgiamas, Matulevičius 1918 
m. kovo mėn. 14 d. atkeliavo į Marijampolę ir 
tuojau įsitraukė į darbą, kurio buvo begalės. Se- 
niau marijampoliečiai tik kada nekada girdėda- 
vo jo nuostabius pamokslus, dabar girdės juos 
kas sekmadieni, ras jį klausykloje nuo anksty- 
vo ryto. Tuoj tik atvykęs, gavo vesti rekolekci- 
jas moksleiviams ir parapijai. Vienuolyno padė- 
tis pasirodė labai sunki. Vadovavimas “Žiburio" 
draugijai ir kitos organizacijos griuvo ant jo pe- 
čių. Naujai įkurtą “Žiburio" gimnaziją vokiečiai 
trukdė, kišdamiesi į darbą, spausdami didinti 
vokiečių kalbos pamokas. Gimnazijos vadovybė 
nuolat kreipdavosi į Matulevičių ir jis savo ra- 


miu būdu bei geru vokiečių kalbos mokėjimu ne 
vieną syki yra pašalinęs grėsusį gimnazijai pa- 
vojų; prieš jo žavinčią asmenybę suminkštėdavo 
ir kieta okupanto širdis. 

„Po daugybės darbo nebuvo galima ramiai 
pailsėti nė vienuolyno sienose. Vienuolyne gyve: 
no pasauliniai kunigai. Ten vyko dažni kunigų 
suvažiavimai, kuriuose kunigai smarkiai pakri- 
tikuodavo vyskupijos valdžią, ypač dėl to, kad 
nebuvo seminarijos ir kūrijos. Matulevičius kiek 
galėdamas ramino  karštuolius, aiškindamas 
jiems Bažnyčios įstatymus. Buvo siūlyta Matu- 
levičiui seminarijos rektoriaus vieta, bet jis at- 
sisakė motyvuodamas, kad atvykęs vienuolyno 
tvarkyti, o ne ko kito imtis. Pagaliau, Matule- 
vičiui padedant, buvo gautas vokiečių leidimas 
steigti Seinuose seminariją su dėstomąja lotynų 
ir lietuvių kalba. Seinų vyskupas, kunigų prašo- 
mas, ėmė organizuoti kūriją, kurion norėta 
įtraukti ir Matulevičių. 

Tuo tarpu vis stiprėjo gandai apie kandida- 
tūrą į Vilniaus vyskupus. Kai Roma griežtai at- 
metė kan. A. kandidatūrą, kurią rėmė ir vokie- 
čiai, šie, kerštaudami prieš Romą, ištrėmė iš Vil- 
niaus prel. Michalkevičių. Gi Lietuvos Taryba 
rimtai susirūpino Matulevičiaus pravedimu. No- 
rėdama geriau pažinti savo kandidatą, 1918 m. 
vasarą atsiuntė į Marijampolę du Tarybos na- 
rius — kun. J. Petrulį ir kun. J. Purickį — pa- 
sikalbėti su Matulevičium. Čia duosime žodį vie- 
nam iš delegatų. 

“Atvykome vakare į marijonų vienuolyną, 
kur gyveno kun. Matulevičius. Čia mus pirmiau- 
sia pavaišino vakariene bendrai su visais vienuo- 
liais; po vakarienės nuvykom tryse su kun. Jur- 
giu į vienuolyno sodą pasikalbėti be liudininkų. 
Trumpai ir aiškiai išdėstėme mūsų misijos tiks- 
1ą ir laukėme atsakymo. 

Kun. J. Matulevičius išklausė ramiai, susi- 
rūpinusiu veidu ir, mums kalbėti baigus, trum- 
pai pasakė: 

— Jūs norite mane pražudyti? 

— Kodėl? 

— Ar jūs manote, kad lenkai leis man ra- 
miai dirbti? Jūs manote, kad jie nesigriebs visų 
priemonių, norėdami mane iš Vilniaus pašalin- 
ti? Jūs norite mane paaukoti. 

— Lenkai nėra tamstai tiek priešingi, kiek 
kitam kuriam nors lietuviui kunigui. Kada tams- 
ta buvai Petrapilio Dvasinėje Akademijoje, jie 
tamstą labai gerbė ir lenkėsi tamstos autorite- 
tui. 

— Gal būt, bet nepamirškite — kitas dalykas 


Akademijos profesorius, o vėl kitas — Vilniaus 
vyskupas. Lenkai eiti lietuviui vyskupo parei- 
gų neleis. 


Kai delegatai nedrąsiai pasiteiravo, kokios 
politinės krypties ir taktikos jis manytų laikytis, 
eidamas vyskupo pareigas Vilniuje, Matulevi- 
čius atsakė: k 

— Aš matau, jūs norėtumėte, kad būsimas 
Vilniaus vyskupas būtų nelyginant kaip koks 


plaktukas, kuris ten suskaldytų lenkams kuni- 
gams galvas, ar kaip kokia šluota, kuri juos vi- 
sus iš Vilniaus iššluotų. Bet toks aš negaliu būti, 
nes kiekvienam vyskupui Bažnyčios kanonai nu- 
stato normas santykių, kurie turi būti tarp vys- 
kupo ir kunigų. Aš iš anksto žinau, kad, laiky- 
damasis kanonų, negalėsiu nei vienai nei kitai 
pusei įtikti. 

Po ilgokų ginčų ir įrodinėjimų kun. Matu- 
levičius pagalvojęs pasakė: 

— Na, ką gi, jeigu Lietuvai mano auka rei- 
kalinga, aš neatsisakau. Bet žinokite, kad jūs ma- 
ne siunčiate į pražūtį. Pavojaus aš nebijau ir sa- 
vo asmens nebranginu, man tik baugu, kad aš 
save paaukosiu ir nieko negalėsiu padaryti. — O 
veidas buvo apsiniaukęs ir susirūpinęs“. 

Toks atsakymas Tarybos narius įtikino, kad 
Matulevičius yra rimtas asmuo. Galutinai Ta- 
rybos pirmininkas A. Smetona oficialiai pasiūlė 
Vatikanui skirti Matulevičių Vilniaus vyskupu, 
paaiškindamas, kad Taryba prieš jo kandidatū- 
rą nieko neturinti. 


Matulevičius matydamas, kad jau dalykai 
darosi rimti, nusiskubino į Vilnių. Jis įrodinėjo 
A. Smetonai, kad, būdamas paprastu vienuoliu, 
būsiąs naudingesnis Bažnyčiai ir visuomenei, 
kad vienuolynai Lietuvoje reikalingi, kad kan- 
didatų į vyskupus yra ir daugiau. Smetona ne- 
replikavo, bet ir nieko nežadėjo. Grįždamas per 
Kauną, Matulevičius užėjo pas Zechliną, kuris 
tuomet vedė politikos skyrių valdžioje, ir jo pra- 
šė, kad nebūtų skiriamas į Vilnių. Rašė ir nun- 
cijui Pacelli į Miuncheną, išdėstydamas sunkią 
vienuolijos padėtį ir prašydamas palikti darbuo- 
tis vienuolijoje. Laiškais užaliarmavo savo bro- 
lius Amerikoje, Friburge, Varšuvoje. Pastarie- 
siems rašė: “Paplitę gandai, kad mane gali iš- 
siųsti į Vilnių, pradeda mane gąsdinti. Malonė- 
kite paprašyti J. E. arkivyskupą, kad mane gel- 
bėtų, už tai jam būsiu dėkingas... Pagaliau aš 
Vilniuje nesusiorientuočiau; nežinau, ar tenai vi- 
siems itiktų ir dangaus angelas. Tikrai, jei tenai 
nuvykčiau, būčiau apšmeižtas ir užuitas. Tačiau 
tiek to. Jei tik iš to būtų Dievui garbės ir Baž- 
nyčiai naudos. Man rodos, kad tenai nieko nepa- 
daryčiau, o mūsų reikalai labai nukentėtų. Tai- 
si prašau mane gelbėti nuo tos nelaimės". Laiš- 
ke tiems patiems lenkų marijonams (1918. T 
6) vėl rašo: “Mano kandidatūrą į Vilnių vėl iš- 
statė. Paskvrimas padarytų daug žalos mūsų 
vienuolijai Lenkijoj ir Lietuvoj. Vilniuje nepa- 
tenkinčiau nei lenkų, nei lietuvių, nei pagaliau 
baltgudžių, o pats būčiau politinių intrygų au- 
ka Gelbėkite mane. Kreipkitės į nuncijatūrą, 
arkivyskupą, i vysk. Przedzieckį, į T. Ledo- 
chowski, parašykit į Friburga; jie irgi turi rū- 
pintis, kad mane nepaskirtų Vilniaus vyskupu“. 
Kai lenkų marijonų delegatai nuvyko pas nun- 
cijų ir pareiškė savo nerimą dėl generolo atitrau- 
kimo, tasai, visa išklausęs ir nusišypsojęs, atsa- 
kė: “Visa tai patvirtina, kad teisingai išrinkome. 
Teesie tai jums paguoda..." 

Pagaliau Matulevičius pasiryžo pats vykti į 
Miuncheną pas nuncijų ir išdėstyti visą reikalą. 
Ta proga Lietuvos Taryba paprašė nuncijui pa- 
aiškinti, kad prel. Michalkevičius yra ištremtas 
Vokietijon be Tarybos ir lietuvių kaltės. Savo 
kelionės į Miuncheną rezultatus Matulevičius 
savo dienyne apibūdino labai lakoniškai: “Bu- 
vau Miunchene, bet išsinešiau įspūdį, kad į ma- 
no aiškinimus Šv. Tėvas vargu atsižvelgs". 

Taip leidžiant pilnas nerimo ir susirūpinimo 
dienas, bene spalių 22 d. kun. prof. M. iš Vil- 
niaus atvežė Ratti laišką, kuriame pranešama, 
kad Matulevičius jau paskirtas Vilniaus vysku- 
pu. Laiške pridėta: “Jei Tamsta bandytumei at- 
sistatydinti, tai Tamstos atsistatydinimo Šv. Tė- 
vas nepriims". Tos pat dienos užrašuose skaito- 
me: “Tą naktį negalėjau miegoti. Pajutau visą 
naštą, kuri ant manęs sugriuvo. Sunku man bu- 
vo, bet reikėjo su Dievo valia susitaikyti". 

Matulevičiaus paskyrimą Vilniaus vyskupu 
ne visi vienodai sutiko. Vilniaus lietuviams, tuo- 
met vargą vargusiems, pusbadžiu gyvenusiems, 
rodėsi, lyg pirmoji Lietuvos saulė nušvito. Ro- 
dėsi, kad Vilniaus vyskupijoje nereikės kovoti 
už tautines teises bažnyčiose, kad pasibaigs ne- 
lemti vyskupijos valdytojo kovos būdai, kad nau- 
jas tikras vyskupas, mokėdamas kalbų, sugebės 
patenkinti visus. Iš kalbos su vilniečiu kun. prof. 
M. Matulevičius patyrė, kad Vilniaus kunigams 
lenkams tas paskyrimas nelabai patikęs, nors bu- 
vo ir tokių, kurie džiaugėsi. Lenkai kunigai Vil- 
niuje, sužinoję apie Matulevičiaus paskyrimą, 
padarė susirinkimą, kuriame vyravo pasitenki- 
nimo nuotaika. Tačiau kai vienas atvirai pareiš- 
kė savo džiaugsmą, kad paskirtas Matulevičius, 
o ne kas kitas, tai antras atsiliepė, esą, lenkai 
turį apgailestauti ši paskyrimą, nes su Matule- 
vičium bus sunku kovoti. Reiktų džiaugtis kitu 
kokiu nors ir menku kandidatu, arba ir aršiu 
litvomanu, nes tada būtų lengviau iš Vilniaus iš- 
graužti ir gauti “savo? vyskupą. „Matulevičius, 
nors ir kilęs iš “Krolestwo Polskiego" (Suval- 
kijos), nors kunigu tapęs Lenkijoje ir daug me- 
tų ten dirbęs, yra tikras lietuvis ir tokio būdo, 
kad būsiąs visiems lygus. Todėl su juo kova bū- 
sianti neimanoma. Gudai kunigai džiaugėsi tikė- 
damiesi, kad Matulevičiaus asmenyje susilauks 
savo reikalų rėmėjo. 


2. Pasiruošimas į Vilnių. 


Vos tik sužinojus apie paskyrimą, pasveikin- 
ti atvažiavo Tarybos atstovai: kun. Petrulis, kan. 
Kukta ir Vizbaras. Matulevičius su jais tarėsi dėl 
būsimos konsekracijos ir ingreso iškilmių. Atsto- 
vai prašė, kad jis konsekruotųsi Vilniuje ir, ga- 
vęs bulę, tuojau užimtų sostą. Kai išėjo kalba 
apie prakalbų eilę, Matulevičius pareiškė savo 
nuomonę, kad pirmiausia reiktų prabilti lenkiš- 
kai, kadangi Vilniuje yra dauguma lenkiškai kal- 
bančių. Tarybos atstovai spyrėsi, kad vyskupas 
privaląs pirmiausia lietuviškai prabilti, nes Čia 
Lietuvos valstybė ir Tarybos atstovai to reika- 

lauja. Matulevičius atsakė: “Aš nesu skirtas vys- 
kupu valstybei, o tik žmonėms, liaudžiai ir Baž- 
nyčiai. Todėl privalau Bažnyčios ir žmonių rei- 
kalų žiūrėti". Tarybos atstovams nelabai patiko 
toks nominato pasiryžimas, kurį Matulevičius iš- 
laikė ir kuris per ingresą lietuvių tarpe sukėlė 
daug nepasitenkinimo ir erzelio, bet kuris, kaip 
paskui paaiškėjo, buvo labai protingas žingsnis, 
jei Matulevičius galėjo ramiai pradėti vyskupau- 
ti ir paskui per 7 metus Vilniuje išsilaikyti. Ta- 
rybininkai dar prašė, kad vyskupas ir gudiškai 
prabiltų. Matulevičius sutiko, kad bulė turi būti 
ir gudiškai skaitoma, o dėl prakalbėjimo žadėjo 
dar pagalvoti ir pasitarti. Dėl visa ko paprašė, 
kad kun. Tol. parašytų trumpą prakalbėlę gu- 
diškai. 

Varšuvos marijonai pranešė, kad bulė galin- 
ti ateiti tik po kelių mėnesių, todėl Matulevičius 
nurimęs vėl ėmė darbuotis parapijoje ir vienuo- 
lyne. Marijampoliečiai tačiau pastebėjo, kad jų 
mylimas pamokslininkas ir dvasios vadas kažko 
susirūpinęs ir nuliūdęs. Būsima mitra jį slėgė 
prie žemės. 

1918 m. spalių 25 d. Matulevičius nuvyko 
Kaunan, kur norėjo dalyvauti K. V. C. suvažia- 
vime ir pasitarti su vysk. Karevičium. Kelyje 
prasilenkė su Vilniaus kapitulos atstovais, kurie 
ji prisivijo Kaune. Perdavę kapitulos linkėjimus, 
tarėsi dėl ingreso tvarkos ir prakalbų. Kai Ma- 
tulevičius pareiškė norįs prabilti ir gudiškai, tai 
abu atstovai karštai stojo prieš, ypačiai prel. W. 
Jis karščiavosi, kad gudų Vilniuje iš viso nėra, 
kad tai tik vokiečių padaras ir t.t. Matulevičius 
rimtai atsakė, kad net “Dziennik Wilenski“, ku- 
ris saugoja lenkų interesus, pripažįsta bent 17 
procentų gudų Vilniaus vyskupijoje, taigi reiktų 
šis tas ir jiems duoti. Bet nenorėdamas iš karto 
su kapitula susikirsti, pareiškė, kad visos tvar- 
kos nustatymą ir su įvairiais atstovais tarimąsi 
paliekąs kapitulai, kadangi ji šiandien tenai šei- 
mininkė, o vyskupas atvykstąs kaip svečias. Vie- 
no tik prašė, kad kiek galėdami visų tautų at- 
stovus taikintų ir į taiką vestų. Kapitulos atsto- 
vai drauge pareiškė nenorą, kad Matulevičius 
konsekruotųsi Vilniuje. To jų nenoro priežastis 
labai aiški: Vilniaus lietuviai būtų gausiai ir or- 
ganizuotai pasirodę iškilmėse, o to lenkai neno- 
rėjo. Be to, kapitula nenorėjo prisiimti iškilmių 
išlaidų. 

Visai netikėtai 1918. XI. 11 Matulevičius ga- 
vo iš Ratti telegramą, kad nelaukdamas ateinant 
bulės, konsekruotųsi vyskupu ir apimtų vyskupi- 
jos valdymą. Matulevičiui vėl teko keliauti Kau- 
nan tartis su vysk. Karevičium. Matulevičius no- 
rėjo pats vykti Varšuvon pas Ratti, nes vien tik 
telegrama remiantis sunku apimti vyskupijos 
valdymą: kapitula galėjo nesutikti. Pasirodė, kad 
traukiniai eina tik iki Balstogės. "Tuo reikalų 
buvo išsiųstas iš Marijampolės kun. D., kuris su 
dideliais sunkumais parvežė iš Varšuvos doku- 
mentus. Su Žemaičių vyskupu sutarta konsek- 
ruotis Kaune gruodžio 1 d., o Vilniaus sostą ap- 

imti gruodžio 8 d. Pasirodė, kad vargu kuris ki- 
tas vyskupas galės į konsekraciją atvažiuoti (pa- 
prastai reikia trijų vyskupų): Seinų vyskupas 
buvo išvažiavęs į Lomžą konsekruoti savo sufra- 
gano Jalbrzykowskio ir sutikti apaštališkojo vi- 
zitatoriaus Ratti, o Minsko vyskupas Lozinskis 
negalėjo atvykti dėl užblokuoto geležinkelio. 
Konsekracijos gi jau nebuvo galima atidėti, nes 
jis jau buvo paskelbta Vilniuje ir vyskupijoje, 
pagaliau laikai buvo neramūs ir rytojus labai 
netikras. 


Matulevičius, lydimas poros kunigų mari- 
jonų, išvyko iš Marijampolės galutinai 1918. XI. 
29. Traukinys iš Vilkaviškio labai vėlinosi ir į 
Kauną atvažiavo tik vėlai naktį. Kaune jau abe- 
jota, ar būsianti konsekracija. Rytojaus dieną 
Kaunan atvažiavo iš Vilniaus kapitulos atstovai: 
prel. Bajko, kan. Lubianec ir Vilniaus dvasiški- 
jos atstovas kun. Kretovičius. Bajko minėjo, kad 
ir dvarininkų atstovai rengėsi važiuoti, bet pas- 
kutinę valandą susilaikė: jiems kažkas nepatiko. 
Atvyko ir Tarybos bei vyriausybės atstovai. 

Gruodžio 1 d. Kauno katedroje vysk. Kare- 
vičiaus, asistuojant Seinų prelatui Dabrilai ir 
Vilniaus Bajko, Matulevičius buvo konsekruotas 
vyskupu. Po konsekracijos sveikino įvairios lie- 
tuvių delegacijos ir viena tarnaičių lenkių. Bu- 
vo atvykę skyrium ir Mažosios Lietuvos du ait- 
stovai kareiviai pasveikinti ir įteikti adresą, ku- 
riame išreikė norą susivienyti su Didžiąja Lietu- 
va, “sveikindami J. E. asmenyje atsigaivinantį 
tautinį vyskupišką sostą Lietuvos sostinėje“. 

Kun. J. Tumas, dalyvavęs iškilmėse kaip 
“Lietuvos Aido“ atstovas ir sveikinęs vyskupą 
(aprašęs šias iškilmes Vaižganto Raštų I t., 136- 
150 p.), savo atsiminimuose sako: 

— Vyskupas atsakė dusyk lietuviškai ir sy- 
kį lenkiškai. Minėtina tai kalba. Visa taikos, mei- 
lės, teisybės ir nuolankumo dvasia perimta. Ją 
sunku atšviesti: jos tebuvo galima gerti. “Negi 
mano asmuo čia jus suvedė, tik tos idėjos, ku- 
rios pasaulį stumia priekin. Viena tokių jėgų — 
Bažnyčia... Žmones dorindamas, rodos, geriau- 
siai visiems lygiai patarnausiu, geriausiai išpil- 
dysiu ne tik vyskupo, bet ir tos šalies piliečio 
pareigas ... Bažnyčiai nėra graiko nei romėno, 
nėra žydo nei stabmeldžio ... Esu pasiruošęs vi- 
siems lygiai patarnauti... Kristus mirė lygiai 
už visas tautas, sluogsnius ir kryptis. Ir mano 
tad pareiga tarnauti visiems, ypač liaudžiai, iš 
kurios esu paimtas ir vėl jai skirtas. Kas tik bus 
reikalingas Kristaus dvasios, visiems rūpinsiuos 
padėti jos gauti. Tikėjimas — gyvenimo veiks- 
nys, idėja — pajėga ... Labai malonu, kad laiki- 
noji vyriausybė pritaria tikybai ... Visi auklė- 
kime “žmogų", kad kuo daugiausia būtų statan- 
čių galybių; griauti ir neauklėtas pataikys... 
Medis kirmino pagraužtas skursta ir geriausioje 
žemėje, gi sveikas ir uolynuose moka surasti dir- 
vosiiri tarptija 4 

Vakare apie 18 val. buvo seminarijoje pie- 
tūs, kur buvo vėl įvairių kalbų. Vyskupas atsa- 


kinėjo tiek lietuviškai, tiek ir lenkiškai sveiki- 
nusiems. Savo dienyne rašo: “Išskirti reikia iš 
visų kun. Tumo kalbą. Sakė: mes turime kuni- 
gų politikų, tautininkų, visuomenininkų ir kitų 
kitokių, bet neturime kunigo tėvo, ganytojo... 
Išreiškė linkėjimų, kad aš būčiau tas ganytojas, 
tėvas, ir drauge pasitikėjimą, kad kelsiu bažny- 
tinius idealus ir žadinsiu Kristaus dvasią". 


Rytojaus dieną su Vilniaus kapitulos atsto- 
vais vėl buvo aptariamas ingreso tvarkos klausi- 
mas. Kai vyskupas pasisakė, kad bulė bus skai- 
toma lenkiškai, lietuviškai ir gudiškai, o prabil- 
siąs tik lenkiškai ir lietuviškai, nes ir patys gu- 
dai raštu ir Taryba yra prašę, kad ir gudams bū- 
tų kas nors jų kalboje, kan. Liubianec labai 
karštai užprotestavo: gudų nėsą, tik esanti žmo- 
nių kuopelė, vokiečių papirkta ir dirbtinai su- 
daryta prieš lenkus; lenkai palaikysią vyskupui 
už bloga toki žingsnį ir jis susigadinsiąs sau pir- 
muosius žingsnius. Matulevičius, išdėstęs savo 
nuomonę dėl gudų klausimo, prašė, kad kapitu- 
la gerai tą dalyką apsvarstytų, nes vyskupas ne- 
noris savo avelių dalies užgauti ir nuo savęs bei 
Bažnyčios atstumti.  Aprašęs šį pasikalbėjimą 
smulkiai, Matulevičius priduria: “Man gaila bu- 
vo tos niekinamos tautos ir norėjau, kad jie pa- 
matytų, kad vyskupas nei jų pačių, nei jų kal- 
bos neniekina. Bet vėl nenorėjau bažnyčioje riau- 
šių ir skandalų. Taigi dar kartą griežtai pareiš- 
kiau, kad, mano nuomone, reiktų skaityti bulę 
ir gudiškai, bet kad kapitula dar kartą tą dalyką 
gerai apsvarstytų. Nustatyti, kurioje eilėje kuri 
delegacija eis manęs sveikinti, pavedžiau kapi- 
tulai, nes ji šeimininkė, tik prašiau, kad taikintų 
tautas, kad nebūtų kokių nemalonumų". 

Kadangi Marijampolėn grįžti vyskupu bu- 
vo nepatogu, tai Matulevičius visą savaitę išbu- 
vo Kaune, nuvykdamas ir Panemunen, besiruoš- 
damas ingresui ir rengdamas ingreso prakalbas 
bažnyčioje. Tuo tarpu Vilniuje jau prasidėjo in- 
trygos: kažkas paskelbė, kad lenkai, pasinaudo- 
dami vyskupo ingresu, nori padaryti tautinę ma- 
nifestaciją. Vokiečiai, tai išgirdę, buvo pasiry- 
žę jokiu būdu to neleisti. Galis kilti susirėmimas 
ir kraujo praliejimas. Vyskupui buvo patarta, 
kad atvažiuotų į Vilnių ne gruodžio 8 rytą, kaip 
buvo sutarta, bet iš vakaro slapta. Vokiečiai pa- 
žadėjo naktiniame traukinyje duoti vyskupui 
atskirą kupę. Buvo matyti, kad kažkam parūpo 
sukliudyti vyskupo ingreso iškilmes. Matulevi- 
čius nujausdamas, kad čia jau eina politika ir ko- 
va, iš Kauno išvyko gruodžio 8 d. rytą. Vokiečiai 
ne tik kad atskiros kupės nedavė, bet dargi vos 
vos bilietas gautas. 


3. Pirmieji žingsniai Vilniuje. 


Pasveikintas Lentvario klebono, parapijiečių, 
Matulevičius labai kukliai atvyko į Vilnių. Sto- 
tyje pasitiko kapitulos, Lietuvos Tarybos ir mies- 
to atstovai. Pagal nustatytą programą sustota 
Aušros Vartuose, kur koplyčioje į vyskupą pra- 

bilo prel. Volodzko lenkiškai. Sukalbėta Marijos 
litanija, žmonės gatvėje susirinkę sugiedojo “"Ta- 
vo apgynimo" — viskas lenkiškai. Vyskupas at- 
sakė labai trumpai — irgi lenkiškai. Jau stotyje 
vyskupui buvo įteiktas ministerio pirmininko 
Voldemaro laiškas, kurį Matulevičius  Auš- 
ros Vartų zokristijoje drauge su prel. Hanuse- 
vičium ir Volodzko perskaitė. Voldemaras rei- 
kalavo, kad Tarybos ir ministerių kabineto na- 
riams būtų užleista pirma vieta sveikinant, ki- 
taip atsisaką dalyvauti, jei kapitula to nepada- 
rysianti. Drauge reikalavo, kad vyskupas prabil- 
tų į gudus katedroje. Prel. Hanusevičius atsakė: 
kapitula visais balsais nutarusi, kad gudiškai ne 
tik prabilti, bet nė bulės skaityti nereikia, nes 
nesą nė vienos parapijos, kur toji kalba būtų 
vartojama. Jei vyskupas liepsiąs, tai galį skaityti, 
bet iš to išeis negeistini dalykai ... Vyskupas at- 
sakė, kad jis prisitaikysiąs prie kapitulos spren- 
dimo, nes ji čia šeimininkė, o pats vyskupas ne- 
nori būti jokių sumišimų priežastimi. Taip pat 
jis nenorįs spręsti, kokioje eilėje bus sveikinimai, 
tik prašąs visus taikinti, kad nebūtų nemalonu- 
mų. Hanusevičius atsakė, kad jei labai Taryba 
spirsis, galį jai pirmą vietą užleisti. Vyskupas 
apsidžiaugė ir labai prašė tatai tikrai padaryti. 

Privažiavus prie katedros, duryse pasitiko 
prel. Michalkevičius su kunigais ir pasakė trum- 
pą sveikinimo žodį. Vyskupas, apsitaisęs iškil- 
mingais rūbais, pradėjo ingreso apeigas. Žmo- 
nių buvo labai daug: netilpo katedroje, minios 
buvo lauke. Visi laukė vyskupo žodžio. Jis pir- 
miausia iš sosto prabilo į kunigus lotyniškai, pas- 
kui įlipo į sakyklą ir prakalbėjo pirmiausia len- 
kiškai: “Ateinu ganyti jus vardan Jėzaus Kris- 
taus. Ateinu vesti jus prie Tiesos ir Šviesos .. J 
Kalbos žodžiai skambėjo didingai. Minios žmo- 
nių katedroje siūbuote siūbavo ir pertraukdavo 
jo žodžius keistu audringų šūkiu: “Niech žyje 
nasz biskup, niech žyje!' (Tegyvuoja mūsų vys- 
kupas, tegyvuoja!). Pasirodo, kad lenkų endekų 
vadas kan. Maciejevičius ir Vilniaus dekanas 
Černiavskis, nulydėję vyskupą į sakyklą, iš už 
jo pečių komandavo miniai. O ta minia buvo pa- 
ruošta sukelti lietuviui vyskupui skandalą, jei jis 
pirma prabiltų lietuviškai. Užtekdavo kan. Ma- 
ciejevičiui kilstelti ranką, ir minia arba suūžda- 
vo, arba nutildavo. 

Ingreso rytą lietuvių tarpe ūpas buvo paki- 
lęs. Visi laukė lietuvio vyskupo. Tačiau tas ūpas 
atslūgo, kai iš sakyklos pasigirdo pirmieji naujo 
vyskupo žodžiai ne lietuviškai, o lenkiškai. Kai 
kas net apleido katedrą. Tik vėliau tie patys lie- 
tuviai, vertindami vysk. Matulevičiaus politiką, 
pripažino, kad gerai padarė: bent pradžios len- 
kai endekai nesudrumstė. Kai vėliau lenkai oku- 
pavo Lietuvos sostinę, tas pamokslas jiems buvo 
didžiausias kliuvinys, nes jo dėka nebuvo gali- 
ma vyskupui prikišti antilenkiško nusistatymo. 


Baigęs lenkišką pamokslą, vyskupas asisten- 
to kanauninko paklausė, ar bus skaitoma evange- 
lija lietuviškai, kaip tai daryta prieš lenkišką pa- 

mokslą. Atsakyta, kad nesą tokio papročio. “Man 
rodėsi — rašo Matulevičius — kad būtų reikėję 
prieš lietuvišką pamokslą paskaityti evangeliją 
lietuviškai. Tiek to, nieko nesakęs, prabilau lie- 
tuviškai. Kalbėjau į žmones karštai ir kiek tik 
įstengiau iš širdies. Regis, buvo ir lenkai, ir lie- 
tuviai patenkinti". Lietuviško pamokslo santrau- 
ka yra likusi tarp vyskupo rankraščių ir išspaus- 
dinta knygoje “Arkiv. Jurgis Matulevičius“, tad 
prie jos turinio čia ir nesustosime. 

Vysk. Būčys minėtoje knygoje rašo: “Tai 
buvo pirmoji nuo XV šimtmečio ingresinė kalba 
lietuviškai pasakyta. Nors Motiejus Trakiškis 
buvo lietuvių kalbos gynėjas XV amžiuje, bet 
abejotina, ar ingresinę kalbą yra pasakęs lietu- 
viškai. Tada vyravo lotynų kalba. Tokiu būdu 
J. Matulevičius veikiausiai yra absoliučiai pir- 
masis Vilniaus vyskupas, pasakęs lietuvišką in- 
gresinę kalbą. Ligi šiol jis yra vienintelis“. (p. 
25). 


Įdomūs susidarė santykiai tarp naujo vys- 
kupo ir valdžios. Savo ingreso metu Matulevi- 
čius Vilniuje rado net kelias valdžias: vokiečių 
su savo “Soldatenrat'u", Lietuvos Tarybą, be- 
stiprinančią savo pozicijas viešumoje, ir lenkų 
neviešo pobūdžio Tarybą, su kuria vieni lenkai 
tesiskaitė. Besiruošiant prie ingreso iškilmių, ki- 
lo painus ir politiškai svarbus klausimas: kas 
turi įteikti naujam vyskupui vyskupiškas rega- 
lijas: mitrą, pastoralą ir žiedą. Mat, nuo senovės 
yra likęs paprotys, kuriuo einant, naujai paskir- 
tiems vyskupams regalijas įteikia krašto valdžia. 
Kadangi 1918 m. gruodžio mėn. faktiškai Lietu- 
vą tebevaldė vokiečiai, tai susidarė pavojus, kad 
jie politiniais sumetimais regalijų įteikimą gali 
pavesti kokiam nors lenkų komitetui. Tai būtų 
buvęs Lietuvos interesų pažeidimas. Lietuvos 
Taryba stengėsi, kad ji būtų įpareigota regalijas 
įteikti, ir tas jai pasisekė. Vyskupas buvo Lietu- 
vos Tarybos apdovanotas tikrai brangiomis ir 
meniškomis insignijomis. 

Vietas katedroje ingreso metu tvarkė kapi- 
tula. Ji griežtai atsisakė duoti Lietuvos Tarybos 
nariams garbės vietas katedroje, kad nepaliktų 
lenkų slaptos Tarybos narių antraeilėje vietoje. 
Dėl to Liet. Taryba oficialiai vyskupo ingrese 
nedalyvavo. Gi sužinojusi, kad pirmas vyskupo 
pamokslas buvo lenkiškas, o tik antras lietuviš- 
kas, jokių iškilmių nei priėmimo jam nerengė ir 
ruoštąją pagerbimo puotą atšaukė. Nebgivo Lie- 
tuvos Tarybos nariai sveikinti vyskupo nei jo 
rūmuose po ingreso iškilmių. Įdomiai Matulevi- 
čius aprašo tos dienos įvykius: 


“Po sumos grįždamas su prel. Hanusevičium, 
dar kartą prašiau sakyti kan. Lubianec, 
kad Lietuvos Tarybos ir valstybės atstovams už- 
leistų pirmą vietą. Numaniau, kad čia kils sų- 
sirėmimas ir daug nemalonumų. Įžengiant į vys- 
kupo rūmus, pasitiko mane su duona ir druska 
J. M. Michalkevičius, atvyko ir kiti prelatai ir 
kanauninkai. Aukštai salionuose rinkosi delega- 


ADOMAS GALDIKAS 


cijų atstovai. Einant man pusryčiauti, priėjęs 
kan. Kukta man pasakė, jei sutinkanti kapitula 
pirmoje eilėje leisti Tarybos atstovus, tai atva- 
žiuosią jie mane sveikinti, o jei ne, tai nesiro- 
dysią.: Atsakiau, kad prel. Hanusevičius sakęs, 
kad tam jų norui nesipriešinsią. Tada kan. Kuk- 
ta pasiuntė vežėją parvežti Tarybos atstovų. Sė- 
dus pusryčiauti, atėjęs kan. Lubianec aštriai už- 
protestavo prieš Tarybos atstovų norą kalbėti 
pirmiausia. Esą, buvo nustatyta tvarka, kad len: 
kų delegacijų atstovai pirma kalbėsią, o lietuvių 
paskui, tai to ir reikią laikytis. — Atsakiau, kad, 
mano nuomone, čia jau civilinio mandagumo ak- 


(ALIEJUS) 


KANKLININKAS 


tai. Bažnyčioje pirmiau kalbėjau lenkiškai, o pas- 
kui lietuviškai, kadangi lenkų daugumas. O čia 
Taryba vis tik yra valdžia, ją sveikino net Šv. 
Tėvas, su ja derybas vedė net nuncijus Pacelli 
Miunchene, jai pavedė vokiečiai savo valdžios 
dali, ji atstovaujanti ir šalies žymiai daliai. Taigi 
šio civilinio mandagumo akte priderėtų jiems 
pirma vieta, taip man rodos. Kiti iš kapitulos ne- 
sipriešino; J. E. vysk. O'Rourke taip pat tos nuo- 
monės buvo. Tik kan. Lubianec spyrės, kad grei- 
čiau eičiau prie delegacijų, nes laukią. Rinktis 
buvo nustatyta 2 val. Tarybos atstovų dar nebu- 
vo, p=laukus iki 2 su puse val. ėjau prie delega- 


167 


cijų. Pasakiau, kai tik atvažiuos Tarybos at- 
stovai, kad pertrauktų viską ir įleistų Tarybos 
atstovus. Lubianec sakė, kad gal kur atskirame 
kambariukyje juos priimti. Pasakiau, kad geriau 
visiškai nepriimti, negu žmones niekinti. — Pra- 
sidėjo sveikinimai: pirmiau ėjo lenkų atstovai, 
paskui lietuvių, paskui gudų. Kun. Lubianec no- 
rėjo, kad, išklausęs lenkų, jiems atsakyčiau: ma- 
tyt, norėjo, kad lenkai paskui sau išeitų.  Sa- 
kiau, kad, visus išklausęs, visiems paskui paei- 
liui atsakysiu. Kalbėjau kiek galėdamas širdin- 
gai, pirma lenkams, paskui lietuviams ir paga- 
liau gudams, šiems lenkų kalba, kadangi gudiš- 
kai nemokėjau. Sakiau, kad atėjau čia visiems 
lygiai tarnauti, visiems reikšti meilę, kad tautų 
santykiuose tos pačios doros privalome laikytis, 
kaip ir atskirų žmonių santykiuose, kad nė vie- 
no nevalia neapykantoje laikyti, niekinti, 
skriausti, kad visus lygiai reikia mylėti ir t.t. 
— Tarybos atstovai neatvažiavo. Pasirodė, kad 
buvo nesusipratimas. Vežėjas nesuprato, pasto- 
vėjęs prie Tarybos grįžo“. 

Gal čia neapsižiūrėjo kan. Kukta, kuris ne 
pats vyko į Tarybą, o tik vežėją pasiuntė. Tas 
gi pasisakė atvykęs vežti pas kan. Kuktą. Gal 
ir tyčia kieno nors vežėjas buvo pamokytas dur- 
neliu apsimesti. . 

Matulevičius tos dienos įvykių aprašymą 
baigia taip: 

“Nežinau, kodėl man niekad taip neišrodė 
menki, niekingi tie tautiniai ginčai, neapykan- 
tos, užsispyrimai, kaip dabar. Rodos, turint kiek 
geros valios ir nuolaidumo, buvo galima visus 
sutaikinti Kristuje. Daug kaltės man išrodė čio- 
nai iš pusės kai kurių kunigų. Mat, patyriau, 
kad kapitula ir lenkai kunigai visiškai nepripa- 
žįsta Tarybos ir lietuvių valstybinės valdžios'. 


Įvykusiam nesusipratimui su Lietuvos Ta- 
ryba išlyginti, sekančią dieną vysk. Matulevičius 
pirmąjį vizitą padarė Tarybos pirmininkui, jo 
pavaduotojams ir visiems Voldemaro kabineto 
ministeriams bei žymesniems valdininkams. Tos 
dienos vakare Taryboje buvo padaryta interpe- 
liacija, kodėl gudų kalba nebuvo skaityta bulė, 
neprakalbėta gudiškai, neskirta katedroje Tary- 
bos atstovams tinkamos vietos. Vyskupas tik 
gruodžio 9 d. rytą gavo iš kanclerio kun. Stec- 
kevičiaus raštą, kurį Taryba buvo įteikusi kapi- 
tulai dėl gudų kalbos. Raštas gautas jau po lai- 
ko. Vyskupas raštu paaiškino ministeriui pirmi- 
ninkui Voldemarui lietuviškai ir gudų Tarybos 
prezidiumui gudiškai, kodėl taip įvyko: tai įvy- 
kę be vyskupo kaltės, nes viską tvarkė kapitu- 
la, o jis turėjęs taikytis prie nustatytos tvarkos. 

Gruodžio 9 d. lenkų piliečiai pakvietė vys- 
kupą pietų, kurių metu pakelta tostas už vys- 
kupą labai pavojingu būdu, būtent: išreikšta vil- 
tis, kad jis prisidėsiąs prie Lenkijos-Lietuvos 
unijos įgyvendinimo. Vyskupas atsakė, kad jis, 
gyvendamas Lenkijoje, tiesa, tarnavo lenkams, 
gi čia visiems lygiai tarnausiąs. Būdamas vys- 
kupas tegalįs tik meilę, broliškumą, vienybę 

žmonėms skelbti, juos taikinti, bet politinės uni- 
jos ne jam priklausą ir ne jo galioje esančios. 
Taigi į tą dalyką negalįs ir nenorįs duoti atsa- 
kymo. 

Kitą dieną vakarienę surengė krikščionys 
demokratai, kur taip pat buvo daug kalbų. Iš- 
klausęs eilės sveikinimų, vysk. Matulevičius kuk- 
liai, bet labai nuoširdžiai atsakė neužsigaunąs ir 
nelaikąs niekam už bloga, jei kas nepritaria pir- 
miems jo žingsniams, pradedant valdyti vysku- 
piją. Pažymėjo, kad į politiką kištis negalįs, kad, 
mokydamas žmones doros, teikdamas jiems 
Kristaus mokslą, manąs ir tėvynei geriausiai pa- 
sitarnauti. 

Pagaliau nurimę Lietuvos Tarybos ir val- 
džios žmonės gruodžio 12 d. pakvietė vyskupą 
pietų. Dalyvių buvo daug, nemažiau ir kalbų: 
kalbėjo lietuviai, gudai, lenkų, žydų, partijų at- 
stovai. Vyskupas per tris valandas atsakinėjo 
sveikintojams visomis to krašto kalbomis. “Kai 
jis kalbėjo apie meilę ir vienybę — sako J. Tu- 
mas — jutau, kad jis myli ir neskaldo ... Kal- 
bėjo St. Šilingas apie vaidilutes, M. Biržiška 
apie kultūrą, kun. Mironas apie Bažnyčios es- 
kadrą, kun. Tumas apie Vilčių Žvaigždę, A. Vol- 
demaras apie Mickevičiaus Gustavą, Rozenbau- 
mas apie Babelio bokštą. Prūsai reformatai, len- 
kiškai kalbantieji lietuviai, betikybiniai, socia- 
listai, vyriausybė, Taryba, gudai, žydai, visi lau- 
kė iš naujo ganytojo, kad jis padėtų išbristi iš 
vargų. Ir visi liko sustiprinti" (Ark. J. Mat., p. 
133; cfr. Vaižganto Raštai, I, p. 145). Patsai gi 
vyskupas savo dienoraštyje pažymi: “Mano kal- 
bos regimai patiko visiems, visi buvo patenkin- 
ti: ir žydai, ir gudai, ir lietuviai. Taip Dievas pa- 
dėjo man vėl sueiti su Lietuvos valstybe į der- 
mę. Lietuviai, nusiminę dėl ingreso ir paabejo- 
ję, koks aš būsiąs lietuviams, dabar nurimo". 


Po visų iškilmių vyskupas negavo nė kiek 
pailsėti. Kasdien pas jį rytais lankėsi daugybė 
visokių žmonių ir kunigų. O jis jokio etiketo ne- 
silaikė, neturėjo nustatytų valandų. Vyskupo du- 
rys buvo visada ir visiems atviros. Po pietų pa- 
prastai jisai pats lankė žymesnius miesto asme- 
nis ir įstaigas. Vienuolės seserys ėmė kviestis į 
savo mokyklas. Čia vėl reikėio laviruoti: pareng- 
ti vaikai deklamavo eilėraščius, droždavo pra- 
kalbas lenkų tautinėje dvasioje, o vvskupas at- 
sakinėdamas iškeldavo religijos reikšmę moky- 
mo darbe. Tai matydamas, Matulevičius užrašo: 
“Pasiryžau kiekvienos tautos geismus ir sieki- 
mus gerbti, kiek jie nepriešingi mūsų tikybos 
dėsniams"'. 

Gruodžio 15 d. Vilniaus katedroje Matule- 
vičius konsekravo naują Rygos vyskupą O'Rour- 
ke, asistuojant vysk. Karevičiui ir prel. Michal- 
kevičiui. Ta proga rytojaus dieną pas Matulevi- 
čių įvyko pirmoji (ir bene paskutinė) Pabalti- 
jo vyskupų konferencija, kur aptarta daugelis 
svarbių klausimų. ypačiai beartėjančio bolševiz- 
mo akivaizdoje. Sutarta, kokios taktikos laiky- 
tis, patekus po komunistų valdžia, tartasi, kaip 


suvienodinti 
lykus. 

Tos pat dienos vakare vysk. Matulevičius 
sukvietė Vilniaus kunigus pasitarti, kaip elgtis 
bolševikams atėjus. Čia vyskupas turėjo progos 
pateikti savo programą: įvykus okupacijai, kelti 
Kristaus idealus, pazityviai dėstyti Kristaus 
mokslą, vengti užsipuldinėjimų, nekelti politinių 
klausimų pamoksluose ir t.t. Duota ir praktiškų 
patarimų: tinkami pamokslai, žmonių lankymas, 
ypač kalėdojant, prie Šv. Sakramentų ragini- 
mas, metrikų rašymas lotynų kalba ir pan. 

Tuo tarpų mieste darėsi kaskart neramiau. 
Vokiečiai rengėsi Vilnių palikti. Per Naujus Me- 
tus jie tai ir padarė. Rytojaus dieną (1919. I. 
2) Lietuvos Taryba ir ministeriai išvyko į Kau- 
ną. Susidariusią tuo metu Vilniuje padėtį labai 
vaizdžiai aprašo patsai Matulevičius savo dieno- 
raštyje: 

“Įvairios partijos ėmė varžytis tarp savęs 
miestą ir valdžią. Ėmė eiti daug laikraščių įvai- 
riomis kalbomis. Bene ar tik ne šešios žmonių 
grupės savinasi sau Vilniaus valdžią: lietuvių 
Taryba, vokiečių kareivių Taryba, lenkų komite- 
tas, darbininkų (bolševikų) Taryba, tų pačių bol- 
ševikų Taryba, susidariusi Vileikoje su Kapsu- 
ku, senoji, dar rusų paliktoji miesto valdyba. 
Vokiečiai matomai visus vilkino, nė vieniems ne- 
davė tinkamai susiorganizuoti, nė vieniems ne- 
davė ginklų. Pagaliau Tarybai perdavė valsty- 
binius rūmus (kurių neįstengė apsaugoti ir ap- 
imti), senajai miesto valdybai miestą; bolševikų 
Tarybai savo palankumą išreiškė; lenkų legijo- 
nistams, kaip pasirodė, atidavė iš tikrųjų mies- 
tą. Stebėtina vokiečių politika: visus sukiršino, 
patys viską išsivežė. 

“Mano stovis be galo buvo sunkus: kas vie. 
niems tiko, tai kitiems nepatiko. Nežinia buvo, 
kaip iįsitaikius. Viskas virte virė. Laikiausi Kris- 
taus ir Bažnyčios. Mačiau, kad kiekvieni: ir lie- 
tuviai, ir lenkai į savo pusę traukia, nelabai pai- 
sydami Bažnyčios reikalų". 

Nežiūrint viso, vyskupas uoliai ėjo savo par- 
eigas. Kalėdų naktį celebravo katedroje ir sakė 
pamokslą. Baigiant 1918 metus, irgi sakė pa- 
mokslą. Kūčių dieną ėjo į įvairias įstaigas pasi- 
dalyti plotkele, per šventes vizitavo įvairias lie- 
+tuvių ir lenkų istaigas. 


kai kuriuos administracinius da- 


Bet čia jau prasidėjo bandymas vyskupą 
įtraukti į jam visai pašalinius reikalus. Varšuvos 
valdžios Vilniun atsiųstas komisaras S. M., ap- 
silankęs pas Matulevičių, pranešė, kad lenkų val- 
džia nusprendusi Lietuvą okupuoti, bet tai ne- 
reiškia Lietuvos aneksijos: paliksią teisę apsi- 
spręsti. Esą, legijonieriai ir lenkų valdžia ga- 
rantuosią Bažnyčiai laisvę ir ginsią visų tautų 
laisvę. Komisaras norėjo, kad vyskupas šias min- 
tis paskleistų plačiau. Matulevičius atsakė, kad 
jis į politiką nemanąs kištis, jis tik skelbiąs vie- 
nybės, meilės, broliškumo reikalingumą. Kunigų 
gi pareiga rūpintis visų išganymu lygiai. Po po- 
ros dienų vyskupo vardu atėjo iš Berlyno Dr. J. 
Purickio telegrama su prašymu paskelbti žmo- 
nėms, kad vokiečiai Vilniaus neatiduosią nei bol- 
ševikams, nei lenkams, kad santarvininkai pri- 
pažįstą Lietuvos Tarybą, kad Lietuva gausianti 
paskolą. Vyskupas tą telegramą nusiuntė į Ta- 
rybą prašydamas, kad savo, o ne jo vardu pa- 
skelbtų. 


Naujų 1919 Metų dieną lenkų legijonieriai 
paėmė miesto valdžią ir gynimą į savo rankas. 
Varnų gatvėje apsupo bolševikų Tarybos rūmus. 
Prasidėjo šaudymai. Suimta keletas lietuvių bol- 
ševikų ir daugybė žydų. Sausio 2 d. bolševikų 
Taryba, apsupta ir apšaudoma, turėjo pasiduo- 
ti. Šeši tos Tarybos nariai, nenorėdami gyvi pa- 
tekti į lenkų rankas, nusižudė. Legijonierių va- 
das Mokrzecki paskelbė karo stovį. Toli numa- 
tąs vyskupas 1919. I. 1 rašo: 


“Mano nuomone, legijonieriai nebegalės at- 
laikyti Vilniaus, tik be reikalo savo šaudymais, 
areštais suerzino priešingų partijų žmones. Be 
abejo, bolševikai atėję keršys pirmiausia kuni- 
gams, paskui lenkams. Prie legijonierių neprisi- 
dėjo nei lietuviai, nei žydai. Legijonierių žygis 
tik didesnę nelaimę užtrauks ant miesto gyven- 
tojų, jei jie neatsilaikys prieš bolševikus. Pasi- 
tikėta, kad sodžiai prisidėsią. Iš kunigų pabėgė- 
lių sužinojau, kad sodžiai ne tokie greiti kariau- 
ti ... Lenkai dar pasitiki, kad Varšuva atsiųs pa- 
galbos, bet, turbūt, veltui, nes kiek girdėt, nė 
ten neturi nei ginklų, nei šovinių". 


(Bus daugiau) 

PRAŠVIESĖJIMAS 


Aloyzas Baronas 


Jonas Dagys eina gatve sunkiai ir be pras- 
mės. Pavakarys lekia degančiomis mašinų švie- 
somis ir debesimis, ryjančiais žvaigždes. Priete- 
ma. Dagio veido ir drabužių tamsumo. Be spal- 
vos. Tikriau pilka. Dagiui kažko liūdna. Kažko 
trūksta, jis nežino ko, ir todėl velkasi, jieškoda- 
mas liūdesio priežasties. Dagys nesustoja ties rė- 
kiančiu smuklės užrašu. Visa nuobodu ir šimtus 
kartų matyta. Eina kaip paskutinis kvailys porą 
kvartalų, norėdamas gatvėj rasti prasmę. Netoli 
kapinės. Dagys stabtelia, lyg tai būtų jo kelionės 
tikslas, ir nusišypso: 

— Ne, į čia man nereikia eiti. Nereikia. Į 
čia mane atveš. 

Paskui jis nori vilktis toliau, kaip pirma. 
Be prasmės ir tikro kelio. Dagys nori grįžti at- 
gal, bet už tvoros kryžiai, krūmai ir medžiai. Du 
iš jų baltais liemenimis. 

— Keista, — vėl sako Dagys, — keista. Ber- 
žai. Rodos, tik jie du šiam visam mieste. 

Dagys stabtelia ties geležine tvora, atsišlie- 
ja žvilgsniu į baltą liemenį ir juokias : 

— Kažin kiek jiems metų? Gal tiek, kiek 
man. Dvidešimt septyni. O gal mažiau. Kažin ar 
medžiai turi daugiau rievių, ar mano veidas ir 
siela? 

Paskui Dagį vėl pjauna ilgesys. Pirma no- 
rėjo eiti i kiną, bet dabar ne. Jis skuba į smuk- 
lę, atsisėda už stalo ir galvoja apie beržus. Jo 
tevo namuos buvo visa alėja, ir tie medžiai kaip 
gyvi bėgo į vieškelį. Vienas paskui kitą lygia 
greta. Dagys sėdi ir nori prigirdyti aluje mintis 
ir ilgesį. Jis vėl galvoja apie viską. Apie ber- 
žus ant kapų ir alėją tėvo kieme. Dagys nebega- 
li išvyti minties iš savo galvos ir grįžta atgal. 

“Taip, čia pat sėdėjo prieš porą mėnesių. 
Ėjo vasara. Dulkina ir tvanki, apsmilkusi dū- 
mais. Dagys atmena visa ir nenori būti kaltas. 
Jokiu būdu. Taip, jis sėdėjo šitoj kėdėj, kai ša- 
lia buvęs senis, rodydamas į Dagį, pasakė smuk- 
lininkui: 

— Šitam ipilk. 

— Ne, nereikia, — atsakė Dagys, — aš pats 
turiu. 

— Ne, tu, vaike, esi iš Europos ir aš iš jos. 
Turi ar ne, bet vistiek gersi. Nuo manęs, — są- 
ko senis raudonu veidu ir alaus putos plaukais. 

Kai Dagys išgeria, senis vėl kalba: 

— Norėjau pamatyti namus — savo tėvo. 
Nors vieną kartą prieš mirtį. Dabar negalima, 
bet kai bus galima, aš nebesulauksiu. 

— Kodėl? Sulauksi. Sugrįšim kartu, — sako 
Dagys. 

— WVaike; kuo: tu-varduž:— klausia senis. 5 
Aš, Mykolas Dūmėnas. Gyvenu čia netoli. Gerai 
gyvenu. Gal dar tavęs ant svieto nebuvo, aš čia 
gyvenau. j i 

— O aš Juozas Dagys, — atsako jaunuolis. 

— Keista pavardė. Primena ežį. Nors pa- 
vardė nesvarbu, — pila į abu stiklus senis alų, 
— gal tu daktaras kartais? Čia atvažiavo moky- 
tų. O gal mokeisi tokiu? 

— Ne, dėde, nesimokiau. 

— Tai kas tu buvai? 

— Niekas, dėde, niekas. 

— Blogai būti nieku. Bet aš, vaikine, greit 
tikrai būsiu niekas. Aš buvau pas daktarą. Sa- 
kė, kad mirsiu. Liepė negert. Bet kaipgi gyvent, 
jei negersiu? Baisu mirti. 

Dagys pažiūri į senį. Taip, jo visas gyveni- 
mas praplaukė čia. Praskubėjo. Pasiutusia sku- 
ba, kaip nauja mašina pro žalias ir raudonas švie- 
sas. Ir dabar šis senis nori važiuoti namo. Nors 
numirti namie nori. Keistas gyvenimas. Jonas 
pagailo senio: 

— Ne, Mykolai, tu nemirsi. Tu jaunas ir 
stiprus. Pamatysi, kaip iš naujo keliasi pasaulis. 

— E, vaike, kalbi kaip laikraštyje ar mitin- 
ge. Nepamatysiu. Aš žinau ir be daktaro, kad 
mano širdis netvarkoj. Prastas gyvenimas, vai- 
ke. Prastas, kai maža belieka gyventi. 

— Ką jūs, dėde, visą laiką niekus. Gerkit. 

Jie geria, ir kai senis nori palikti pilną stik- 
lą, Dagys pastebi: 

— Aš vienas negeriu. Abu. Abu mes iš ana- 
pus vandenio, todėl abu ir gerkime. Tu, dėde, 
jaunas ir stiprus. Daktarai ikalba ligą ir mirtį, 
ir iškalba pinigus. Valgyti reikia ir daktarui. 

— Vaikine, nepasakok niekų. Nepasakok. 
Aš geriau žinau, kad mirsiu. Bet aš nebijočiau 
mirti savo tėvo namuos. Už marių, vaikine, sau 
numiršti ir guli. Guli kapuos, kur milijonas gu- 
li. Tokių pat prastų žmogelių. Po beržais. Ber- 
žai mirga, lapai nukrinta žemėn geltoni, anot 
tos dainos. O pavasarį špokas gieda. Supranti, 
vaikine, špokas. Linksma gulėt, kad ir negyvam, 
namuos. š 

Dagys, siurbdamas alų, galvoja, kad pirmoji 
kvailystė šitaip kalbėti. Lyg būtų svarbu, kur 
gulėti. Kalba senis, lyg jis gyvas atsigultų po 
medžiu. Ir Dagys nusišypsojęs pasako: 

— Argi svarbu, kur būsi palaidotas? Be- 
veik nuodėmė šitaip kalbėt. Negi kapuos gyven- 
si. Gal norėsi, kad alaus statinę kartu užkastų. 

— Vaikine, tu nieko nesupranti. Čia visai 
kitas reikalas. Argi prelatai nepasako, po kuria 
bažnyčios siena juos palaidoti? Ir klebonai pa- 
sako, kokį žodį ant jo užrašyt. 

— Gerk, — nutraukia Dagys. 

— Negaliu, širdis, — geria lyg vaistus Dū- 
menas ir vėl sako: — taip, pripilk stiklus. Ne 
kasdien tokius žmones sutinki, kaip tu, kurie su- 
pranta senį Bet daugiau nebegeriu. Negaliu. 
Nors nesvarbu, kada mirti. Šiandien ar rytoj. 


Bet geriau rytoj. Poryt arba po metų dar ge- 
riau. Taigi numiršti, ir pakiša po cementu. Vi- 
sas gyvenimas — cementas ir geležis. Po kojom 
1T ant pečių. Traukiau, vaikine, fabrike vežimė- 
lp, sunkiai. Pusę gyvenimo. Brolis sirgo. Paskui 
mirė. Irgi širdis. Padėjau jo žmonai. Ir dabar pas 
ją gyvenu iš paskutinių pinigų. Užtai ir neno- 
riu mirt, kad galiu dar gyvent. Bet nebedaug 
beturiu. Nebedaug. Gal tik laidotuvėms. Taigi, 
taip ir traukiau vežimėlį su plienu. Visur plie- 
nas ir cementas. Ratai ausyse dūzgia. Vaikine, 
kartą naktį iškritau miegodamas iš lovos. Nutvė- 
riau lovą ir traukiu. Supranti, darda visas kam- 
barys. Nubudau ir džiaugiuosi, kad ne fabrikas. 
Taigi taip, vaikine, visas gyvenimas dūmai ir 
geležis. Ratai cypia. Ir pats gyvenimas, vaikine, 
kaip dūmai ir ratai. Kartus ir prabėgąs. Ir nu- 
plaukė ir nuvažiavo. O aš, vaikine, užsispyriau ir 
noriu būti palaidotas po beržais. Pirma galvo- 
jau: namo parvažiuosiu. Bet daktaras sako, kad 
išveš mane namo. Tuoj išveš. Mirsiu, bet gulė- 
siu po beržais. Beržai visam pasaulyje vienodi 
ir žemė vienoda. Ateisi, jaunuoli, palaidoti ma- 
nęs. Verkti nereikės. Ką čia senis? 

— Dėde, užtenka. Nesirūpink. Tuo pasirū- 
pins gyvieji. 

— Tikrai, vaikine. Gerk. 

— Geriam abu. Aš dar nepriaugau ligi to, 
kad vienas gerčiau. 

— Sakau, kad sergu, bet ką čia Žmogus ži- 
nai, — senis degtinę užpylė dideliu gurkšniu 
alaus, — tikrai sakai, jog tam ir daktarai, kad 
gąsdintų. Iš to duoną valgo. 

Paskui jie sėdi ilgai ir geria. Dagys ragina 
ir guodžia senį, ir jie abu kalba apie geležį, dū- 
mus ir žalią beržo dainavimą. Paskui abu pra- 
deda dainuoti. Jie suranda dainą apie šaltinėlį, 
ėjusį pro kryžių, ir apie beržo geltoną lapą, nu- 
kritusi šalia kelio. Senis užsimiršo apie dakta- 
rus ir širdį. Dagys ir degtinė įtikino, kad visa 
melas ir gyvenama tik vieną kartą. 

Tikrai tada buvo toks vakaras. Dabar Da- 
gys sedi toj pačioj vietoj ir smuklėj. Tada buvo 
vasara, o dabar pradžia rudens. Nelabai kaitri, 
bet vistiek troškinanti. Vel viską pergalvoja Da- 
gys ir atsimena aną vakarą. Aną su Dūmėnu. 
Po poros dienų senis mirė. Perdaug buvo šir- 
džiai dainos ir gėrimo. Ir Dagiui buvo baisu. 
Jam atrodė, kad jis bereikalo ragino gert. “Na, 
bet vistiek daktaras sakė, kad mirs. Ką aš čia 
kvailys? Be reikalo save gąsdinu ir įtikinėju. 
Juk aš nekaltas. Jokios kaltės. Žinoma, vistiek 
truputį kaltas“, įsikalbinėja sau Dagys, išgeria 
stiklą ir jaučia kažkokią keistą nuotaiką. Lyg vi- 
sas pasaulis būtų draugai, arba visas pasaulis 
suktųsi apie Dagį. 

Pavakarys kaip upė įteka giliau į savo va- 
gą. Dagys žiūri į patamsėjusius „namų blokus, 
užnuodytus nuolatinio triukšmo ir „dūmų. Jis 
norėtų vėl nueiti į kapines ir pažiūrėti. Pastovė- 
ti po beržais. Argi tikrai po jais nebuvo vietos 
Dūmėnui? Palaidojo kitam kapinių gale. Toli 


nuo beržų. Ant kapo — cementas. Kietas ak- 
muo, kaip buvęs gyvenimas. Sunkus, kaip tie 
plieno vežimėliai. “Kvaila", galvoja Dagys. “Juo- 
kingas kvailumas. Įtikinėju save, kad aš kaltas. 
Mirė, ir baigta. Juk į gerklę degtinės nepyliau. 
Kiekvienas žino, kaip elgtis. Sakyti, ką nori, 
gali. Tegu ranka griebia už karštos geležies ar- 
ba už degtinės stiklo. Niekas nekaltas". 


Kyla jaunas vėjas. Lengvas. Virpantis nuo 
triukšmo ir bijantis spalvotų šviesų, nes nepa- 
jėgia jų užpūsti. Dagys su juo eina namo. Vėjas 
ji glosto, virpa Dagio juosvi plaukai, ir plonas 
švarkas plakasi. Dagys suka namų link, bet min- 
tys vėl pjauna. “Taip, žinoma, kad mirė todėl, 
jog reikėjo. Nesutrukdysi būtinumui. Kas būti- 
na — neatsiprašysi. Ateina laikas. Laiko kojos 
geros. Jos vienodai žengia pykčio stiklais ir ru- 
žavu meilės kilimu. Lyg laikas nebūtų gyvas. 
Atėjo laikas vienodai ir tiksliai, kaip fabriko 
juosta, ir nuvežė Dūmėną, kaip daiktą kokį ant 
tos juostos padėjo gyvenimas. Nuvežė, ir baigta. 
Čia ir geriausiu noru negaliu rasti savo kaltės. 
Bet po beržais palaidoti reikėjo. Bent patart. Ta- 
da būtų kitaip.' 

Dagys stabtelia. Pravažiuoja mašinos, ir 
žmonės praeina. Jis žiūri pro mašinų tarpus ir, 
rodos, mato baltus liemenis. “Ne", šaukia Dagys 
sau, “ne mano reikalas“. O paskui prideda: “Ta- 
vo reikalas buvo su juo gerti, gi priminti apie 
beržus — jau kieno kito. Viską pasaulyje sun- 
ku surasti, išskyrus pasiteisinimą. Pasiteisinti 
lengva". Dagys apsisuka, prieina prie žaliai da- 
žytų namų, kuriuos pavakarys buvo įvyniojęs į 
suodiną šviesą, ir sustoja. “Taip, jis čia buvo. 
Tikrai čia buvę Dūmėno namai. Ir jo brolienė 
čia liko". Dagys stovi valandėlę prie žalio namo, 
kuris nori dabar išsivaduoti iš suodinos vakaro 
skaros, ir todėl jo visi kontūrai ryškūs. Dagys 
lėtai įžengia į verandą ir staiga prieš akis iššo- 
kusiai iš kito kambario merginai sako: 

— Čia gyvena mirusio Dūmėno brolienė? 

Mergina pažiūri didelėm akim, išsigandu- 
siom ne žmogaus netikėto atėjimo, bet mirusio 
žmogaus jieškojimo, ir taria: 

— Taip. Taip. Tai mūsų namai. Pakviesiu. 
Palaukit. 

Dagys atsiremia verandoj į stalą. Koja į sta- 
lo koją. Žiūri į nueinančią merginą, mėlyna suk- 
nele ir ploną. Plonesnė negu jos balsas. Dagys 
dairosi. Ant sienos keli kalendoriai. Šiemečiai 
ir pernykščiai. Taigi kolendoriai kabo, o laikas 
juo matuotas velniai žin kur. Dingo, kaip Dū- 
mėnas žemėn įkastas. Kažkur amžinybėj laikas 
ir Dūmėnas. Beržai šlama, ir Dūmėnas jų negir- 
di. O pirma Dagys su juo dainavo apie šaltinėlį 
ir lapą, kuris purvyne greičiau supavo. Bet Da- 
giui nėra kada galvoti. Mergina atsiveda motiną, 
kuri stora ir nustebusi žiūri į Dagį. 

— Žinote, aš čia vienu reikalu, — Dagiui 
pikta ir baisu, bet išgertas alus ir stalas jį laiko 
tiesų ir nesvyruojantį, — žinote, kodėl jūs ne- 
palaidojot Dūmėno po beržais? 


171 


ADOMAS GALDIKAS 


—O koks jūsų reikalas? — kerta storoji irgi 
labai plonu balsu, — koks jūsų reikalas? — pa- 
kartoja ji, ir duktė nuleidžia galvą. 

— Aaa, vadinas, aš jai patinku, — pagalvo- 
ja Dagys ir, tos minties drąsinamas, vėl sako: 

— Na, mat, jis pageidavo. 

— Ką, ką? — sako boba plonai, ir Dagys 
negali suprasti, kaip tokia stora taip plonai kal- 
ba. Paskutinis “ką"" nuskambėjo, kaip yla. 

— Aš nieko. Aš kartą su juo buvau susiti- 
kęs, ir jis pageidavo. 

— Norėjo. Aš žinau. Buvo kvailas. Visokių 
niekų prikalbėdavo, o pinigų nepaliko. Turėjau 
užmokėti už kapų sklypą, o po beržais brangiau- 
sia vieta. Šalia tako. 

— Na, tai pasodinkite bent porą. 

— Pasodinti? Vėl pinigą mokėk. O kas leis 

taip daryti? Čia ne miškas. Kas jums pagaliau 
darbo! 

— Man nieko. Ne, ne. Galiu išeiti, — pasi- 
taiso Dagys ir žiūri į merginą, kuri nuleidžia 
akis ir sako pilna susijaudinimo ir gėdos “ma- 
ma' 

— Sudiev, — moja ranka Dagys, — ne, jūs 
teisi, tai ne mano reikalas. 


Jis lipa laipteliais, nušoka į kiemą ir nebe- 
girdi, kaip motina klausia dukters: 


— Kažin ar tik tas senis pinigų jam nepa- 
liko, kad taip rūpinas? Be pinigo čia niekas nie- 
ko nedaro. Aišku, kad paliko. 


Ji norėtų vyti, bet Dagys jau eina gatve 
drauge su vėju, kuris ištikimai jo laukė gatvėj. 
Vėjas girtas ir kabinėjasi už visų daiktų, ir gat- 
vės skamba vėsiam baladojimesi. 


— Kvailas, paskutinis kvailys, — sako Da- 
gys sau ir vakarui ir draugui vėjui. Kvailas. Kas 
man darbo su netikru reikalu. Gi mergina tai 
jau kitas reikalas. Galima būtų užeiti, ko nors 
prasimanius. Galima. Bet tiek to. Aš užmušiau 
daug savo laiko tokiu valkiojimusi. O jo negali- 
ma supakuot. Šito laiko. Mirė žmogus, ir mirė 
visos istorijos. Gyvena tik tos, kurios mažiau- 
sia besurištos su žmogumi. Ir Dūmėno istorija 
tik ligi šio vakaro. Neilgiau. Ir kam visa tai be- 
reikalinga? Pažadas, pareiga ir tiesa. Koks skir- 
tumas tarp jų ir ryšys? Aš neišpildžiau pažado 
ir gal nusižengiu tiesai. Kvailas Dūmėnas. Ber- 
žai. Velniams jie? Aš nekaltas, kad mirė, ir ne- 
kaltas, kad nepalaidojo, kur jis norėjo. Kam jie, 
tie medžiai? Žemė, ir baigta. Tas pat visur. Ce- 
mentas, medis ir žemė. Ji uždengia nuo beržų 
šlamesio, automobilių riksmo ir špoko giesmės. 
Negirdėt nei ratų nei žvirblių cypimo. Nieko. 
Dūmai plaukia, krinta suodžiai, pavasaris ir lai- 
kas. Nuplaukia. O po žeme nei miesto, nei sig- 
nalų, nei plieno vežimėlio. 

Dagiui linksma, kad išsisprendė klausimas. 

— Tikrai nesuprantamas senio noras. Ir da- 
bar aš dėl to neturiu kankintis. Gal senį nuola- 
tinė mirties baimė buvo suvaikinus. 


Dagys pareina namo ir iš tamsaus kambario 
žiūri į šviesų gatvės rėksmą. Rėkia mašinos, rek- 
lamos ir vaikai. Praeina žmonės skubūs ir tylūs. 
Gal nešasi širdyse tylų rėksmą. 

Dagys valandėlę žiūri, paskui nusispjauna 
pro pravirą langą ir uždaro jį, palikdamas už jo 
šaukiantį vakarą. Uždega šviesą ir vėl valandė- 
lę galvoja apie Dūmėno brolienę ir jos dukterį. 

— Kažin ką aš pasakyčiau, ją sutikęs? Ži- 
noma, nieko. Gal labai daug. Ką gi, pamanytų, 
kad aš kvailas arba įsimylėjęs. 

Dagys varto laikraštį, ir po dešimties minu- 
čių nebėra jo galvoj nieko, kas jį šį vakarą ver- 
tė valkiotis ir jieškoti prasmės bei tiesos. Eina pa- 
girios, troškina, ir visa, kas buvo įvykę per pasku- 
tinę valandą, atrodo nerealu, tolima ir nereikš- 
minga. Ir Dagiui labai gera nuo to atitolimo. Ir 
+tuo laiku, kai Dagys galvoja apie vandenį ar ka- 
vą, sučirškia durų skambutis. Dagys girdi, kaip 
Zeimininkė atidaro duris ir šnekasi. Paskui atė- 
jusi baladoja į kambario sieną ir šaukia: 

— Svečių yra. Išeik. 

Šeimininkė nueina į virtuvę.  Salionėlyje 
Dagys sutinka Dūmėno brolienę su dukterimi. 
Jis įdėmiai pažiūri į merginą, ir šilima liejas 
krauju. Kažkoks keistas rašalas išsiliejo gyslose. 
"Tikrai tokia graži mergina ir šaukianti pasiutu- 
siai tyliu šauksmu. Norisi prieiti ir paglostyti. 
Bet baisu uždėti ranką ant pečių, nes šalia mo- 
tina. Stora, veriančiu balsu ir akim. 

— Malonu jus sutikti, — sako Dagys ir at- 
siremia į stalą, lyg negalėdamas išlaikyt ištarto 
melo sunkumo. 

— A, žinot, mes norėiom paklaust. Gal, sa- 
kom, Dūmėnas kartais paliko pinigų. Tada mes 
susitartumėm. Suprantate, galima viską būtų 


padaryti susitarus. Tamsta duosi tų pinigų dalį 
mums, ir padarysim, kaip norėsi. Atrodo, kad 
tamstai Mykolas ką nors gero yra padaręs, gal 
ką nors paliko, kad taip rūpinies jo kapu? 

„Jeigu mergina, kuri šiuo metu nervingai su 
dešinės lakuotais pirštais krapštė kairiosios na- 
gus, būtų atsikėlusi ir užsikabinusi Dagiui ant 
kaklo, jis nebūtų nustebęs, bet dabar šitoks keis- 
tas klausimas. Dagys skubiai atsisėda sofon ir 
klausia: 

— Apie ką jūs? 

— Na, aš nesupratau. Nu, vis kas nors. Nu, 
kodėl tamsta taip Dūmėno kapu rūpinies? — 
pasako brolienė, ir, rodos, jos balsas išbadys 
langus ir ausis. 

Dagys pasikelia nuo sofos, atidaro duris į 
lauką ir nori sušukti: “Išeikit", bet jo žvilgsnis 
užkliūna už merginos truputį paraudusių skruos- 
tų, nuo šilimos ar nuo šviesos, einančios per ru- 
žavą lempos gobtuvą ir žaidžiančios nagų lake, 
ir dėl to raudonumo Dagys vėl uždaro duris. 

— Rodos, kažkas ėjo, — pasako jis, atsisto- 
ja prieš moteris ir tęsia: — Ė, žinot, aš keistas 
žmogus. Bet dar keistesnis jūsų Dūmėnas. Kar- 
tą kalbėjomės, ir papasakojo apie beržus. Su- 
prantate, būčiau užmiršęs seniai ir jį ir tą jo 
kvailą norą, bet mes tą vakarą gėrėm. Žmogus 
visko prigalvoji. Visko. Man atrodo, kad todėl jis 
mirė, jog aš verčiau jį gerti. Man atrodo, kad aš 
jį nužudžiau. Ponia, aš tik jūsų dukteriai sakau. 
Jūs nesuprastumėte to. Jūs per sena ir perdaug 
prozos jūsų gyvenime. Kartais ką nors labai my- 
li ir nužudai iš meilės. Nužudai norėdamas gero, 
o paskui visa nori atitaisyti. Taigi Mykolas kal- 
bėjo apie kapus. Ir aš, kuris padėjau pasisku- 
bint Dūmėnui numirti, negaliu užmiršti jo vieno 
noro. Nei jūs, nei aš jo neišpildėm. O dabar la- 
banaktis. Žinau, kad veltui kalbu, nes jūs to jo 
noro neišpildysit. Nėra ko čia kalbėti. Be to, gal 
ir nėra reikalo visoki prašymai patenkinti. 

Dagys prieina prie durų, laukdamas atsisvei- 
kinimo. Duktė atsikelia ir eina tylėdama. 

— Sudiev, — taria ji ir tyliai prideda, — 
einam namo, Mama. 

— Ką, eiti? Išvaro? Ne taip greit. Nužudė 
Dūmėną, o dabar mane išvaro. Tikro brolio žmo- 
ną, atėjusią jieškoti teisybės. Aš ne kvaila. Aš iš 
karto pamačiau, kad čia kas nors negerai. Kur tu 
radai, kad veltui žmogus rūpintųsi mirusio Žmo- 
gaus reikalais. Niekas negirdėjo. O mano vyro 
brolis Dūmėnas mane išlaikė. Kad ne tu, jis bū- 
tų dar gyvenęs dešimt metų. Tai tu dabar užmo- 
kėsi už tą dešimt metų. Aš sakiau. Arba pinigus 
paliko arba kas nors kita. Mes čia laiko netu- 
rim pavalgyti, o jis apie seniai mirusius tauškia. 
Sakiau, kad ne be reikalo. Pats prisipažino. Ži- 
nojau, kad ir tave reikia pasiimti. Dabar leng- 
viau bus išreikalauti už vargšo Mykolo mirtį. Ei- 
nam, dukrele. 


— Mama, užtenka, — pasako duktė ir pas- 
kutinius motinos žodžius išgirsta gatvėj. 

— Aš nekvaila. Kur tu matei? Be reikalo ir 
pinigo čia niekas nejuda. Čia žmonės su galvom. 

— Išeikit, išeikit, — sako Dagys, — tegu 
jus velniai. Ko gero, ir aš širdies liga mirsiu. A, 
jūs širdies ligos bacilos, — Dagys užtrenkia kie- 
tai duris, užgesina salionėly šviesą ir savo kam- 
bary susiriečia ant cypiančios lovos. Taip jis pik- 
tas ir pavargęs. 

Dagys užmiršta visa tai per keletą dienų. 
Vaikšto į darbovietę, į smukles ir namus. Vie- 
nas ir su draugais. Visas gyvenimas—vaikščioji- 
mas. Vaikštai ir vis skubi. Skubi, lyg grabas ne- 
palauktų. O jis ištikimesnis ir už žmoną. Ir tas 
skubėjimas leidžia daug ką užmiršti. Dagys už- 
miršo beržus, kurie aną vakarą staigiai buvo grį- 
žę į atmintį, užmiršo Dūmėno svainę ir jos duk- 
terį, kuri traukia dideliu tylos magnetu. Toks 
stiprus svajingas tylėjimas. Ir tame užmiršime 
Dagys gauna kvietimą pas tardytoją, kuris turi 
išsiaiškinti vienos mirties priežastį ir su ja su- 
sirišusį tūkstantinį jieškinį. 

Šiltas rudens popietis. Dagys eina atlapa 
krūtine, ir jo žingsniai lengvi. Jis laisvas ir tie- 
sus, sportiška eilute apsivilkęs, ir atrodo, kad lai- 
mėjo vieną žaidimą. Jis važiuoja pas tardytoją 
apklausinėjimo, ir jam linksma, kad pagaliau 
vieną kartą suprato. Jis įšoka į tramvajų ir sa- 
ko vienas sau. Garsiai, lyg deklamuodamas, kad 
net kiti į jį pažiūri: 


— Ne, nieko ši boba nelaimės. Viskas aiš- 
ku. Ji viską padarė tik man. Taip, dabar žinau. 
Automobilis veja laiką ir pinigą. Ir pinigas lai- 
ką. Visi trys lekia pasiutusiu ratu. Kyla dulkės, 
barniai ir stvėrimasis už skvernų. Prakeikta 
tvankuma. Dabar žinau, kodėl Dūmėnas prašė 
pasodint beržus ant kapo. Taip, žinau. Prakeik- 
ta tvankuma. 

Dagys išlipa ir eina gatve. Lėtai, lyg neš- 
damas rudenio melancholiją pro triukšmą ir la- 
pų geltonumą, kuris kalasi pro dulkes ir suo- 
džius. 

— Žinoma, ši pasiutusi boba dar patampys, 
bet nesvarbu. Svarbu, kad aš žinau ir matau. 
Svarbu, kad prašviesėjo. Šviesuma atėjo prieš 
mano akis. Sunkus čia gyvenimas. Veržies — ki- 
tus mini, o jei stovi — kiti per tave lipa. 

Dagys nutyla ir vėl šaukia pats sau. 

— Taip, kai aš numirsiu, palaidokit mane 
po beržais. Tegu vėjas šlamės šakose ir išblaš- 
kys dūmus, kilusius pinigo gaudymo triukšme. 
Tegu jie, melancholiškai siūbuodami, stabdys 
tempą, sakydami, kad niekur gyvas neišbėgsi iš 
žemės. Palaidokit po beržais, kad jie atneštų di- 
delį glėbį dainuojančio pavasario, liūdno rudens, 
lietaus ir sniego šlamėjimo, debesis, žvaigždes, 
prietemas ir aušras, ir prasimušantį pro sunkią 
tikrovės miglą mano tėviškės kaminų dūmų siū- 
bavimą. 


ADOMAS GALDIKAS 

Piešinys (grafitas) 


LYSANDRO 
ED GALE R 


MANO VAIKYSTĖS DIENOS 


Mano vaikystės dienos ramiai įžvaigždintos 
belankant Ičėtus pietų peizažus, 

kurie išlaisvina antrąjį žvilgsnį; 

mano atgailojimai be ašarų; lengvi nusišypsojimai, 
kenčiančiojo mąstymai, prisiminimai saldūs, 

kuriuos mažu pamažu laikas vis iš arčiau 

Nuvalo ir išryškina; 

ir tu, tvaningas atminime mylimų būtybių, 

mirusių draugų, tų — o klajūnai! — 

kurių smulkiausias artimumas mus priglaudžia, 
palengvina gyvenimą, ir tų, 

kurių pėdas mažai jau kas besaugo — užmirštuoliai! — 
(tu, kurs pasirodei man, pakilęs, poilsy besnaudžiant; 
tu, tasai Antrasis, kuris gyveni many, 


kurį visuomet jaučiu jieškojimuos, 

ir tu, kurs karts nuo karto mane vadini, 

švelniai paliesdamas man petį, 

kai aš mažiausiai apie tai mąstau, kai to mažiausiai esu 

[reikalingas), 

ir jūs, paberti nostalgiški balsai, 

taryt šešėliai seką man iš paskos; 

ir jūs, dūminės rašalinės šmėklos, supusios mano 
[pasveikimus be nerimo, 


Poetas ir dailininkas LYSANDRO Z. D. GALTIER, 
prancūzų kilmės argentinas, išaugo ir subrendo prancūzų 
naujojo meno atmosferoje ir įnešė į ispanų poeziją daug 
naujų ir vertingų elementų, išpuoselėtų ypač tos poeti- 
nės mokyklos, kurios priešaky stovėjo O. V. Milašius ir 
Guillaume Apollinaire, 

Prancūzų kalba yra išėję šie originalios jo poezijos 
rinkiniai: — “ITINERAIRE, SUIVI DE REALITE DU 
SOUVENIR , Buenos Aires, 1936; “LUMIERE DE PAM- 
PA", Buenos Aires, 1937; “MOT DE PASSE - DENOU- 
MENT", Buenos Aires, 1942. Ispanų kalba — “LUZ DE 
PAMPA (Extension interior), Buenos Aires, 1850. 


Vertimai iš prancūzų į ispanų kalbą: “32 POEMAS 
DE GUILLAUME APOLLINARE"“, Bs. Aires, 1929; 
“LOS ORIGENES IBERICOS DEL PUEBLO JUDIO“, O. 
Ww. de Lubicz Milosz, Bs. Aires, 1935; “EL GRAN 
MEAULNES", Alain Fournier, Bs. Aires, 1938; “AD- 


ir jūs, o jūs, dar jūs, manieji angelai, 

dangaus tvarkytojai, aukštosios šviesos žiburiai, 
ateikite, sugrįžkite, apginkite mane! 

Nepalikite manęs šioje ne vien vidinėje vienatvėj, 
mano kietoj, kietoj vienatvėj! 


ŽMOGUS čIA ATĖJO 


Žmogus čia atėjo tik tam, 

kad aprašytų savo totalinį ir ekstatinį graudumą. 

Savąjį graudumą. Graudumą, padariusį jam daug žalos. 

lr po to iš čia išėjo. 

Vėliau atėjo kiti, vien tik tam, kad aprašytų savo 
[absoliutinį ir ekstatinį graudumą. 

Savąjį graudumą. Graudumą, padariusį jiems daug žalos, 

ir po to jie iš čia išėjo. 

Pirmasis keliavo su nauju liūdesiu. 

Kiti keliavo su nauju liūdesiu. 

Su savuoju liūdesiu. 

Bet tie, 

buvo įpratę į naujus jieškojimus ir stebuklus pamėgę, 

paskendo arožyje pirmykščiam lygumos; 

nujautė joje ryšį su šviesa, 

pajuto savo sukrėstoj ir staigioje tąsoj 

nuostabų veidrodį kitos šviesos. 

Parinkę nuotolį sustojo. 


kurie 


Įsikūrė. 

Įsikūrė tiesios meilės plotucs. 

Ir tie iš mūsų, kurie kenčiam slaptą ir vaisingą nerimą, 

pažinę, kad džiaugsmo jėga sukelia ir kuria ritmą, 
[puošiantį mums sielą monotonišką, 

jos neapleisime. 

Jos negalėsime apleisti. 


Išvertė JUOZAS KĖKšTAS 


RIANA MESSURAT", Julien Green, Bs. Aires, 1939 ir 
1947; “POEMAS", O. W. de Lubicz Milosz, Bs. Aires, 
1941; “CANTICOS, SALMOS Y PLEGARIAS“, O. W. de 
Lubicz Milosz, Cordoba, 1941; “MIGUEL DE MANARA", 
O. W. de Lubicz Milosz, Bs. Aires, 1947. Iš ispanų į 
prancūzų kalbą: “ANIMAL DE FONDO“, de Juan Ra- 
mon Jimenez, Bs. Aires, 1949. 

Turi paruošęs spaudai O. W. Milašiaus studiją — 
“LIETUVIŲ TAUTOS KILMĖ" ir dramą “MEPHI- 
BOSETH". Yra taip pat nemažai išvertęs į ispanų kalbą 
lietuvių liaudies dainų. 

O. V. Milašiui mirus, Lysandro Z. D. Galtier drauge 
su keliais kitais mūsojo poeto kūrybos draugais įsteigė 
Paryžiuje “Milašiaus Bičiulių Draugiją", kuriai pirmi- 
ninkauja Jean de Boshiere. O. V. Milašiaus išgarsėjimas 
ir jo poetinės įtakos pasklidimas ispaniškajame pasau- 
lyje daug priklauso nuo L. Galtier pastangų. 

ias 


nis ski 


ADOMAS GALDIKAS Triptikas 


(1937 m. Paryžiaus tarptautinėje parodoj apdovanotas "Grand Prix'') 


ADOMAS GALDIKAS 


WALDEMAR GEORGE 


Menas!), kuris auga, paženklintas naujos 
emigracijos ir naujo egzodo ženklu, tegali būti 
kosmopolitinis ar bent krypstąs į kosmopolitiz- 
mą. Mums belieka pažvelgti, kokiu būdu tauti- 
nės išraiškos formos prisitaiko prie šitokios pa- 
dėties ir koks yra kiekvienos šalies įnašas Euro- 
pos meno koncertan. 

Šiuo atžvilgiu Paryžiaus mokykla mums siū- 
lo platų patirties lauką. Ji yra kadrų mokykla. 
Iš keturių pasaulio šalių atskubėjusiems meni- 
ninkams ji atskleidžia meno gramatiką ir vi- 
siems bendrą kalbą. Lenkai, rusai, italai, ispa- 
nai naudojasi šita kalba. Jie ją pritaiko prie 
jiems įgimtų reikalavimų ir prie savitos meni- 
nės išraiškos. "Toks Chagall, Soutine*), Picasso, 
toks Gris nebūtų niekados pasiekę universalumo, 
jeigu jie nebūtų buvę persunkti prancūziškos 
dailės. Jie būtų likę tuo, kuo daugelis jų tautie- 
čių tebėra: provincijos menininkai. Mes galime 
pripažinti, kad Prancūzija nūdien vaidina tą pa- 
tį vaidmenį, kaip senoji Roma kadaise. Ji pade- 


1) Šio straipsnio autorius yra įžymus prancūzų meno 
kritikas. — Red. 


Ž) Soutine, žymus Prancūzijos dailininkas, gimęs Lie- 
tuvoje. 

da brolių tautoms susirasti jų tikrąjį mastą. Ji 
bendradarbiauja jų subrendime. 


Paryžiaus mokykla tėra, deja, pėdsakas to, 
kuo ji buvo kadaise. Tačiau ji turėjo savo hero- 
jišką laikotarpį ar bent jau savo aukso amžių. 
Ilgus metus, prieš pirmąjį Didįjį Karą, mažo- 
sios Monparnaso kavinės ir vienas iš jaukių 
Montmatro kabaretų buvo moderniosios tapybos 
centrai. Jose išdirbamos naujos teorijos. Mont- 
matre Matisse'o akademija sutelkia beveik išim- 
tinai vokiečių ir skandinavų dailininkus. Jie 
taps fovizmo pranokėjais tolimose vidurio ir 
šiaurės Europos šalyse. Ekspresionistų mokykla 
gims iš šitų Matisse'o pamokų, — kurių pagrin- 
du buvo imama gryna spalva, — ir iš Muncho 
jieškojimų, šio didelio norvegų dailininko, taip 
mažai, per mažai pažįstamo Prancūzijoje. 


Ant parko suoliukų, prie Dievo Motinos ka- 
tedros, švedų Nils Dardel šalia atpažįstame 
Isaak Grunewald. Kitur vėl regime Allandy — 
svajingą, neramų ir lyg atitrūkusį. Jis atvyks- 
la iš Balkanų, per Miuncheną. Soutine gyvena 
Avily — iš lentgalių sukrautoj bakužėj, kuir pri- 
Mena senas miško pirkutes. Jis susikuprinęs, pa- 
niurusiu žvilgsniu. Modigliani, gražesnis už Di- 


jonizą, apžėlusia krūtine po aksomo švarku, mai- 
nikauja savo piešinius į vyno stiklą. Chagall sap- 
nuoja vienišas. Išnarplios jisai pusiausvyros ir 
svorio dėsnius? Paliks jis savo krėslą Rotondoj 
ir pasikels į aukštumas, kaip jo tapomi, rėžiami 
ir paišomi personažai? 

2 Mes klausiame savęs, ko pasisavinti suplau- 
kia Paryžiun ir Prancūzijon tie užsidegę, paži- 
nimo ištroškę maldininkai, skubantys iš arti pa- 
matyti moderniojo meno korifėjų? Daugumas 
jų būdavo beturčiai. Kai kurie net skurdžiai. Jie 
atvykdavo pas mus su keletu skatikų kišenėje, 
kukliu ryšuliuku rankoje. Aš pažįstu keletą, ku- 
rie, nelaukdami nė valandėlės, nepailsėję, sku- 
bėdavo į Luvrą ir ten likdavo ilgas valandas, su- 
simastę ties Delacroix “Kryžiuočiais", ties Cour- 
bet “Laidotuvėmis Omane", ties neramia Manet 
"Olympia". Betgi vieni tapybos šedevrai nepa- 
teisintų šito Paryžiaus potraukio svetimtaučiams 
dailininkams. Berlyno ir Londono rinkiniai, Vie- 
nos ir Madrido nėra menkesni, kaip Luvro. 

Mūsų svečiai Senos pakrantėse atrasdavo 
tam tikrą nuotaiką, kuri skatino jų augimą. Taip 
pat jie čia rasdavo palankumą ir supratimą, ku- 
rio veltui jie būtų svetur jieškoję. Be abejo, tam 
tikri sluogsniai jiems būdavo nesvetingi. “Salon 
de Bouguereau“" — pasak Cėzanne'o — jiems 
buvo neprieinamas. Bet Signac juos priimdavo 
išskėstomis rankomis. Pas “Nepriklausomuo- 
sius'' jiems atsirasdavo vieta šalia Derain'o, Ma- 
tisse'o, Vlaminck'o ir Raoul Dufy. Pasivaikščio- 
jimas Paryžiaus gatvėse, pradedant Madeleine 
aikšte, kur Felix Fėnėon, Berheim galerijos di- 
rektorius, išstatęs dešimt Seurat paveikslų, iki 
Lafayette gatvės, kur Durand-Ruel ir Ambroise 
Vollard karštligiškai lenktyniaudavo rinktiniais 
Renoir'o ir Degas, Pissarro ir Manet paveiks- 
lais — toks pasivaikščiojimas būdavo jiems vi- 
siems įkvėpimo ir žinių šaltinis, kitaip našus, nei 
darbingas semestras, praleistas Franz Stucko 
akademijoj Miunchene. Paryžius didžiuodavosi 
nepažistąs rasinio ir religinio skirtumo. Jauni pa- 
veikslų pirkliai ir tapybos mėgėjai, toks Leo 
Stein ar W. Uhde, knisdavosi po atelier, bejieš- 
kodami jaunų dailininkų. Lenktyniavimo dva- 
siai padedant, brendo talentai. 

Civilizacija yra tam tikras gyvenimo būdas. 
Prieškarinis Paryžius pasiūlydavo svetimšaliams 
ne tik galimvbę prasimušti, bet taip pat derlin- 
gą ir kūrybišką imlumo nuotaiką, gal vieninte- 
lę meno istorijoje. | 

Adomas Galdikas seka iš tolo ir netiesiogiai 
Paryžiaus mokyklos pažadintus sąjūdžius. Gimęs 
Lietuvoje 1893 metų spalio 18 d., jis studijuoja 
Barono Stieglitzo Dailės Mokykloje — Petrapi- 
lyje. Ją baigia revoliucijos išvakarėse, 1917 me- 
tais. Be abejo, caro Rusija nebuvo aklinai užsi- 
vėrusi gaiviai prancūzų kultūros įtakai. Tam tik- 
ras srovių skaičius išraižo tuo metu rusiškąją 
dailę. Akademinė vokiečių įtaka aiškiai mažėja. 
Kai vieni realistiniu stiliumi traktuoja iš liau- 
dies gyvenimo pasiimtas temas ir meną palen- 
kia politinei ir socialinei tarnybai, Sergiejaus 

Gimė 1893 m. Mosėdyje — Žemaitijoje. 
Dailės studijas baigė 1916 metais Barono Stieg- 
litzo Meno Akademijoje Petersburge. Dailinin- 
kas savo kūryba reiškiasi tapyboje, grafikoje ir 
teatro dekoracijoj, kurių parodas Paryžiuje su- 
rengė 1931 ir 1948 metais. Kaip grafikos proje- 
sorius, dėstė Kauno Meno Mokykloje nuo 1923 
iki 1944 metų. Galdikas yra iliustravęs pirmą- 
sias nepriklausomoje Lietuvoje išleistas knygas 
ir paruošęs projektus pirmiesiems popieriniams 
lietuvių pinigams. Dailininko paveikslai yra įsi- 
gyti Luksemburgo muziejaus Paryžiuje. Galdiko 
monografija, paruošta Waldemar George, išleis- 
ta Paryžiuje. Pasaulinėje parodoje Paryžiuje 
1937 metais dailininkas už išstatytus kūrinius 
yra gavęs didžiąja premiją ir aukso medalį. Nuo 
1948 metų A. Galdikas sėkmingai dirba Paryžiuje 
BALFO pirmininko kan. J. Končiaus dėka, ku- 
rio rūpesčiu buvo paskirta dailininkui stipendija. 
Nuolatinei stipendijai nutrūkus, dailininką pa- 
rėmė jo buvęs mokinys A. Puida, gyvenantis Ka- 
nadoje. 

Žinomame anglų meno žurnale “The Studio“ 
1950 m. liepos mėn. numeryje apie Adomo Gal- 
diko kūruba buvo įdėtas straipsnis ir vieno dar- 
bo reprodukcija. 


Diagilevo įkurtas “Mir Iskustva'“ stengiasi už- 
megzti ryšį su Prancūzija. Kai kurie jo narlai 
studijuoja impresionistus, Van Goghą, fovistus 
ir kubistus — Ščukino rinkiniuose Maskvoje. 
Ščukinas ir Morozovas yra vieni iš pirmųjų, 

pirkę Pierre Bonnard, Maurice Denis, Derain'o 
ir Brague'o kūrybos. Vienas iš jų pasiūlo Matis- 
se'ui atvažiuoti į Rusiją. 

Iš kitos pusės, Diagilevo grupės dailininkų 
tarpe atsiranda posūkis į tautosaką ir neo-ar- 
chainę išraišką Atkreipiamas dėmesys į ikonų 
paveikslus, kurių sintetiniu piešiniu gėrėjosi Ma- 
tisse. Dekoratoriai ir kostiumų žinovai tokiu bū- 
du atranda naujus akiračius. Priešingai, dailinin- 
kai patenka akligatvin. Rusų menui ligišiol ne- 
žinomas perspektyvas atverė Valet'o ir Carreau 
grupės. priklausančios Cazanne'o mokyklai, sup- 
remistai bei konstruktyvistai, išeinantys iš ku- 
bizmo ir pasiekią logiškų išvadų. 

Įvairiaspalvis kūrėjas Adomas Galdikas ne- 
galėjo nepažinti šitų gausių linkmių. Baigęs stu- 
dijas, jis pradeda ilgą kelionę. Jis lanko Švediją 
ir Vokietiją, Italiją ir Prancūziją. Tačiau jį trau- 
kia jo paties kraštas. 1918 metais Lietuva, ku- 
riai per ištisą šimtmetį buvo išplėšta jos nepri- 
klausomybė, tampa vėl savarankiška valstybe, 
savo likimo šeimininke. Ji stengias pagrįsti savo 
kultūrą istoriniais pagrindais. Tam ji suranda 

šaknis savo kalboje, vienoje seniausiųjų pasau- 
lyje, savo dainų įvairume, taip gyvai išlikusių 
liaudyje, legendose, tautiniuose šokiuose, tauto- 
dailėje, poezijoje ir muzikoje. Jaunoji Lietuva 
nenusigręžia nuo Vakarų. Ji bendradarbiauja su 
jais tiek, kiek jos padėtis jai leidžia. Tačiau pir- 
moje eilėje ji stengiasi iškelti savo asmenišku- 
mą ir savitumą. Ji pasineria savęs pačios jieško- 
jiman. 

Adomas Galdikas taps tautiniu jos dailinin- 
ku. Jeigu jis ir nepriima senobinių ir regiona- 
linių formulių, jis giliai įsisąmonina savo užda- 
vinį ir ryšį su savo kraštu. Koks būtų įsakmus 
begimstančios valstybės noras sulydinti visas 
krašto pajėgas, jokia valstybinė akis nekontro- 
liuoja Galdiko darbo. Jeigu jo kūriniai atitinka 
mažos respublikos ideologiją, tai tik dėl to, kad 
jojo estetika ir polėkiai nėra klajojančio riterio, 
o kaimo žmogaus, kurio menas paliečia mus 
svaigiu dirvos kvapu. Šis menas nėra skeptiško 
virtuozo žaismas, nei nieko neveikiančio manda- 
rino prasiblaivymas, kuris dirba tik snobų ir 
mokslinčių elitui. Ne, jis paklusta būtinybei. Čia 

pats menininkas pavirsta bendrojo žodžio nešė- 
ju. Jo kūryba pro savąjį sapną ir nerimą įrašo 
užslėptą valią ir troškimus per ilgai užslopintos 
tautos, kuri sugrįžta prie savųjų šaltinių ir sa- 
vojo kelio. 

Lietuvos kraštas, vėlai priėmęs krikščiony- 
be (14 šimtmetyje), liko ištikimas senajai pago- 
nių mitologijai ir kraujo ir žemės tikėjimui. Lau- 
mės švaistos jos beržynėliuos. Vaiduokliai vai- 
denas jos kaimuose. Ūkio darbus lydinčios šven- 
tės turi simbolinę prasmę. Senieji dievai, pavir- 
te globėjais ir šventaisiais, tebesaugo jos žmo- 
nes. Lietuva įmato, jog tokia dalykų būsena 
anaiptol nėra tamsumo ir atsilikimo ženklas, ku- 
ris stabdo progresą, O priešingai — jį sustip- 
rina tautos vienybe. Jos etnografai, kalbininkai, 
poetai, muzikai ir dramaturgai rieškučiomis se- 
miasi iš liaudies lobyno. Jie jį išsaugo, tuo pačiu 
metu jam suteikdami gyvybinių syvų. Tačiau 
išsaugoti šitų užsidegusių žmonių akyse nereiš- 
kia: mėgdžioti protėvių būdą. Jiems rūpi ne per- 
keisti kraštą į milžinišką muziejų po atviru dan- 

gumi, bet įsąmoninti jo gyventojams jų savitu- 
mą. Taip užsibrėžtas tikslas bus visados saugo- 
mas atstatymo ir atgimimo darbe, kurį pradėjo, 
jei neįvykdė, Lietuvos valstybininkai. 

Adomo Galdiko gyvenimas ir kūryba pui- 
kiai pavaizduoja šitą sintezės pastangą, vykdomą 
jo tautoje. Kaip grafikos profesorius, jis formuo- 
ja menininkus, kurie yra ne tik geri išpildytojai, 
bet, pirmoje eilėje, vyrai, moką apginti savo. in- 
dividualybę. Galdiko kūryba papildo jo pedago- 
ginį darbą. Jis dalyvauja lietuvių parodose kaip 
Lietuvoje, taip ir Estijoj, Čekijoj, Prancūzijoj ir 
Amerikoj. 1931 metais jis atidaro vienoje Pary- 
žiaus galerijoje savo kūrybos apžvalginę parodą. 
1937 metais parodoje jis gauna pirmąją premiją 
už paveikslą “ Lietuva" ir. aukso medalį už “Ša- 
rūno' dekoracijas. Jo veikalų yra Kaune, Vilniu- 
je, Rygoje, Paryžiuje — Užsienio Mokyklų mu- 
ziejuje. 

Jo užsimojimų sparnuotumas slypi tiek te- 
mų pasirinkime, tiek jų traktavime. Kaip Gau- 
guinas, jis bėga ar stengiasi bėgti nuo civiliza- 

cijos, kaip ją supranta akademijose. Jis sugrįž- 
ta ne vaikystėn, bet prie rūpintojėlių, išskap- 
tuotų nežinomų dievdirbių rankomis. Gauguinas 
gėrėjosi bretonų kalvarijomis. Koplytėlės, ku- 
rios puošia ar bent puošė prieš keletą metų pa- 
keles, Galdikui tarnauja kelrodžiu. Jis myli jų 
pirminį charakterį, jų grubų apipavidalinimą, 
jų pirmapradį aspektą ir jų primityvizmą. "Ta- 
čiau jis jose atspėja kitką, negu tik vertybes, 
galinčias atkreipti dėmesį viskuo atsibodėjusios 
ir dekadentiškos publikos. 

Jis įsiskverbia protėvių dievų žavesin ir jų 
paslaptin. Tačiau šis įsigilinimas nesukausto jo 
jieškančios dvasios. Žmogus, priklausantis vy- 
resnei nei Galdikas kartai, nebebūtų sugebėjęs 
įvertinti šitų naivių dievukų, šitų archainių vai- 
dinių. Modernus menininkas ir lietuvis kūnu ir 
dvasia, Adomas Galdikas juose atidengia savo 
paties patirties atbalsį. Jis jais naudojasi kaip 
išraiškos priemonėmis, tačiau juos perkuria. Jų 
figuratyviniai duomenys pasiduoda geometrinio 
stiliaus kompozicijoms, veržliam schematišku- 
mui. Gotinė dvasia, “tamsiųjų amžių" liekana 
čia lenktyniuoja su konstruktyvine kubizmo 
dvasia. Jo veikalai iš vienos pusės aiškiai monu- 
mentalūs, primena sienų dekoracijas ir vitra- 
žus. Paviršiai čia yra atitverti. Formos apibrėž- 
tos juodais brūkšniais. Tonai išdėstyti plačio- 
mis dėmėmis. Kai kurie panašūs į pigmentinių 
spalvų mozaikas. Ir keista, mes pastebime, kad 
jie pratęsia, vis ją atnaujindami, intymią tauto- 
dailės dvasią, kurią Galdikas padėjo iškelti į jai 
atitinkamą plotmę. 

Sustokime čia akimirkai: negalima paneig- 
ti, kad etnografija ir archeologija yra davusi 
mūsų laikotarpio menui galingą akstiną. David ir 
Ingres studijavo antikinius reljefus ir vazų ta- 
pyba. Taip pat žinome, kokį svarų vaidmenį vai- 
dino Afrikos menas kubistinės tapybos pradžio- 
je. 

Adomo Galdiko tautodailės tradicijų dienos 
švieson iškėlimas neturi mokslinių nukariavimų 
objektyvumo. Tai tikėjimo aktas. 


Savo kaimo namuose, kuriuose jis rinko sa- 
vo paveikslus, Galdikas gyvena visai arti daik- 
tų; jo būtis čia yra patriarchalinė, grubi žem- 
dirbio būtis. Jo pasakojimai apie tą laikotarpį 
primena pirmuosius “Pono Tado“ puslapius. 
Kaip Adomas Mickevičius, taip ir Adomas Gal- 
dikas žiūri į jį supančią aplinką ir prikelia atmi- 
nimus. Jis žino dainas ir poringes tautos, pami- 
lusios pasakas. Jis jų žino begales. Jis bendrau- 
ja su gamtos gaivalais. Miškiniai ir laumės ne- 
turi paslapčių tam klajūnui, kuris toli nuklys- 
ta mėnesienoje, lazda ramsčiuodamasis. Jis 
myli kaimiečius. Jis kalba paukščiams, kurie 
girdi jo žodžius. Kaip Merlinas-Žavėtojas, jis 
maitina laukinius žvėris. Šis dailininkas nėra šio 
pasaulio. 

Kokie bus jo peisažai? Jis neturi gamtos at- 
žvilgiu impresionistų dailininkų receptyvinės 
laikysenos. Jis persunkia daiktus savuoju aš. Jo 

lyrizmas yra gimusio regėtojo lyrizmas, persunk- 
tas romantizmo syvais. Jo gryčios smailiais sto- 
gais, įsiknisusios į žemes, kniždėte knibžda nuo 
mažųjų kaukų. Va, lietuviškas kaimas: lygumos, 
kiek akys užmato. Jose tūno grubiai aptašyta 
tvora apjuosta sodyba, tarsi per galingas ištver- 
mės liudijimas. Klausiam savęs, ar neišsako dai- 
lininkas savo peisažų, poezija, kur dangus že- 
mas ir pilkas, savojo krašto dalios? Kiekvienu 
atveju jis jais išreiškia susimąsčiusį ir liūdną jo 
grožį. Jis atkuria jo bruožus ir nuotaiką. 

Žemės dailininkas, Adomas Galdikas užmez- 
ga pokalbį su medžiais, kurio pėdsaką mes atran- 
dame daugelyje jo drobių ir piešinių. Kaip Co- 
ros ir Thėodore Rousseau, jis turi jų dvasios rak- 
tą. Tačiau jo elgsena su augalais nepanaši nei į 
chirurgo nei į anatomo. Medžių poezija jį vilioja 
ir jį pavergia. Ir jis sugauna šakų lingavimą ir 
stebi medžių šlamėjimą kristalinėje ryto švieso- 
je. Jo ąžuolai, vėjų užlaužti, rodos, suskamba 
keistu skambėjimu, darniu ir tolimu, lyg Eolo 
artos. 

Antrasis pasaulinis karas išbloškia Adomą 
Galdiką iš Lietuvos. Jis atsisako nešti užpuoli- 
kų jungą, kurie užgrobia jo kraštą, jį griauna ir 
išsunkia iš jo žmogiškumo substanciją. Jis ne- 
tenka savo vietos ir viso turto. Jo veikalai iš- 
blaškyti. Iš vienos tremtinių stovyklos jis atva- 
žiuoja į prancūzų okupacinę zoną ir apsigyvena 
Freiburge. Tuojau jis pradeda darbą. Eina pa- 
veikslų parodos Freiburge (1946, Tiubingene 
(1947) ir Paryžiuje Durand Ruel galerijoje 1948 
metais. 

Lietuva prislėgta. Galdikas — žmogus, išrau- 
tas iš savosios žemės. Nūn jis prisiglaudęs Pary- 
žiuje. 

Jis žino, kad žmogus neišbėgs iš savo likimo. 
Tačiau jis nepajėgia atsisakyti neišmatuojamo 
savo atminimų lobio. Be abejonės, jis, kaip ir 
daugelis kitų palikusiųjų savo kraštą, liūdi jau 
nebesančių brangių daiktų. Tačiau ir netekęs 
materialinės gerovės, jis išsaugoja galią mylėti. 
Jis žvelgia i gamtą užkerėtomis akimis. Jis at- 
randa joje nežinomus aspektus. Jis atsisako savo 
jaunystės plastinio simbolizmo. “Meno objektas 
yra pasigerėjimas"“ — sakydavo Poussin. Dabar 
Galdikas traktuos tapybos kūrinius kaip reto vi- 
zualinio džiaugsmo versmę. 

Ar šitie Reino srities peisažai tebeturi sie- 
lą? Ar kviečia jie tiktai susimąstyti? Tai spalvi- 
niai chromatiniai ritmai, begalinės įtampos. Ka- 
daise menininkas stebėdavo gamtovaizdį, kaip 
dramatinės akcijos rėmus. Šiandien jis jame te- 
mato atkarpas ir tonus, kurie pratrūksta kaip 
vargonų giesmė ar ugnys. Jis padaugina savo me- 
tų laikų vizijas. Nors ir praplėsdamas siužeto ri- 
bas, Jis skrupulingai vengia dekoratyvinio efek- 
to. Jo įtikinimo galia yra tokia stipri, jog ne- 
jieškodamas tiguratyvinės pagalbos ir neperpin- 
damas motyvų, Jis spontaniškai sukuria pava- 
sario įspūdį savo žydinčiais medžiais, arba ru- 
denį — žalių, auksinių ir vario spalvų simfoni- 


jomis. Nors jo paveikslai neturi jokio panašumo 
su impresionistų, tačiau jis kartoja po keletą 
sykių tas pačias temas ir jas rodo įvairioje švie- 
soje. Jo samanos ir spinduliuojantys skynimai 
sudaro nuosekliai besirutuliojančius ciklus. 


Galdikas yra kaip muzikas, kuris savosna 
kompozicijosna įveda daug variantų, visuomet 
išsaugodamas harmoninės linijos vientisumą. Jo 
linijinė struktūra pranyksta. Spalva pamažu 
tampa vieninteliu konstruktyviniu elementu. Ji 
žaidžia formomis, lyg ji viena tebūtų tikrovė. 
Ji jas įsunkia ir jas perkeičia. 

Šis perėjimas iš vieno stovio į kitą ir šis pa- 
sikeitimas nėra pripuolami. Jie pavaizduoja dai- 
lininko santykį su pasauliu. Jie yra jo išsilaisvi- 
nimo ir jo atsipalaidavimo ženklai. 

Ar Galdikas pakryps į abstrakciją ir ar už- 
megs ryšį su konkrečiais faktais? Neatsisakyda- 
mas savo paskutiniųjų nuveiktų darbų, nesugrįž- 
damas atgal, jis reaguoja prieš meną, kuris tėra 
vien betikslės dvasinės pratybos. Atvykdamas į 
Vokietiją, vėliau Prancūzijon, jis buvo nevilties 
pagautas. Jis bėgo nuo išviršinio pasaulio. Jis 
jieškojo prieglaudos sapne. Jis tapė svajones. 
Dabar jis po truputį atranda pusiausvyros tašką. 
Jo spalvos įgauna sverio. Jos atsipalaiduoja savo 
fiktyvinio pobūdžio. Galdikas sugrįžta prie jam 
artimų gaivalų. Regėjimai atsiranda tarp jo dro- 
bės ir pasaulio, į kurį jis žvelgia. Ile de France 
dangus miglomis apsikloja, Reino krantai išnyks- 
ta. Jis vaizduoja regėjimų peisažą, kurį jis pats 

Kaip žolelė maža tarp griuvėsių, 
Taip stiebias viltis lūkesy, 

Kad Tave kada nors dar regėsiu 
Kaip savąjį veidą namų šuliny. 


Tenai, kur mes girgždinom svirtį 
Ir audektus tiesėm abi, 

Sugrįšiu, galbūt, tik numirti — 
Taip nuneša laikas toli 


vadina “Trimis Kryžiais", ir kuris yra skirtas 
Lietuvai. Istorikas Baltrušaitis jį vadina Golgo- 
ta. Pro spindinčių tonų sruvenimą, Galdikas su- 
grįžta tan dvasiškuman, kurį jis buvo paauko- 
jęs arabeskų ir dėmių jieškojimui. 

Piešiniai, pilni grafinės aistros, kuri nėra 
nepanaši į Van Gogho aistrą, atidengia naują 
Galdiko talento veidą. Nubrėžti tušu, jie ne- 
turi nei šešėlių nei pustonių. Vienas brūkšnys 
nusako peisažo planus ir iškelia pagrindinę sa- 
vybę. Šis brūkšnys perbėga baltą popieriaus la- 
pą ir jį pripildo, kaip voratinklis. Savo karto- 
nuose Galdikas turi surinkęs tūkstančius pieši- 
nių. Šitos prošvaistės, šie akimirkos duomenys, 
šitos išpažintys ir šitie “dienoraščiai yra jo kū- 
rybinės galios liudijimai. Daugeliu atvejų, jis 
tapo tai, ką jis mato. Bet jis tapo ir jį užvaldan- 
čius regėjimus. Per jo vaizduotės prizmę reikė- 
tų mums žvelgti į vietovaizdžius, įkvėptus jo 
kankinės tėvynės: žvejo trobelę, piemenį, prisi- 
glaudusį prie kryžiaus, kuris laimina kaimus. Ši- 
tie apžadų kryžiai, savo koplytėlėse slepią Rū- 
pintojėlius, negalėjo, deja, išvyti blogio. 

Pakeltas į europiečių menininkų rangą, 
Galdikas niekados nepamiršo, kad pirmoje eilėje 
jis yra lietuvis dailininkas. Jis žino, kad jis ge- 
riausiai pasitarnaus Vakarams ne panaikinda- 
mas savo asmeniškumą ir tapdamas dar vienu 
apatridu, bet praturtindamas bendrą Europos 
kultūros lobyną savitu tautiniu indėliu. 


Vertė D. M. Jesaitytė. 


TEĖVYNĖJE, KAGRIGAITYIEĖ 


Kaip pienės papurusios pūką 
Išsklaidė mus vėjai Rytų. 
Kokiame kelyje suklupus 
Apraudi dienas savo Tu? 


Aklieji juk praregi kartais — 
Tokia yra Dievo valia. 
Regiu aš Tave vis prie vartų 
Bestovint balta skarele. 

LITERATŪRA 


KNUT HAMSUNO MIRTIES PROGA 


Gražiai atbaigtų asmenybių, pasto- 
vių paminklinių statulų, tautinių pa- 
minklų literatūros istorijoje jieškoto- 
jai šių metų vasario 19 d. giliai at- 
siduso ir apgailestavo, kad tos die- 
nos liūdna žinia — Nobelic premijos 
laureato Knut Hamsuno mirtis — 
nepasiekė jų prieš 13-14 metų. O 
kaip tą dieną gailėjosi jo gimtoji 
Norvegija, kad 92 metų sulaukęs jos 
dainius senelis mirė per vėlai. Ne, il- 
go amžiaus Hamsunui niekas nepa- 
vydėjo, bet niekas negalėjo užmirš- 
ti 1940 m., kada jis, Hitleriui siautė- 
jant jo gimtoje žemėje, ragino savo 
tautiečius nesipriešinti vokiečiams. 
Nuo to laiko jis pasidarė krašto iš- 
davikas, o po karo apie didįjį dainių 
buvo taip tylu, kaip Anykščių šile- 
lyje. O buvo laikas, kada norvegas 
žvejas savo laivus, ūkininkas savo 
galvijus jo didvyrių vardais vadino. 
Laikas yra kerštingas. 

Margas buvo Knut Hamsuno gy- 
venimas. Gimė jis 1859 m. rugpjū- 
čio 4 d. gražioje Gudbrandsdaleno 
provincijoje. Jo tėvas buvo ūkininkas 
ir siuvėjas. Tarp šiaurinės Skandina- 
vijos ūkininkų tai labai paprastas 
reiškinys — kalnų žemė viena neiš- 
maitina, reikia turėti ir šalutinį ama- 
tą. 

Pirmąją savarankišką duonos kąs- 
nį Hamsunas užsidirba, stovėdamas 
porą metų pardavėju krautuvėje. 
Paskui jis pasidarė mokytojėliu, o po 
to sekė kiti amatai — važinėjo po 
kiemus ir kaimus, pardavinėdamas 
smulkias prekes, buvo batsiuvio gi- 
zeliu, policininko pavaduotoju, dar- 
bininku prie kelių. Iškeliavo į Ame- 
riką. Bet po poros sunkių metų vėl 
grįžo 1884 m. atgal. Grįžęs rašė fel- 

jetonus, skaitė paskaitas. Po metų 
vėl grįžo į Ameriką, kur, tarp kitko, 
buvo ir arkliu traukiamo tramvajaus 
konduktorium lietuviams taip gerai 
pažįstamoje Halstead gatvėje. Min- 
neapolyje jį žmonės labai mėgo kaip 
žurnalistą. 1888 m. jis vėl grįžo na- 
mo ir apsigyvenc Noerholme, netoli 
Grimstado, Soerlando provincijoje, ir 
pradėjo “gyventi' kaip rašytojas. 
1920 m. jam buvo paskirta Nobelio 
premija, pirmoj eilėj už romaną “Pa- 
sėlis". Ir taip bėgo metai be didelio 
triukšmo ... Bet atėjo 1940 m., kada 
jis be jokių kompromisų pagarbino 
diktatorių ir savo tautos naikintoją, 
užsitraukdamas visos tautos neapy- 
kantą. Karui pasibaigus, ir jį ištiko 
Petaino likimas — tik Norvegijos 
teismas buvo švelnesnis “Pasėlic" 
dainiui. Hamsuno nepasmerkė nei su- 
šaudyti, nei ištremti ligi gyvos gal- 
vos: jis nubaudžiamas pinigine pa- 
bauda ir kurį laiką laikomas namų 
arešte vienoje senelių prieglaudoje. 
Bet paskui jam vėl leidžia sugrįžti 
po savo stogu, sugrįžti mirti savo ap- 
linkoj. Akys ir ausys buvo jau anks- 
čiau su juo sutartį pabaigę ir jau 
nebetarnavo, bet sąmonė liko šviesi 
ligi paskutinės valandos, kada jis am- 
žinai užsnūdo savo namuose Noer- 
holme. 


Savo debiutiniame romane “Bade" 
Hamsunas pasakoja apie savo jau- 
nystės sunkius metus. Bet pasauliui 
jis nepateikė čia nei neturtingo dar- 
bininko berniuko iš Nordlando, nei 
nepavykusio emigranto Amerikoje, 
nei be šaknų ir išalkusio bohemos 
Kristianijos (tada Oslo taip vadinosi) 
saulės kepinamose, akmenimis grįs- 
tose gatvėse. Ne — arenon išeina vie- 


nišas, pašaipus keleivis. Vaizduoda- 
mas badą, jis visai nenorėjo kokio 
nors socialinio pasipiktinimo sukelti. 
Badą jis, kaip kokį smuiką, padėjo 
sau po smakru ir, juo grodamas, no- 
rėjo pats save nuvyti nuo tos bruta- 
lios tikrovės. Jis buvo persirengęs 
kunigaikštis, kurs badą kentė tik dėl 
malonumo, jis buvo vienas iš tų “ba- 
joriškų" charakterių su antžmogio 
manieromis, įtemptais nervais ir 
žvilgsnyje tykojančia isterika. Tai vis 
labiau ir labiau darėsi kasdienybe 
Europos literatūroje, 19 š. prie galo 
artėjant. 


Ir visoje eilėje kitų knygų, kaip 
"Panas", “Viktorija", “Misterijos", 
“Vienuolis Wendtas" ir kitose, su- 


tinkamas tas pats keleievis, tik vis 
kitaip persirengęs. Jis bėga nuo žmo- 
nių, svajoja apie kilmingas, egoistes 
moteris, jis yra romantinis meilužis, 
neslepiąs ir sadistinių brucžų, kurie 
jo bendralaikiams net plaukus šiauš- 
davo. Tik bado smuiką jis dabar pa- 
keitė Pano fleita, gilesnį kontaktą jis 
dabar pajuto tik su savo šunimi ir 
gamta. 


Knut Hamsunas jau ir anksčiau ne- 
labai su kuo skaitydavosi. Jo saty- 
ros kaip subrinkusiais viržiais per- 
droždavo miesto “civilizaciją, valdi- 
ninkijos imperiją,  amerikonizaciją, 
turistinį apkvaišimą. Per pirmąjį pa- 
saulinį karą jis parašė “Pasėlį", kur 
jau kaip reikiant pasirodė visuome- 
niniu mąstytoju. Selma Lagerloef, ta 
proga jį sveikindama, jam rašė: “Kai 
kunigaikščiai ir tautos mirtimi ir 
gaisrais norėjo laimėti sau kraštų ir 
didžių turtų, tu leidai paprastam dar- 
bo žmogui su kirviu ir žagre pasiek- 
ti garbingiausių rezultatų, kokius tik 
plunksna ligi šiol pajėgė pavaizduo- 
ti." Camta buvo toji motina, pas ku- 
rią pakvaišę žmonės bėgo, ir tik prie 
jos krūtinės jie galėjo vėl sau svei- 
katą sugrąžinti. Tas ankstyvesnysis 
asocialus vagabundas buvo suliedy- 
tas ir perlietas į Izaoką, naujakurį 
žmogų tyrlaukiuose, visai be mokslo, 
bet giliai giliai į žemę įsiraususiomis 
šaknimis. Eidamas savo stipriu 
žingsniu ir palinkęs, Izackas nugalė- 
jo visą literatūrinį pasaulį, iškovojo 


savo kūrėjui Nobelio premiją ir dar 
labiau sustiprino tą neišpasakytą Vo- 
kietijos prisirišimą prie jo, o tatai — 
o kas galėjo tikėti! — kaip tik ir bu- 
vo meisterio didžiosios tragedijos pro- 
logas. 

Bet Hamsunui greit nusibodo Izao- 

kas. Jo naujų knygų herojus buvo 
Augustas pasaulio apiplaukėjas. 
„ Savo jaunystėje Hamsunas skaitė 
Nietzsche, kurio antžmogis ėjo šalia 
jo ilguose pasivaikščiojimuose. Jis 
ėjo ir jo kūryboje, jis žavėjosi juo. 
Jo didžiausias nusivylimas gyvenime 
buvo tai, kad tas antžmogis kūno 
pavidale pasirodė per vėlai. Tokį jis 
vaizdavosi jį, tokiu jo akyse buvo 
Hitleris. Vargšas senelis Hamsunas, 
geriau būtų buvę, kad jis tą savo 
nusivylimą būtų į grabą nusinešęs! 
Sakyti galima, ką nori, bet oportu- 
nistinių tikslų Hamsunas neturėjo, 
pagaliau, jis nieko nenusimanė ir apie 
politiką, nieko ir. apie visuomeninį 
gyvenimą. Politiniame gyvenime jis 
buvo mažas vaikas, bet užsispyręs 

Literatūrinis genijus įklimpo į 
politinę makalynę, apie kurią jis nė 
žaliausio supratimo neturėjo. "Teis- 
mas... Senelių prieglauda... Iš 
prieglaudos, jau devintajam kryželiui 
besibaigiant, jis į pasaulį paleido 
paskutinį savo veikalą '“Užžėlusiuos 
takuos", kur jis pasakoja savo gyve- 
nimą po 1945 m. taikos.Ir čia jis toks 
pat, kaip ir “Bade". Neturtingas ir 
apskaras sėdi jis čia, kaip ir prieš 
šešiasdešimt metų. Į kambarį įeina 
gailestingumo pagauta slaugė ir pa- 
duoda jam truputį vilnonių siūlų. 
Mat, ji pastebėjo, kad senelis ado 
savo kojines siuvamosios adatos siū- 
lais. Senasis kavalierius atsako: “Ką 
gi, pasirodo, kad aš vis dar neišmo- 
kau kaip reikiant". Jis užtikrina, kad 
pakankamai turįs vilnonių siūlų, jis 
tik nežinojęs, kad kojinėms adyti jie 
vartojami. Tikra hamsuniško išdidu- 
mo scena. Ką senelis Hamsunas ma- 
nė sakydamas “... aš vis dar neiš- 
mokau kaip reikiant", niekas neži- 
no. Bet jis ligi paskutiniųjų išlaikė 
savo. kaukę, tas meno triumfatorius, 
ir savo senyvame amžiuje sugebėda- 
mas kaip reikiant suvaldyti stygas, 
sujaudinti, net truputį šiurpus savo 
nepasikeitime. Antžmogio sultys dar 
nebuvo išlašėjusios. Ligi pat galo jis 
išliko vagabundas, jūrininkų ir miš- 
ko kirtikų draugas. 

Nors Knutą Hamsuną palaidojo vi- 
sai tyliai, nežymiai, be pompos ir 
žemiško blizgesio, kaip kad papras- 
tai nebūna didelius žmones laidojant, 
bet toje numylėtoje tėvų žemėje jis 
bus didelis ir nemirštamas — ir kaip 
dainius ir kaip norvegas... Kas, ar 


(me Hamsunas davė norvegų literatū- 


rai naują kalbą, naujas spalvas, ar ne 
jis atnaujino norvegų jausmus, ar ne 
jis įkūnijo šiaurietiškąjį genijų, pa- 
vasario ir vasaros genijų, rečiau ru- 
dens ar žiemos. Jo užburiančioji jėga 
nemirė su juo, ji kada nors vėl su- 
grįš. Hamsunas padarė Norvegiją 
sava provincija poezijos karalystėje, 
kurioje ilgėjosi žmonės iš visų pa- 
saulio kampų kampelių. Kur rasi ki- 
tur tokią mielą, malonią, tokią lais- 
vą, tokią savarankišką vienumą, kaip 
Hamsuno personažuose, nežiūrint, ar 
jis buvo keleivis po žvaigždėtu ru- 
dens dangum, ar naujakuris miške, 
ar senelis prieglaudoje... Kur kitur 
rasi tokį vyrišką būdą, jei ne jo he- 
rojuose. O kas gali taip jautriai, bet 
kartu taip išdidžiai mylėti, kaip “Pa- 
no" ir “Viktorijos" didvyriai. O toji 
graži, didinga, nesužalota gamta, bal- 
tais kalnynais apvedžiota, kuri ne- 
kartą kalbėjo apie žemiškosios lai- 
mės pamatus: “Prasideda ruduo, miš- 
ke visai nutyla, šį vakarą užtekės 
mėnuo ir žvaigždės, viskas tvirta, ne- 
pajudinama, pilna draugiškumo, tik- 
ras glėbis. Čia žmonės turi laiko pa- 
ilsėti viržynuose, pasidėję ranką po 
galva". 

Hamsunas vaizdavo geriausius nor- 
vegų būdo bruožus. Niekas taip gra- 
žiai nenutapė Nordlando provincijos, 
kaip jis, iš kur jis buvo kilęs. Jis bu- 
vo vienas iš didžiųjų Norvegijos pa- 
triotų. O tas tragiškas nesusiprati- 
mas pačioje senatvėje neprivalo už- 
temdyti jo didingos kūrybos — ji pa- 
siliks šiaurės kultūroje, kaip kad pa- 
silieka tie kalnynai, apie kuriuos jis 
tiek daug kalbėjo. 

Juozas Lingas 


ISPANŲ POETAI APIE KŪRYBINĮ 
PATYRIMĄ IR POEZIJOS TEMA- 
TIKĄ 


Savaitraštis “Correo Literario" bu- 


vo paskelbęs ankietą, nukreiptą į 
įvairių sričių menininkus: poetus, 
dramaturgus, beletristus, esejistus, 


dailininkus, meno ir literatūros kriti- 
kus, filmų režisierius bei scenarijų 
autorius ir t. t. Klausimai lietė ispa- 
nų meno ir literatūros aktualias pro- 
blemas. 


Poetams, dramaturgams, beletris- 
tams ir dailininkams buvo duoti du 
klausimus: 1. Ką iki šiol esu sukū- 
ręs; ar esu patenkintas savo darbais; 
kaip galėčiau apibūdinti ligšiolinę sa- 
vo kūrybą? 2. Ką veiksiu ateity; ar 
patyrimas turi įtakos mano orienta- 
cijai ir siekiamiems meno tikslams; 
kokį naują veikalą ruošiu, kokia, ma- 
no nuomone, turėtų būti šių dienų 
ispanų poezijos (novelės, dramos, dai- 
lės) tematika? 


Ankietoje dalyvavo daug žymių se- 
nesniosios ir naujosios kartos ispanų 
poetų, beletristų, dailininkų, drama- 
turgų ir kitų. Didelio laikraščio for- 
mato 14-kos puslapių specialus “Cor- 
reo Literario" beveik visas buvo skir- 
tas atsakymams į ankietą. 

Negalėdami plėstis į visas meno 
sritis, susipažinsime tik su poetų 
atsakymais, ypač į antrą ankietos 
klausimą, kur kalbama apie jų kū- 
rybinius užsimojimus, kūrybinio pa- 
tyrimo įtaką meninei orientacijai ir 
apie naujosios ispanų poezijos tema- 
tiką. 

Ankietoje dalyvavo, tarp kitų, šie 
poetai: Luis Rosales, Luis Felipe Vi- 
vanco, Jose Maria Valverde, Jose 
Garcia Nieto, Jorge Blajot S. J. ir 
Leopoldo de Luis. 

Du pirmieji (Luis Felipe Vivanco 
ir Luis Rosales) nepriklauso, tiesa, 
pačiai jaunajai ispanų poetų kartai. 
Abu jie į poezijos areną buvo išėję 
dar prieš 1936 metus ir tais metais 
prasidėjusią sunkią ispanų literatū- 
ros krizę. Pirma Luis Rosales poezi- 
jos knyga — “Balandis" (Abril) — 
išėjo 1934 m. Luis Rosales drauge su 
Luis Felipe Vivanco, broliais Panero 
ir Dionisio Ridruejo priklauso poetų 
grupei, jau tuomet stipriai pasisakiu- 
siai prieš tą kartą, kuri atėjo po an- 
trojo ispanų poezijos “aukso am- 
žiaus.' Kaip žinome, stipriausi ano 
“aukso amžiaus" atstovai buvo Una- 
muno, Machado ir Ramon Jimenez. 
Jaunieji sukilo prieš “pounamuninės" 
kartos įneštą “poezijos nužmogini- 
mą", “poezijos elementų suskaldy- 
mą" ir panašiai. Tų “maištininkų" 
pirmosiose gretose žengė nepapras- 
tai aktyvūs ir kūrybingi Luis Rosa- 
les ir Felipe Vivanco. Su jais ėjo 
taip pat Damaso Alonso. 

Poetų atsakymai į “Correo Lite- 
rario" paskelbtą anketę mums duoda 
progos geriau pažinti jų autentišką- 
ji poetinį credo ir kūrybinius užsimo- 
jimus. 

Luis Rosales, tarp kita ko, pasi- 
sako: 

“Nesu patenkintas savo kūryba, ne- 
galiu būti patenkintas ir nenorėčiau, 
kad kas nors būtų patenkintas savo 
kūryba. Pasitenkinimas stingdo 
plunksną ... Mano įsitikinimu, poe- 
zija yra vienintelis tikro, visuotinio 
ir realaus pažinimo kelias. Bloga, jei 
rašantysis praranda nuovoką ir Nnė- 
bežino, kurioj jo “rašybos" vietoj 
baiziasi poezija... 

“Aš netikiu nei patyrimo verte, nei 
poetiniu patyrimu. Nei poezija, nei 
gyvenimas nėra statomi ant patyti- 
mo... Mūsų atvaizdas veidrodyje 
prieš tai, negu mes prieš jį atsisto- 
jam, nieko neatstovauja. Patyrimas 
mums nepriklauso. Tai nėra kažkas 


183 


ŠVENTIEJI 
eilėraščiai. 


AK- 
Iš- 


Faustas Kirša: 
MENYS. Didaktiniai 
leista prel. Pr. M. Juro lėšomis. Vir- 
šelis dail. T. Valiaus. Brooklyn, 1951. 
112 p. 


Kai pažvelgi atgal, ilgas kelias ve- 
da į tas dienas, kada Faustas Kir- 
ša įžengė į lietuvių poeziją. Per visą 
tą laiką jis pasiliko ištikimas poezi- 
jos balsui. Ne jį vieną prieš ketu- 
riadešimt metų nešė gaivūs kūry- 
bos ir jaunystės vėjai. Tik jis vie- 
nas iš tos kartos stambiųjų nenukly- 
do nuo eilėraščių meno. Putinas reiš- 
kės visur — ir dramoj, ir romane, 
vis grįždamas prie lyrinių versmių. 
Balys Sruoga išaugo į dramaturgus. 
Tokia pat dalia nutiko ir Kazį Bin- 
kį. Faustas Kirša nuo “Aidų aidu- 


tokio, kas mus nutinka. Patyrimas 
tai toks traukinys, kurs ateina visūuo- 
met pavėlavęs į stotį, kur mes nie- 
kuomet nebuvom... 

“Aš norėčiau, kad galimumo ribo- 
se visos mano knygos taip skirtųsi 
viena nuo kitos, kaip skiriasi vieni 
nuc kitų visi mano metai, kuriuos iki 
šiol mėginau gyventi... 

“Poezijos tema amžinai ta pati: 
gyvenimas prasideda rytoj..." 

“Pavasario dainų" (Cantos de pri- 
mavera), “Skausmo laikų" (Tiempos 
del dolor) ir “Gyvenimo tęsinio" (La 
continuacion de la vida) autorius 
Luis Felipe Vivancc sako: 

“Mano siekimai visuomet koncen- 
truodavosi apie kontempliaciją ir 
apie įsiliejimą į pasaulio daiktus ir 
akimirkas. Poetiniame žodyje aš no- 
riu palikti emocijos aidą ... 

"Šių dienų katalikų poetų tema 
(ypač tų ispanų katalikų poetų, ku- 
rie yra apdovancti sielom platesnėm 
už ankštas kavinių ir scenų patal- 
pas) turėtų būti “misijų pasaulis." 
Ten yra lyrika ir epas, žmogaus ir 
pasaulio realybė (peisažas, augzme- 
nija, gyvūnija, klimatas, dangaus 
žvaigždynai), žmogaus veikla ir reli- 
ginė transcendencija... Aš norėčiau 
reikalauti iš poetų tam tikros dozės 
tiesaus ir gilaus kontakto su visa 
šia tikrove (Tai turėtų būti kažkas 

žių" ligi “šventųjų akmenų" nepašly- 
damas neša poeto krivulę, mažai te- 
nuviliotas iš kelio. 


Jo poetinį augimą atžymi du tarps- 
niai: viena, jisai yra “Aidų aidužių“ 
autorius, o antra — visos vėlesnės 
savo kūrybos. “Aidų aidužiai" buvo 
lengvi ir žaismingi. Juose dainavo 
poetas estetas, dar nepagautas bū- 
ties problemų. Grakštūs ir melodin- 
gi buvo tie jo posmai: 


Vos dangaus aušra sutemo, 
Siela tarė: būsiu vienas, 

Tarsi ašara, kur gema 
Skaidrint vienumoj blakstienas. 


Vėliau jo kūryboj tokių lengvų vie- 
tų rečiau pasitaiko. Tačiau jisai jų 
visiškai nepraranda. Jų užtiksime ir 


panašaus į Nerudos “Canto general", 
ir iš tikrųjų Mes jaučiame trūkumą 


INerudos — tikinčiojo kataliko — ir 
gal aktyvaus misijonieriaus — kad 
galetume jį pastatyti savo prieša- 


ky). 

Jauniausios kartos atstovas Josė 
Maria Valverde iki šiol yra išleidęs 
dvi poezijos knygas: “Dievo žmogus" 
(Hombre de Dios) ir “Laukimas" 
(La espera).Atsakydamas į klausimą, 
kckia turėtų būti naujosios ispanų 
poezijos keliais, poetas rašo: 

"Man rodosi, jau paskutinis laikas, 
kad šios dienos poezija pavirstų į 
rytdicnos poeziją ir kad ji būtų ma- 
žiau "ispaniška" siaura šio žodžio 
prasme; gyvendami po tų, iš kurių 
kilcme, neturėtume būti tik gryni jų 
epigonai... Reikia pravesti naują 
planavimą ir revoliuciją (t. k. ling- 
vistinę) ekspresijos srity, — ir be 
atodairos veržtis į bevardžius hori- 
zontus, paaukojant visą paveldėtą 
lengvumą, “kokybės švarumą", lig- 
šiolinį “weltanschauungą"' ir daugybę 
kitų dalykų ir rentų, iš kurių gyve- 
name... 

šie ir kiti autentiški pačių poetų 
pasisakymai daug aiškiau ir iškal- 
bingiau į mus kalba, negu kritikų 
bei pašauktų ir nepašauktų "žinovų" 
charakteristikos ir komentarai, 


J. Kėkštas 


“Giesmėse", ir “Tolumose", ir kito- 
se jo antrojo laikotarpio knygose, 
kada jisai yra poetas mąstytojas. 
Prieš jo sielą nūn atsiveria amžinieji 
klausimai, visi tie užburti slėpiniai, 
kurie žmogų lydi nuo lopšio ligi gra- 
bo lentos. Jis savo žvilgsnį kelia dar 
aukščiau ir stengiasi prasiskverbti 
anapus. Jis ne tik metafizinis poe- 
tas, bet dažnai — ir religinis. Jisai 
maldos žodžiais kreipiasi į Viešpatį, 
jam sudeda giliausiai išgyventus sa- 
vo širdies žodžius. Ir visame šiame 
kelyje, savo giesmėse ir himnuose 
Faustas Kirša pasilieka žmogus — 
su visais jo jausmais, troškimais, 
abejojimais, sielvartais ir rūpesčiais. 
Tiktai tas skirtumas, kad visam tam 
savo pasauliui jis jieško aukštesnio 
atsakymo, galutinio žodžio. šiuo at- 
žvilgiu jisai nėra vienintelis lietuvių 
literatūroje. Seniau buvo Motiejus 
Gustaitis, paskui atėjo Jurgis Baltru- 
šaitis, savo kūryboje stengęsis atmin- 
ti “amžių mįslę". Prie jų tinka ir 
Vydūnas. Galop šioji tradicija nesi- 
baigė su Faustu Kirša. Alfonsas Ny- 
ka-Niliūnas savo minčiai ir jausmui 
išsakyti kartais pasigauna net filoso- 
finių terminų bei stiliaus. Su šia tra- 
dicija susiliečia Vytauto Mačernio ly- 
rika, kurioje jaučiamas įsigyvenimas 
ir į intelektualinį grožį. Jo išreiški- 
mas mūsų literatūroje yra naujiena, 
nors Vakaruose šioji tradicija yra ir 
sena ir itin sėkmingai prasiveržusi 
paskesniųjų metų lyrikoje. 


Jeigu norėtume susidaryti poetinį 
Fausto Kiršos paveikslą, turėtume 
vaizduotis jį susimąsčiusį, kiek vie- 


nišą, parymusį ties mūsų būties 
klausimais, juos visa savo siela iš- 
gyvenantį: “Ir būna valandų, kada 


tu girtas nuo idėjų“ ('“Švent. akme- 
nys", 10 p.). Kai kur jisai yra lyg 
rūstokas, lyg kietas ar kiek mįslin- 
gas, kaip tai byloja ir patys jo kny- 
gų vardai: “šventieji akmenys", “Pi- 
ligrimai", “Maldos ant akmens", 
"Giesmės", "Pelenai". Savo eilėraš- 
čiuose jis nesigraibsto puošmenų, ne- 
jieško efektų. Jam rūpi ne išsigra- 
žinti, bet apreikšti tai, kas jo dva- 
sią drumsčia, kam jis atėjo į šią 
liūdną žemę ir šiuos neramius lai- 
kus. Jis trokšta praregėti amžinybės 
akimis, rasti tiesos ir meilės atsaky- 
mą. 


Ilgiuos, kas žmogiška, kad mano 
[veidui šviestų 
Dievai iš amžių ir mintis tikriausio 
[Dievo. 
( "Šventieji akmenys", 11 p.) 
Kai kam jo žodis vaidenas kietas 


ir nepralaužiamas. Tačiau taip nėra. 
Jo giesmė nėra kokia neperžvelgiama 


uola, tik ji iš skaitytojo reikalauja il- 
gesnio susigyvenimo, atsidėjimo ir 
dvasinės giminystės. Tada išryškėja 
tylus ir neišpuoštas jo poezijos gro- 
žis. Galop ir toje susimąstymo ir 
vienišumo lyrikoje pasitaiko eilėraš- 
čių, kurie atliepia “Aidų aidužių" 
lengvumu ir grakštumu. Randame ten 
ir konkrečių gyvenimo apraiškų. Ka- 
da jis šį bruožą supina su savo me- 
ditacija, jis mus apdovanoja ir džiu- 
gina tokiais šauniais kūriniais, kaip 
“Smūtkelis" arba “Laiškas obelai- 
tėms"'. 

Pagaliau Faustui Kiršai nėra sve- 
tima ne tik konkreti tikrovė, bet ir 
aktualiosios temos. šiuo atžvilgiu ji- 
sai yra vienintelis lietuvių literatū- 
roje, nes jo "Pelenai" yra geriausias 
mūsų satyrinės poezijos pavyzdys ir 
paminklas. Drauge šis veikalas at- 
skleidžia ir naujus Fausto Kiršos ta- 
lento atžvilgius: jo pastabumą da- 
bartyje, jo plunksnos aštrumą ir 
taiklumą, jo sugebėjimą tikrai pasi- 
gčrėtinu vikrumu išreikšti mintį ir 
vaizdą. 

Čia tik kelis bruožus užmetėme 
apie Fausto Kiršos poeziją, kuri mū- 
suose, deja, yra per mažai pasklidu- 
si ir per mažai nagrinėta. Tad ir 
šiuo atžvilgiu Faustas Kirša stovi 
tartum vienas. Antra vertus, jis nie- 
kad ir nesiveržė prie minios, savo 
susimąstymuose kurdamas dainą ir 


giesmę. 
——ž 


Toks Faustas Kirša yra ir pasku- 
tiniame kūrinyje “šventuosiuose 
akmenyse". Jie pavadinti didaktiniais 
eilėraščiai, turbūt, dėl to, kad poetas 
jaučiasi turįs misiją — tarti savo 
žodį artimui, tautai ir pasauliui. 


Pačioje pradžioje randame vieną iš 
gražiųjų autoriaus eileraščių — 
“šventas Akmuo": 


Sunkus akmuo man užgulė krūtinę, 
„Akmuo šventasis, aukuro akmuo, 

Akmuo kapų, šventovių ir paminklų, 
Per ištremtį keliaujant man namo. 


Kaip žiedu atlape aš akmeniu alsuoju, 
Kaip meilę prarastą aš jį jaučiu širdy, 
Su juo plaukiu mares, su juo keliuos 

[per kalnus, 
Su juo mintis kovoj garbinga ir didi. 


žodžiai “aš akmeniu alsuoju“ taip 
tinka apibūdinti Fausto Kiršos kū- 
rybai: ji yra lyg ir kieta ar šiurkšti, 
bet, antra vertus, — ji gyva, ji al- 
suote alsuoja, nes joje glūdi auto- 
riaus mintys, jausmai, troškimai ir 
ilgesiai. Savo pasaulį jis dainuoja 
su aiškiai jaučiama atsakomybe. Jam 
kūryba yra “garbė minioj, ir dovana 
pasauliui" (45 p.). Vaizdžiu jo pa- 


sakymu — “Geri eilėraščiai iš Dievo 
lūpų krenta“ (48 p.). Arba štai dar 
poetų romantikų, didžiųjų lyrikos 
pranašų kartos verti posmai: 


Esu aš garsas padanginio varpo, 
Kurs skaldo rūką, prikelia aušras. 


(64 p.) 


Kaip iš ištraukų matyti, Faustas 
Kirša “šventuosiuose akmenyse" pa- 
silieka ištikimas susimąstymų, pras- 
mės ir gelmės jieškojimui. Jis stovi 
prie amžinųjų klausimų, nors nepra- 
eina tylus ir pro šią dieną. Kaip se- 
niau, taip ir dabar jis neretai yra 
šaunus susintetintuose pasisakymuo- 
se: 


Bet tu liksi kaip žiedas saulėj, 
[aukštumose, 

iš žodžio ir iš 

[meilės (26 p.). 


Tik vienuma žydės 


Arba kitoj vietoj: 


Žinau: tu apimi ir žemės kamuolį 
[ir erdvę, 

Jaučiu: į tavo indą mano kraujas 
[laša (13 p.) 


Ir dar: 


Jaunystė su žiedais balandžiais 
[nuplasnojo (38 p.) 


Žali upeliai sidabru jau žvanga. 
(40 p.) 


Kaip anksčiau pasitaikydavo, taip 
ir šioje knygoje kartais atsimušame: 
štai mintis neišsiskleidžia ir lieka 
tau svetima, bežiedė (“Amžinastis — 
iš parabelio dūmas", 80 p.), štai vėl 
prasimuša teoretinis atspalvis ( '/Žmo- 
gus nužmogino pats savo kilnų vei- 
dą"), vietomis įsiskverbiąs net į pa- 
lyginimus: 


Sulaužyti laivai ant marių dugno 
[guli, 
Kaip prarasta tiesa po neteisybių 
[klodais (72 p.) 


Tarpais eilėraštyje pastebimas lū- 
žis — jis neišsilaiko vienoje plotmė- 
je. šen ten jį iš vagos išmuša, tur- 
būt, netyčia atklydęs posakis. Štai 
kalbama, kad daubos šaltinis “skaid- 
rus ir šaltas, kaip jėgos stebuklas''— 
ir staiga nuskamba: “Ir sakoma: po- 
dagrikus pagydo!" (65 p.). 


“šventųjų akmenų" rinkinyje esa- 
ma dalykų, kur Faustas Kirša labai 
artimas, konkretus ir visai nemįslin- 
gas. Iš šios rūšies jo kūrinių itin gra- 
žiai, net žaismingai skamba '“Pava- 
sario gėlės'': 


Konvalijos — pavasariniai skamba- 


[liukai — 

Balti kaip porceliano angelų gal- 
[vutės — 

Ant juodžemio aistringų pinavijų 
[lūki, — 


Narcizas šypsosi iš po ledų atkutęs; 


Purienos paupiais, miškuos palaz- 
[dynėliai, 

Ant dirvų ožkabarzdžiai pumpurus 
[iškėlę; 
Kiekvienai žaliai viksvai ir kiekvienai 
[gėlei 

danguj kaip skambaliukas virva 

[vyturėlis. (41 p.) 


Čia nėra tik taip sau pavasario žie- 
dų suskaitymas: šiame eileraštyje 
glūdi jausmas, žavėjimasis, kažkokia 
artima šiluma, padvelkia gaivūs vė- 
jai ir taip grakščiai nuo žemės ir 
gėlių žvilgsnis pasikelia aukštyn, kur 
“virva vyturėlis". Pats šių žodžių pa- 
sirinkimas jau atliepia šio pilko mū- 
sų dirvonų giesmininko čirenimu. 


O tokių eilėraščių yra ir daugiau 
“šventųjų akmenų" knygoje. 


Jos lapus užverčiame susimąstę ir 
liūdni. Liūdna dėl to, kad šie lapai 
liudija: Faustas Kirša ligi šių svečių 
krantų išsaugojo kūrybos kibirkštį, 
o drauge žinome, kad šis laikas ir 
šie žmonės nieko nepadarė, kad poe- 
tas galėtų atitrūkti nuo kietos kas- 
dienybės ir giedoti savo giesmę. Tra- 
giškas metas, kuris leidžia savo ta- 
lentams nutilti. Jei Faustas Kirša ne- 
nutilo, tai jis išsilaiko vien savo iš- 
vidine galia, o ne kitų supratimu. 


Aug. Raginis 


LIETUVIšKOS PASAKOS. Sudarė 
Dr. Jonas Balys. Iliustravo A. Vai- 
čaitis. Antras leidimas. Išleido LKSD 
Knygos Klubas. Chicago, 1951 m. 
230 p. Kaina $2.50. 


šios pasakos yra viena iš įdomiau- 
sių lietuviškų knygų, pasirodžiusių 
paskutiniu metu. Nėra tai pirmas lei- 
dimas ir nevisiška naujiena, bet tai 
nė kiek nemažina veikalo vertės, ku- 
ri yra pastovi. Tokios vykusios at- 
rankos lietuvių kalba mes dar netu- 
rėjome. Čia kiekviena pasaka, nuo 
pat pirmosios ligi paskutinės, skai- 
tytoją žavi. Jei tokių rinkinių turė- 
tume daugiau, jie galėtų lengvai pa- 
virsti mūsų broliais Grimais ar kuo 
nors panašiu. 


Pirmiausia krenta į akį kiekvienos 
pasakos nuotykio vientisumas. Tokiuo- 
se Basanavičiaus rinkiniuose dalis 
pasakų praranda savo pirmykštę gi- 
ją, o epizodus išrutulioja beveik į 
naujas pasakas ir tuo būdu nustel- 

bia pirminį įvykį. šioje knygoje be- 
maž nėra tokių peršokimų į kitus 
bėgius. Pasakojimai eina nuosekliai, 
nesimėtant į šalis ir nesusimaišant 
keliose intrygose. Tik vienoj kitoj 
rasime pašalinių epizodų persvarą. 

Antroj vietoj skaitytoją džiugina, 
kad čia yra nepaliestos pasakos, ne- 
perkurtos ir nekoreguotos. Būtų įdo- 
mu patirti, ar Dr. Jonas Balys čia 
ką nors pataisė. Kalboje gal vienas 
kitas barbarizmas ir bus išvalytas, — 
ji pasižymi klasišku švarumu ir skai- 
drumu. Tačiau neatrodo, kad būtų pa- 
liestos pačios pasakos, nes jose visu 
ryškumu atsispindi liaudies pasakoji- 
mų dvasia. Jas skaitant, reikia tik 
stebėtis, kokių šaunių būta tų mūsų 
močių ir tėvų, kurie kadaise šias pa- 
sakas sudėjo. Jose išlaikyti didelio 
meno reikalavimai — tiek sustatyme, 
tiek stiliuje, tiek nuotaikoje, tiek ir 
kalbinėje jų kultūroje. Tiesa, čia ran- 
dame ne vien tik mūsų lietuviškąjį 
pasaulį, bet ir tolimiausius kitų tau- 
tų atgarsius, einančius ligi Mozės is- 
torijos, ligi Achilo, Zigfrydo, Ander- 
seno pasakų ir motyvų, besikartojan- 
čių įvairiose tautose. Rasime ir nau- 
ją Eglės versiją — tą pačią numylė- 
čiausią mūsų pasaką, dainuotą poe- 
tų, atkurtą dramaturgų, pagavusią 
didelių ir mažų širdis. Mūsų tautos 
lobyne esama ir kitų nuostabaus 
gražumo ir prasmingumo pasakų, 
kurias tereikia tik išpopuliarinti, at- 
skleisti nuslėptą jų žavesį — ir mes 
jas mylėsim lygia ištikimybe. Kuo 
nešaunios tokios pasakos, kaip “Bal- 
toji lelija", ir kuo nenaujas toksai 
Jovadas ir dar kitos? 

Kaip jau buvo užsiminta, beveik 
visų šių pasakų bruožas yra — lini- 
jos aiškumas ir švarumas. Pasakoto- 
jas išsyk pagauna savo gaidą ir jos 
jau nepaleidžia ligi galo, ją praves- 
damas visu tiesumu. Dažnai iš pirmo 
sakinio patiriame, trumpai tariant, 
koks čia reikalas — ir paskui isto- 
rija nuosekliai rieda savo natūraliu 
keliu. Kaip pavyzdį, pažvelkime į 
“Baltosios lelijos" pradžią: 


“Buvo labai graži mergaitė, var- 
dų Magdalena, turtingų tėvų duk- 
te, bet ji nemokėjo šokti. Kartą ji 
nuėjo į vakarėlį, — jaunimas šo- 
ka, visi linksmi ir patenkinti, o 
jos niekas neveda šokti. Jai taip 
liūdna pasidarė, jog pagalvojo pa- 
ti sau viena: kad nors velnias ma- 
ne išvestų šokti. Tuojau atsirado 
vakarėlyje labai gražus jaunas 
vaikinas ir išvedė ją šokti... 

Pagaliau jai parūpo sužinoti, 
kas yra tas gražusis jaunikai- 
(Eina 


Ir taip eina pasakojimas ligi Mag- 
dalenos mirties. O tada; 

“Ant Magdalenos kapo kryžke- 
lėje išaugo labai graži baltoji 1e- 
lija. Važiavo kartą keliu karalai- 
tis ir pamatė tą gėlę. Pasiuntė ka- 
ralaitis tarną, kad  nuraškytų 
gražiąją leliją. Tačiau gėlė sprū- 
dinėjo jam tarp rankų, nesidavė 
nuraškoma ir pagaliau prakalbėjo: 

— Ne tavo mergelė, ne tavo bū- 
siu ir iš tavo rankų aš nepražūsiu. 

Kai atėjo pats karalaitis — 
lengvai leliją nuraškė. Parsivežė 
namo ir užkišo už veidrodžio. 
Nuostabi gėlė: ne tik kad nevys- 
ta, bet kasdien dar vis gražyn ei- 
na. Kartą naktį, kai karalaitis 
miegojo, tarnas pamatė, kad ta 
gėlė nukrito, pavirto gražia mer- 
gele ir šukuojasi sau plaukus 
prieš veidrodį" (154-5 p.). 


Didysis prancūzų dailininkas Re- 
noir sakė, kad gražiausiai moteris at- 
rodanti, kai ji šukuojasi sau plaukus. 
Mūsų pasakų sekėjas ir be meno mo- 
kyklų pagavo tai, kas gražu ir nuo- 
stabu. 


Pasakose nesišvaistoma poetiniais 
žėručiais ar stiliaus prašmatnumais. 
Tasai grožis yra čia tiesus, papras- 
tas ir lyg nuslėptas. Tačiau tame sa- 
vo paprastume jis yra juo mielesnis 
ir didesnis. Kai kurios gi vietos tie- 
siog poetiškos, kaip štai: 


“Kai tik gaidys užgiedojo, tris- 
kart pasirodė mėlyna liepsnelė, ir 
gėlė pavirto mergaite, — tokia 
gražia, kad gražesnės karalaitis 
nebuvo matęs" (155 p.). 


Arba vėl; 
“Nuėjo jis toli, žiūri, kad ant 
marių kranto sėdi mažutis berniu- 


kas ir pliauškena rankutėmis po 
vandenį" (155 p.). 


Kitur gi suskamba tiesiog lyriniu 
subtilumu ir jautrumu: 


"Nueik, vaike, naktį į lauką, 
pridėk galvą prie žemės ir klau- 
syk, ką rugeliai kalbės" (181 p.). 
Kiti vaizdai vėl kaip iš '“Anykščių 

šilelio": 

"Apie Sekmines rugiai sudygo, 
o apie šv. Joną jau liemuo liemenį 
plaka" (182 p.). 


Taip draugėn susipina daugel ele- 
mentų — nuotykiai ir atsitikimai, gy- 
venimo realybė ir fantazija, kurioj 
ąžuolas šneka ir gėlės pavirsta žmo- 
neėmis, sveikas humoras ir išmintis, 
ir kiti dalykai. Tačiau nė vienas jų 
neprasimuša, nes pasakos sekėjų 
menas visa tai ištirpdina į nuosaikią 
vienumą ir jai priduoda tam tikros 
epinės nuotaikos. Skaitant knygą, to- 
ji nuotaika, tas meno žavesys, visas 


tasai pasakos burtų pasaulis ir įti- 
kėjimas juo, kaip tikru ir gyvu reiš- 
kiniu, nesiliauja lydėję lapas iš lapo. 
Kai kurios vietos yra tiesiog meis- 
triškos savo nesąmoningu taiklumu, 
prilaikyto humoro sėkmingumu ir iš- 
raiškos paprastumu, kuriame ir sly- 
pi visas gražumas. Aure, trys Sese- 
rys galvojo, kaip prisiviliojus sulau- 
kinėjusį karalaitį. Jos nutarė: “Rei- 
kia miške pastatyti klėtį, ten užda- 
ryti gražius žirgus, karalaitis pano- 
rės žirgų, ir sugausim jį“ (165 p.). 
Ir galop taip baigiasi: “Gražūs žir- 
gai, graži merga, ir aprimo karalai- 
tis (1601 02)L 

Baigiant turėtume pora pastabų. 
Pirma, laukiame daugiau taip sėk- 
mingai parinktų mūsų pasakų. An- 
tra, būtų gera turėti bent keletą Žo- 
džių apie šių pasakų šaltinius ir jų 
paruošimą. Trečia, gal praverstų ga- 
le trumpas jų susiejimas su kitų tau- 
tų pasakų motyvais. 

Aug. Raginis 


PEETER ARUMAA 
Sur Y'histoire des adjectifs en-u en 
balto-slave (Atspaudas iš Arsbok 
1948-1949. Slaviska Institutet vid 
Lunds Universite). 


Kaune buvusiam švedų kalbos lek- 
toriui, dabar jau profesoriui, K. O. 
Falkui persikėlus profesoriauti į 
Lundą, prasidėjo kiek gyvesnis vei- 
kimas bei susidomėjimas baltų-slavų 
kalbomis, ypač kai venas kitas Pa- 
baltijo baltologas-slavistas rado sau 
priebėgą švedų mokslinėse įstaigose. 

Estas Peeter Arumaa, slavų ir 
baltų kalbų profesorius Estijoje, 
taip pat yra vienas iš tokių pabė- 
gėlių. Iš pradžių jis buvo slavų kal- 
bų lektorius, paskiau docentas tame 
pačiame Lundo u-te. Prof. Vasme- 
riui išvykus iš Stockholmo atgal į 
Vokietiją, prof. Arumaa buvo Stock- 
holmo u-to pakviestas slavų kalbų 
katedrai užimti, jam buvo įsteigta 
speciali privati profesūra. 

šis 80 puslapių rimtas darbas 
apie būdvardžius galūnė —u baltų ir 
slavų kalbose yra vienas iš prof. 
Arumaa vaisių bedirbant Lunde. Jo 
įnašas į baltologiją mūsų kalbinin- 
kams gerai žinomas (jis tarp kitko, 
kalba puikiai ir lietuviškai). Savo 
šiame darbelyje moksliniu rimtumu 
ir patikima palyginamąja medžiaga 
jis pajudina dar vieną baltologijos 
sruogos gijelę. Pavyzdžiai daugiau- 
sia lietuviški. 

J. Ls 


APOPHORETA TARTUENSIA. Iš- 
leido Societas litterarum estonica in 
Svecia, Holmiae MCMLIX. 

Šį gražų paminklą Tartu universi- 


MAAOKSLAS 

Manosios “Jobo dramos" recenzi- 
joje kun. Dr. V. Rimšelis kelia įdo- 
mų klausimą, “ar verta yra laužtis 
į krikščioniškąjį galvojimą su egzis- 
tencialistų idėjomis", ir čia pat atsa- 
ko, kad neverta, kadangi “duoti 
krikščioniškai galvosenai naujus bū- 
dus pagal egzistencializmo sąvokas 
yra veik neįmanoma: arba reiktų 
daiktus kitais vardais vadinti, pa- 
keisti visai sąvokas, arba seniau tu- 
retomis sąvokomis paneigti krikščio- 
niškojo mokslo turinį“). Tai yra 
toks pat nusistatymas, koks išryš- 
kėjo ir 1947 m. šv. Tomo akademi- 
jos sukviestame filosofų kongrese 
Romoje, kur buvo irgi pasisakyta, 
kad krikščioniškieji ir egzistenciniai 
principai esą nesuvedami po vienu 
stogu. “Tikrasis katalikybės suegzis- 
tencinimas, — kalbėjo tėvas Tocca- 
fondi, — reikštų katalikiškosios teo- 
logijos sugriovimą''*). 


EGZISTENCIALIZMAS 


IR KRIKščIONYBĖ 


Nusistatymas yra labai įdomus, ta- 
čiau ne tuo, kad jis yra neigiamas, 
bet tuo, kad jo tėvų ir protėvių ran- 
dame visą Bažnyčios istorijos metą 
nuo pat jos pradžios. Visais laikais 
yia buvę Bažnyčios atstovų, kurie 
(ne Bažnyčia kaip tokia!) bet ku- 
rioje naujybėje regi nemažų pavojų 
ir jau iš anksto nuo jų nusigrįžta ir 
net pasmerkia, nepasistengę net tin- 
kamai suprasti tikrojo jų turinio. So- 
cialinių doktrinų ir institucijų isto- 
rija yra labai pamokantis šiuo at- 
žvilgiu pavyzdys. šiandien mes drą- 
siai teigiame, kad socializmas netu- 
rįs nieko naujo: jo skelbiami socia- 
liniai principai glūdį krikščionybėje. 
Ir iš tikro! Tačiau ar taip buvo 5s0- 
cializmo pradžioje? — Šiandien taip 
pat nesiliaujame kartoję, kad demo- 
kratija galinti būti atremta tik į 
krikščionybę. Ir visai teisingai! Bet 
ar tą pat būtume galėję teigti devy- 
nioliktojo šimtmečio viduryje? — 


teto atkūrimo 30 metų proga pasta- 
te 52 estai mokslininkai tremtyje, iš 
kurių 36 yra Švedijoje, 5 Amerikoje, 
5 Vokietijoje, 2 Kanadoje ir 1 Tur- 
kijoje. Prie jų prisidėjo dar du šve- 
dai — prof. Birger Nermanas ir Per 
Wieselgren, kurie taip pat buvo Tar- 
tu un-to profesoriai. Iniciatyvos tam 
darbui ėmėsi į Švediją persikėlusi ir 
dabar čia veikianti Estų Mokslų 
Akademija. 


šio gražaus didelio 472 p. leidinio 
vainiką sudaro 51 trumpa mokslinė 
studijėlė anglų, vokiečių ir prancūzų 
kalbomis. Tik du straipsniai yra es- 
tiškai ir trys švediškai, bet ir tie su 
gana plačiomis vakarų Europos kal- 
bų santraukomis. 


Straipsnių randame visokiomis te- 
momis. Vieni jų liečia kalbotyrą, is- 
toriją, literatūrą, kiti — teisę, eko- 
nominius ir socialinius mckslus, me- 
diciną, žemės ūkį ir miškininkystę, 
gamtos mokslus. Jų apimtis labai 
plati — nuo grynai savo krašto tyri- 
nėjimų ligi John Keats ar Edgar Poe, 
nuo žilos senovės studijų ligi pasku- 
čiausių laikų problemų, nuo Livonijos 
archyvų ligi sovietinių planų. 


Nesigilinant ir nevertinant tų stu- 
dijėlių mokslinio stiprumo, kas vie- 
nos specialybės žmogui neįmanoma, 
noromis nenoromis peršasi mintis, ar 
ir lietuviai mokslininkai, kuriems po 
pasaulį išsklaidytiems dar šiaip taip 
prieinamas mokslinis darbas, neturė- 
tų susirūpinti kuo nors panašiu, Kau- 
no u-to 30 metų jubiliejų Minint. 
Reikia tikėtis ir trokšti, kad atitin- 
kamos įstaigos, organizacijos, ar pa- 
vieniai asmenys tuo pradėtų rūpin- 
tis, jeigu tas darbas dar nepradėtas. 


Juozas Lingis 

DIDŽIOSIOS ATGAI- 
Išleido Tremtis, 


šiandien mums yra savaime aiškus 
dalykas, kad bažnytinė valstybė bu- 
vo ir yra tik atsitiktinis istorijos pa- 
daras, neturįs esminio ryšio su Baž- 
nyčios pasiuntinybe. O ar taip buvo 
galvojama ir po Garibaldi pervers- 
mo? — Reikia ilgo laiko ir nemažų 
grumtynių, kol Bažnyčia įima į save 
naujai kylančias vertybes. Ji juk yra 
tasai visuotinis medis, kuriame jieš- 
kosi prieglaudos visi žemės paukš- 
čiai ne tik tautų, bet ir kultūrinių 
vertybių pavidalu. Deja, istorijos ei- 
goje nevienas yra vaikščiojęs aplin- 
kui šį medį ir baidęs atskrendan- 
čius paukščius, nesuprasdamas, kad 
jie atskrenda pilni klaidų, ydų, nuo- 
dėmių; atskrenda kaip tik todėl, 
kad Bažnyčia juos apvalytų, išgel- 
bėtų, atpirktų. Bažnyčia nėra dan- 
giškoji buveinė, kurion neįeina nie- 
kas, kas sutepta. Bažnyčia yra iš- 
ganymo institucija, kurios pagrindi- 
nis uždavinys yra valyti ir kuopti 
visus raupsuotuosius, nežiūrint, kur 
šie raupsai būtų atsiradę: elgesyje, 
mąstyme ar kūryboje. Tuo tarpu 
užuot prie šių sergančiųjų pasilenkę 


ir juos dieviškąja malone gydę, 
krikščionys nekartą nuo jų nusigrįž- 
ta ir išdidžiai užsidaro “krikštolo 


rūmuose", tik pro jų prizmes žvelg- 
dami į purviną ir kruviną pasaulį. 


Taip yra ne tik praktiniame gyve- 
nime. Taip yra ir filosofijoje. Kai 
tik Kristaus Evangelija peržengė 
ankštas Palestinos sienas (jas per- 
žengti apaštalų žmogiškumas taip 
pat nenorėjo: reikėjo specialaus šv. 
Dvasios įsikišimo, kad šv. Petras tai 
suprastų), tuojau ji susidūrė su grai- 
kų filosofija ir tuojau iškilo krikš- 
čionims klausimas: ar verta laužtis 
su graikų idėjomis į krikščioniškąjį 
mokslą? Tatjanas Syrietis, Teofilius 
Antijochietis, Julijus Afrikietis atsa- 
kė labai aiškiai: neverta. Jie reika- 
lavo nusigrįžti “net nuo kilniausių 
atstovų" (Tatjanas) — Platono ir 
Aristotelio. Graikų filosofija, jų pa- 
žiūra, esanti pilna klaidų, tuo tarpu 
krikščionybė slepianti savyje dieviš- 
kąją Tiesą. Kam tad esanti reika- 
linga graikiškoji — stabmeldiškoji 
išmintis, kurią pats šv. Povilas pava- 
dino paikybe (1 Kor 1,20-21)? Juk 
krikščionys skelbią “ne šio pasaulio 
išmintį", bet “pilną paslapčių Dievo 
išmintį" (1 Kor 1, 6-7). Krikščionys 
kalbą “ne mokytais žmonių išminties 
žodžiais, bet kaip Dvasia moko" (1 
Kor. 1, 13). Ką tad čia gali padėti 
Platonas ir Aristotelis? "Todėl ne- 


i) 'Draugas' 1951 m. rugsėjo 22 d. nr. 
223, p. 6. 
2) 'Estudios' nr. 189, p. 36 (čilės San- 


tiago žurnalas). 

vienas anais laikais ir nusigrįžo nuo 
graikiškosios filosofijos. 


Bet ar šie geros valios ir kilnios 
širdies vyrai buvo teisūs? Anaiptol! 
Jie nesuprato, kad Bažnyčios pasky- 
rimas yra eiti į visą pasaulį ir skelb- 
ti evangeliją, ir krikštyti, ir atpirkti 
ne tik asmenis, bet ir bendruomenes, 
ne tik tautas, bet ir jų laimėjimus 
filosofijos, mokslo, meno, ūkio, vals- 
tybės ir visokiais kitokiais pavida- 
lais. Todėl pirmas, kuris krikščioniš- 
kąsias paslaptis sujungė su graikų 
filosofija, buvo šv. Jonas. “Jono 
evangelija yra vartai, pro kuriuos 
įžygiavo į Bažnyčią pagrindinė he- 
lenizmo sąvoka'“), būtent logos. 'Lo- 
gos' graikų filosofijoje yra tokia pat 
daugiaprasmė sąvoka, kaip ir šian- 
dien 'egzistencija'. Ir vis dėlto šv. 
Jonas nepabijojo ja apvilkti antrąjį 
šv. Trejybės asmenį ir teigti, kad 
pradžioje buvo Logos (Jon 1, 1). — 
O kas gi yra ana graikų nežinomo- 
jo dievo' sąvoka, jeigų ne Jasperso 
agnosticizmas? O tačiau šv. Povi- 
las drąsiai atsirėmė į šią sąvoką sa- 
vo kalboje Atėnų areopage ir pa- 
skelbė, kad tasai nežinomasis Dievas 
yra krikščionybės Dievas, kuriam 
"mes gyvename, judame ir esame" 
(ApD 17, 28). — Stoikų '1ogoi sper- 
matikoi' sąvoka buvo ne kas kita, 
kaip seklus panteizmas. O šv. Justi- 
nas kankinys vis dėlto paskelbė, kad 
šie “sėkliniai logai' yra ne kas kita, 
kaip Kristus, kuriuo “visa laikosi" 
(Kol 1, 17) ir kuriame visa yra su- 
derinta, “ar kas yra žemėje, ar dan- 
guje" (1, 20). Tuo būdu šv. Justinas, 
pasak Meyerio, sukūrė nuostabios 
reikšmės mintį ir ja pagrindo visą 
krikščioniškąją istorijos filosofiją ir 
teologiją: “Pagonybė ir krikščiony- 
bė nėra viena kitai svetimos ar prie- 
šiškos; jos yra viena kitai apspręs- 
tos, jos santykiuoja viena su kita, 
kaip dalis su visuma, kaip įvadas su 
pilnatve, kaip užuomazga su subren- 
dimu. Tarpininkas yra Logos, kuris 
savo Įsikūnijimu įvykdė tai, ką veik- 
damas tarsi sėklos žmonijoje buvo 
pradėjęs"). 


Todėl jau nuo trečiojo šimtmečio 
prasideda sąmoningas graikų filoso- 
fijos įėmimas į krikščioniškąjį mąs- 
tymą. Klemensas Aleksandrietis, Ba- 
zilijus Didysis, Gregorijus Nazijan- 
zietis, Gregorijus Nysietis, Tertulijo- 
nas, galop Augustinas padarė, kad 
graikų filosofija virto  organišku 


*) H. Meyer, Geschichte der abendlaen- 
dischen Weltanschauung II, 51 p. Wuerz- 
burg 1947. 


+) Op. Git4 13-14 p. 

krikščionybės pradu. Abejojančių ir 
įspėjančių netrūko nė tada. Tačiau 
jiems Klemensas Aleksandrietis at- 
sakė: “Kaip vaikai baidyklių, taip 
žmonės bijo graikų filosofijos". Jis 
vadina “kvailu nusistatymu visur 
jausti pavojų ir norėti apsirežti tik 
būtinais tikėjimui dalykais'“). Jis 
pats nepasisako nė už vieną stabmel- 
dišką sistemą specialiai. Jis paima iš 
jų tik tai, ką šios “yra gero pasa- 
kiusios apie teisingumą ir maldin- 
gumą". šv. Dvasios nušviesta krikš- 
čioniškoji Tiesa buvo matas, kuriuo 
Bažnyčios Tėvai vertino graikiškąją 
filosofiją. Ir kaip šiandien Bažnyčia 
yra neįsivaizduojama be izraelitiškų- 
jų psalmių, be romeėniškosios teisės, 
taip lygiai ji yra neįsivaizduojama 
be graikiškosios filosofijos. Tačiau 
pradžioje taip nebuvo. Reikėjo po- 
ros šimtų metų grumtynių, kol grai- 
kiškosios filosofijos paukštis buvo 
įsileistas į visuotinį Bažnyčios medį. 

Tryliktajame šimtmetyje iškilo vėl 
tas pats klausimas, tik kiek siaures- 
ne prasme: ar verta laužtis į krikš- 
čioniškąjį mąstymą su aristoteliško- 
siomis idėjomis? Mat, ligi to laiko 
Augustino sukrikščionintas Platonas 
buvo apvaldęs krikščionių mąstymą. 
Tuo tarpu tryliktajame šimtmetyje, 
arabų padedamas, Aristotelis pradė- 
jo busti iš ilgos užmaršties ir brau- 
tis į Vakarų sąmonę. Tačiau Aver- 
roes moksle Aristotelis buvo įgijęs 
labai nesimpatišką pavidalą. Aver- 
roizmo tvirtovė buvo Paryžiaus uni- 
versitetas, o Siger de Brabant buvo 
josios vadovas, kuris, pasiremdamas 
Aristoteliu, mokė, esą, pasaulis esąs 
amžinas, laikas neturįs pradžios, 
dvasinė siela esanti visiems žmo- 
nėms bendra... Nenuostabu, kad ši- 
toks aristotelizmas susilaukė pasi- 
priešinimo iš Bažnyčios pusės. Gam- 
tamoksliniai (1210 m.) ir metafizi- 
niai (1215 m.) Aristotelio raštai bu- 
vo uždrausti, o 1270 m. buvo pa- 
smerkta visa averroistinė aristoteliz- 
mo srovė. Anuo metu vyravęs augus- 
tiniškasis platonizmas, kuriam va- 
dovavo pranciškonų ordinas (Al. v. 
Hales, šv. Bonaventūra, J. Peckha- 
mas), smarkiai priešinosi atbundan- 
čiam aristotelizmui, net žymiai smar- 
kiau, negu dabartinis tomizmas eg- 
zistencializmui. Todėl W. Moock tei- 
singai sako, kad anuo metu reikėjo 
"didelio saiko, įžvalgumo ir drasos, 
norint pro arabų iškraipymus pažin- 
ti tikrąjį Aristotelio mokslą ir šiojo 


5) Stromata 6, 80; 93. 
*). Stromata. 1, 74 


vertę krikščioniškųjų dogmų sąran- 
gai"). ( 

Ir vis dėlto tokių drąsuolių atsira- 
do. Tai buvo šv. Albertas Didysis ir 
šv. Tomas Akvinietis. Juodu įžvelgė, 
kad aristotelizme, šalia klaidų ir ne- 
išbaigtų dalykų, vis dėlto esama blai- 
vios tiesos, pro kurią Bažnyčia ne- 
gali praeiti, kaip ji nepraėjo nė pro 
Platoną, nors ir nepriėmė jo nei idė- 
jų savarankiškumo nuo Dievo, nei 
sielos preegzistencijos, nei pažinimo 
mokslo (anamnesis). "Todėl šie du 
šventieji ir ėmėsi sunkios pareigos 
sukrikščioninti aristotelizmą. Darbas 
buvo sunkus ne tik minties, bet ir 
bendruomenės atžvilgiu, nes reikėjo 
kovoti ne tik su klaida, bet ir su 
krikščionių nerangumu. Tridento su- 
sirinkimo metu šv. Tomo Akviniečio 
raštai jau gulėjo ant altoriaus šalia 
Senojo ir Naujojo Testamento. šian- 
dien tomizmas yra beveik oficiali 
Bažnyčios filosofija. Tačiau tryliktą- 
jame šimtmetyje šv. Albertas Didy- 
sis turėjo iš Koelno keliauti į Pa- 
ryžių, kad stotų ginti savo mokinio 
Tomo nuo tribunolo (iš jo vėliau iš- 
sivystė inkvizicijos organai), kuris 
kaltino Akvinietį nuklydus nuo ka- 
talikiškojo mokslo. Gynimas, atrodo, 
nebuvo visiškai sėkmingas, nes po 
šio proceso Paryžiaus vyskupas Tem- 
pier vis dėlto viešai rinkos aikštėje 
sudegino šv. Tomo raštus, susilau- 
kęs dėl to Canterburio arkivyskupo 
Kilwardby pritarimo ir padėkos. 
Krikščioniškasis mąstymas anuo me- 
tu jau buvo užsnūdęs ant platonizmo 
laimėjimų, kaip jis šiandien yra už- 
snūdęs ant tomistinių formulių. "To- 
dėl šv. Tomui Akviniečiui reikėjo kc- 
voti sunkią kcvą, kol šį mąstymą jis 
išjudino. Ir jeigu pop. Leonas XIII 
mūsų laikais galėjo kviesti devynio- 
liktojo šimtmečio krikščionis eiti prie 
Tomo — “ite ad Thomam", tai tik 
todėl, kad tryliktasis šimtmetis, kaip 
ir trečiasis, suprato amžiną Bažny- 
čios uždavinį nenumoti ranka į jo- 
kią tiesą, net jeigu ji būtų ir garsty- 
čios grūdo pavidalu, nes ir pati Baž- 
nyčia yra išaugusi iš tokio grūdelio. 


Trečią kartą tasai pats klausimas 
kyla šiandien egzistencializmo aki- 
vaizdoje: “Ar verta yra laužtis į 
krikščioniškąjį mąstymą su egzisten- 
cializmo idėjomis?" Ir vėl nevienas, 
kaip anuomet, atsako: neverta. To- 
mizmas šiandien yra Bažnyčioje taip 
giliai įleidęs šaknis ir tiek savo są- 
vokomis apgaubęs mūsų mąstymą, 
kad nevienam atrodo, jog kalbėti ki- 
tokiomis sąvokomis reiškia sugriauti 
katalikiškąją teclogiją ir net pačias 


') Natur und Gottesgeist, 8 p. Frank- 
furt a. M. 1947. 

dogmas. Tačiau čia yra dažnai pa- 
mirštama, kad tomizmas yra tiktai 
vienas tiesos atžvilgis, viena jos iš- 
raiška, o ne pati Tiesa. Pati Tiesa 
yra tiktai Kristus. Bet kad tomiz- 
mas jau būtų taip Kristų (o su Juo 
ir visą būtį) išreiškęs, jog nebūtų li- 
kę nieko daugiau apie Jį pasakyti — 
to, rodos, nedrįsta tvirtinti nė patys 
uoliausi tomistai. O jeigu taip, tai 
kodėl Kristaus mastu neišmatuoti ki- 
tokių sąvokų ir kitokių užsimojimų, 
negu tomistiniai? Kodėl neatvesti į 
Bažnyčią egzistencializmo, kaip į ją 
buvo atvestas platonizmas ir aristo- 
telizmas? štai kodėl visa eilė krikš- 
čionių mąstytojų ir nenori praeiti 
pro šios naujosios filosofijos šalį, 
mėgindami suvokti jos pagrindus ir 
juos pakrikštyti amžinąja Tiesa: J. 
Rana Sa JB Pržymara SJ P. 
Wust Vokietijoje, G. Marcel Prancū- 
zijoje, X. Zubiri Ispanijoje. Jie ma- 
no, kad egzistencializmui krikščio- 
niškasis mąstymas taip lygiai turi 
būti atviras, kaip platonizmui ar 
aristotelizmui, nes jame taip pat 
esama tiesos daigų, iš kurių gali iš- 
augti gražaus derliaus. J. B. LotZ 
S. J. savo straipsnyje “Ar yra gali- 
ma krikščioniškoji egzistencinė filo- 
sofija?" teigia, kad “egzistencinė fi- 
losofija pačiais savo pagrindais ver- 
žiasi į krikščioniškąjį pavidalą ir tik 
šiame visiškai įvyksta. Todėl krikš- 
čioniškoji egzistencinė filosofija nė- 
ra nuo savo esmės nutolusi, bet kaip 
tik savo esmę atbaigusi egzistencinė 
filosofija'“). Norėdamas šį savo tei- 
ginį pavaizduoti, L. B. LotzZ nurodo, 
kad ligi galo išmąstytos egzistencinės 
sąvokos savaime veda į krikščioniš- 
kuosius atsakymus: “Teisingai suU- 
prastos krizė ir laisvė veda žmogų į 
transcendenciją"" (185 p.). ""Patirti 
ligi galo krizę reiškia žengti į vil- 
ti" (186 p.). “Kas nebūtį iki galo 
patiria, stovi priešais Dievą" (187 
p.). Kitaip sakant, dabartinis ne- 
krikščioniškasis egzistencinšs filoso- 
fijos pavidalas atsirado tik todėl, kad 
jos sąvokos nebuvo išmąstytos ligi 
galo. Todėl Lotz ir tvirtina, kad 
“egzistencinė filosofija nekrikščioniš- 
kuoju savo pavidalu pati netenka po 
savo kojomis žemės ir tuo būdu pati 
save sunaikina, nes išduoda savo pa- 
grindus" (186 p.). Tuo tarpu šie pa- 
grindai rodo, kad, pasak Lotz, 'ne 
tik nėra būtinybės kurti nekrikščio- 
niškąją ar net ateistinę egzistencinę 
filosofiją, bet, priešingai, vidinė jos 
esmė veda ją į krikščioniškąją egzZis- 
tencinę filosofiją ir joje randa tikrą 
savo įvykdymą" (186 D) todel 1 


5) Stimmen der Zeit 1951 m. birželio 


mčn; 183-187 p. 


pats pop. Pijus XII, labai aiškiai pa- 
sisakęs prieš egzistencializmą, “skel- 
biantį ateizmą arba kovojantį su me- 
tafizinio protavimo verte", vis dėlto 
įspėja katalikų teologus ir filosofus 
nenumoti ranka (negligere) į šias 
pažiūras, kadangi 1) negalima ligos 
gydyti jos nepažinus, 2) net ir klai- 
dingose pažiūrose esama tiesos (aH- 
guid veritatis), 3) susidūrimas su ki- 
tokiomis pažiūromis pažadina dva- 
sią stropiau tyrinčti filosofines ir 
teologines tiesas“). Vadinasi, egzis- 
tencializmas gali krikščioniškajam 
mąstymui patarnauti ir kaip aksti- 
nas, ir kaip tiesos dalelė, pro kurią 
negalima praeiti, bet kurią reikia 
įjungti į Tiesos Pilnatvę. 


Jeigu mums reiktų konkrečiai pa- 
sakyti, kame glūdi egzistencializmo 
tiesa, tasai popiežiaus minimas "ali- 
guid veritatis", mums tektų nurodyti 
egzistencializmo atsigrįžimą į Žmo- 
gų. Ne dabartinės egzistencializmo 
išvados yra tai, kas patraukia krikš- 
čioniškąji mąstymą juo susidomėti, 
bet pati jo pagrindinė linkmė, bū- 
tent: linkmė į žmogų. Juk ir pirmojo 
tūkstantmečio krikščionybė  prisi- 
Gm6 Platoną ne todėl, kad jis skel- 
bė sielą gyvenančią dar prieš Žžmo- 
gaus gimimą, kūną laikė sielos ka- 
lėjimu, idėjas esančias šalia daiktų 
žiedėjo demiurgo, bet todėl, kad sa- 
vu mąstymu jis nukreipė Žmogaus 
dvasią aukštyn ir tuo būdu pagrin- 
dine savo linkme sutapo su krikščio- 
nybe. Tai buvo platonizmo tiesa. 
Taip pat ir Aristotelis buvo įimtas į 
krikščioniškąjį mąstymą ne todėl, 
kad jis Dievą skelbė nesusisiekiantį 
su pasauliu (deizmas) arba, kad idė- 
jos jam buvo tiktai daiktų  for- 
mos, bet todėl, kad jis nurodė į pa- 
saulinę tikrovę, kurioje žmogus 
gyvena ir veikia ir kurią pa- 
švęsti bei išganyti krikščionybė 
yra skirta. Tai buvo aristote- 
lizmo tiesa. Tas pat yra ir su egzis- 
tencializmu. Atskiros jo išvados gali 
būti net ir labai klaidingos, kaip ne- 
viena tokių atskirų išvadų yra klai- 
dinga  platonizme ir aristotelizme. 
Galima pagrįstai atmesti Sartre 
ateizmą, Jasperso agnosticizmą, Hei- 
dezgerio nihilizmą. Tačiau šalia vi- 
so to dar pasiliks žvilgis į Žmogų: 
juo susidomėjimas, juo susirūpini- 
mas, pastangos jį išvaduoti. J. B. 
Lotz sako, kad egzistencinei filoso- 
fijai “rūpi Žmogaus išgelbėjimas. Jis 
yra reikalingas išvadavimo, nes yra 
grasomas" (183 p.). Vadinasi, egzis- 
tencializmo pagrindinė nuotaika yra 
išganymo nuotaika. Ir tai kaip tik 


9) Encikl. Humani generis nr. 9 ir 32; 
1950 m. rugpiūčio 12 d. 


yra tasai punktas, kuriame egzis- 
tencializmas susitinka su krikščiony- 
be. Kaip platonizmas susitiko su 
krikščionybe savo kryptimi aukštyn, 
kaip aristotelizmas susitiko su 
krikščionybe savo kryptimi į pasau- 
lį, taip egzistencializmas susitinka 
su ja savo kryptimi į išvadavimo 
Jieškantį žmogų. Nei platonizme nei 
aristotelizme žmogus krizėje nėra 
mąstymo centras. Platonizmas tel-- 
kiasi aplinkui  anapusines idejas, 
aristotelizmas — aplinkui šiapusinę 
būtį. Platonizmo linkmė yra teologi- 
nė, aristotelizmo — kosmologinė. 
Bet nė vienas iš jų nera antropologi- 
nis. Nė vienas iš jų būties misteri- 
jos, kuri yra vienintelis ir tikrasis 
filosofijos objektas, nejieško žmogu- 
je. šiuo atžvilgiu egzistencializmas 
ateina kaip didžiulis papildas europi- 
nio mąstymo istorijoje. Jis mėgina 
šalia amžinųjų idėjų (Platonas) ir 
šalia regimo pasaulio (Aristotelis) 
pastatyti būtybę, kuri šias idėjas su- 
vokia ir šiame pasaulyje gyvena, ta- 
čiau kuri vis dėlto nėra viena būty- 
bė šalia daugybės kitų, bet savotiš- 
ka visuma, savotiška visa ko vieny- 
bė. Iš kitos pusės ši būtybė yra pa- 
tekusi į kažkokią krizę: ji gyvena 
kaltai, ji kenčia ir kovoja, tačiau 
sykiu ilgisi ir jieško. Ne žmogus am- 
žinojoje savo esmėje (platoniškas 
požiūris) ir ne žmogus bendrojoje 
savo rūšyje (aristoteliškasis požiū- 
ris), bet Žmogus asmeninėje savo €9- 
zistencijoje yra egzistencializmo oOD- 
jektas. Ir šis objektas ne tik kad 
nėra krikščionybei svetimas ar prie- 
šingas, bet jis yra pats giliausias jo- 
sios rūpestis. Kristus yra miręs ne 
už amžinąją žmogaus idėją, ne už jo 
rūšį, kurią Linnė pavadino “homo 
sapiens", bet už konkretų žmogaus 
asmenį: už tave ir mane, kurie gy- 
vename šiame pasaulyje, kurie my- 
lime, kenčiame, kovojame, puolame 
ir vėl keliamės. Tuo būdu pagrindi- 
ne savo linkme egzistencializmas 
kaip tik atitinka krikščioniškąjį 
mąstymą; dar daugiau, jis savaime 
šio mąstymo jieškosi ir jame esti at- 
baigiamas, kaip tai tvirtina mineta- 
sis L. B. Lotz. Rūpestis žmogumi, 
pastangos jį išvaduoti yra egzisten- 
cializmo tiesa, tasai “aliguid verita- 
tis", pro kurį nevalia krikščioniui 
praeiti, jeigu jis nori būti pilnutinės 
Tiesos atstovas. 

Todėl šiandien eina kalba ne apie 
egzistencialistų sąvokų brovimąsi į 
krikščioniškąjį mąstymą (krikščioniš- 
kasis mąstymas šiandien yra per 
lengvai sutapdomas su tomistiniu 
mąstymu), bet apie žmogiškosios €eg- 
zistencijos analizę, apie žmogaus bū- 
ties mąstymą ir apmąstymą, apie jos 

ORGANIZACINIO KARščIO 


Į sąmoningą bendruomenę 


Organizacinėje srityje mūsų pa- 
stangos parodė konkrečių ir žymių 
rezultatų. Teisininkai, inžinieriai bei 
architektai, mokytojai, lituanistikos 
institutas ir kitų profesijų darbinin- 
kai daugiau ar mažiau yra išplėtę 
savo veiklą atitinkamų draugijų 
plotmėje. Panaši veikla aukštesnėje 
pakopoje Alte, Vlike ir pasaulio lie- 
tuvių bendruomenėje, atrodo, išsemia 
organizacines galimybes tremtyje bei 
emigracijoje. Kad tos pačios organi- 
zacijos kitokiomis sąlygomis (ne 
tremties bei emigracijos) galėtų būti 
vadinamos kitais vardais ir jų veikla 
šiek tiek keistųsi, netenka abejoti, 
tačiau jų paskirtis greičiausia išlik- 
tų ta pati: lietuvybės išlaikymas mu- 
myse pačiuose ir mūsų išblaškytoje 
tautoje, neskiriant pirmenybės kuriai 
nors vietovei. Mums lygiai svarbūs 


VISUOMENINIS 
GYVENIMAS 


PARAšTĖJE 


lietuviai okupuotoje Lietuvoje, Sibi- 
ro vergų stovyklose, Amerikose, sve- 
timšalių legione ir visur, kur tik jie 
bebūtų. Dabarties organizaciniai rė- 
mai visus juos apima ir visų jų veik- 
los apraiškos juose randa atitinka- 
mą. vietą. šiuos rėmus Mes sukūrėme 
sąmoningai ir mes juos apčiuopia- 
me gana konkrečiai. Mes taipogi Ži- 
nome, koks paveikslas privalo būti 
tuose rėmuose, ir jį vadiname lietu- 
vybe, tačiau nuoširdžiai pasakyti, kad 
mes jį sąmoningai ir konkrečiai pa- 
žįstame, negalėsime. šia proga pa- 
bandykime paliesti šio pažinimo ga- 
limybes ir svarbą. 

Negalėdami ignoruoti ypatingų 
tremties bei emigracijos sąlygų, ku- 
rių mes neturėjome savame krašte, 
mes konstatuojame, kad esame 
įmesti į “tirpinantį tautų katilą“, kur 
visi privalo atiduoti vienokią ar kito- 
kią duoklę. šis procesas tačiau nėra 


sklaidą proto priemonėmis. Jeigu šį 
darbą dirba ateistai, kaip Sartre, ag- 
nostikai, kaip Jaspers, nihilistai, kaip 
Heideggeris, kodėl jo negalėtų — ir 
dar geriau — dirbti krikščionys? 
Sartre sklaido žmogų ir šia sklaida 
Dievą paneigia. Heideggeris sklaido 
žmogų ir jame Dievo neranda, todėl 
apie Jį nekalba. Jaspersas sklaido 
žmogų, jaučia Dievą, bet sakosi ne- 
galįs Jo pažinti, o tik šifrais nuro- 
dyti. Argi tad ne savaime krikščio- 
nis yra skatinamas paklausti: argi 
iš tikro Žmogaus egzistencijos anali- 
ze Dievo neatskleistųy? Kaip tai yra 
galima, kad paveikslas nerodytų sa- 
vo Originalo? Argi žmogus jau taip 
labai būtų aptemęs ir apgadintas, 
kad jame Viešpaties net pėdsakai bū- 
tų išnykę? Egzistencializmo išvadų 
akivaizdoje krikščioniškasis mąsty- 
mas būtinai turi šiuos klausimus pa- 
statyti, žmogų analizuoti ir atsakyti. 
Maža yra šiandien nurodyti, esą, eg- 
zistencializmo išvados yra nekrikš- 
čioniškos. Tokios jos iš tikro ir yra. 
Bet kaipgi mes prieisime prie kito- 
kių, jeigu nusisuksime nuo paties eg- 
zistencinės filosofijos objekto — nuo 

žmogaus? "Todėl šiandien žvilgis į 
žmogų tikrovėje reiškia pastangą 
žmoguje jieškoti Dievo. O tai jau 
yra krikščioniškas uždavinys par ex- 
cellence.  Nelaukime, kad šį užda- 
vinį atliktų ateistai, agnostikai ar 
nihilistai! Netikėjimas niekados ne- 
leidžia eiti minčiai ligi galo. 

Todėl šiandien  egzistencializmas 
savo išvadų ligi galo ir neišvysto. 
Tuo tarpu tikėjimas kaip tik stumia 
mintį ligi pat galutinio jos išvysty- 
mo. šiuo atžvilgių galima tikėtis, kad 
krikščioniškasis egzistencializmas at- 
skleis mums nuostabių perspektyvų. 
Juk jeigų Vatikano susirinkimas 
skelbia dogmą, kad Dievą galima 
pažinti iš sukurtų daiktų prigimto 
proto šviesa, tai kurgi geriau Die- 
vas reikšis, jeigu ne savo paveiksle, 
jeigu ne žmoguje, kurį Jis pagal sa- 
ve sukūrė? Kur tad geriau bus ga- 
lima Viešpatį atskleisti, jeigų ne 
žmogaus buvime? šia prasme egzis- 
tencializmas yra tiesiog savaimingas 
krikščioniškojo mąstymo kelias. Ir 
reikia tik nustebti, kad taip ilgai 
juo nebuvo eita! 


A. Maceina 


“aklų likimo jėgų“ padarinys, ką 
mes aiškiai galime pastebėti atitin- 
kamose mokslinėse studijose. šiame 
procese dvi ypatingos preblomos yra 
išskirtinos, o jų sprendimas gali tu- 
rėti lemiančios įtakos lietuviškumo 
išlaikymo dirvoje. Pirma, yra svar- 
bu pažinti kelias ir dėsniai, kuriais 
dvi (ar kelios) skirtingos bendruo- 
menės santykiauja. Antra, yra svar- 
bu pažinti atitinkamas kultūras, ku- 
rios, populiariai sakant, yra pagrin- 
diniai bendruomenių sugyvenimo ar 
konflikto ginklai. Tai, kad šios pro- 
blemos yra sociologijos ir antropolo- 
gijos mokslų objektai, neatpalaiduoja 
mūsų nuo jų sprendimo. Kitais Žžo- 
džiais tariant, mes neturime laiko 
specialistams auginti, jei jų neturi- 
me, nes minėtos problemos yra de- 
ginančios ir jas svarbu spręsti nepa- 
vėluotai. Tad lietuviai mokytojai, ku- 
nigai, teisininkai, rašytojai ir kiti 
yra lygiai įpareigojami kreipti dau- 
giau dėmesio į minėtas problemas. 


Bendruomeninio santykiavimo 
dėsniai 


Politinis, profesinis, luominis, am- 
žiaus, lyties ir kitoks betkokios ben- 
druomenės narių grupavimasis yra 
visur ryškus. šį bendruomeninį gru- 
pavimą mes lengvai pastebime ir 
mes patys įsijungiame į jį mažiau 
ar daugiau sąmoningai; dažnai mes 
esame jo stipriai saistomi, nors ne 
visada mes tai ryškiai suvokiame. 
Tačiau dažnai mes tomis jėgomis 
naudojamės. Politikai ir diplomatai gi 
yra labiau išskirtini šiuo atžvilgiu, 
nes jie tas jėgas naudoja, palyginti, 
sąmoningai. Štai šitas politikavimo ir 
diplomatijos menas, gana ryškus mū- 
sų politinėse organizacijose, būtų 
daug svaresnis ir naudingesnis, jei jis 
visa savo energija atsisuktų į lietu- 
vybės išlaikymo dirvą. Nepriklauso- 
moje Lietuvoje (ypatingai antraja- 
me dešimtmety) lietuviškoji bendruo- 
menė su visomis jos apraiškomis bu- 
vo dominuojąs veiksnys, o kitos ben- 
druomenės tenkinosi trečiaeiliais 
vaidmenimis. Emigracijoje gi lietu- 
viškoji bendruomenė yra spraudžiama 
į to trečiaeilio vaidmens rėmus. Su- 
siduriame su naujo pobūdžio proble- 
ma: kaip Australijos lietuvis “apsi- 
pras" su savo trečiaeile role, kai tuo 
tarpu britų kilmės australas atsto- 
vaus pirmaeilį krašto pilietį? Kaip 


lietuvis “auslaenderis" atsispirs vo- 
kiškojo “kultūrtraegerio" įtakai? 
Kaip Amerikos lietuvis įsijungs į 


daugiau ar mažiau tarptautinę, o 
drauge ir nacionalinę Amerikos kul- 
tūrą? Lietuviškoji bendruomenė vi- 
sur sudarys tik dalį didžiosios ben- 
druomenės, kur mažumos apraiškos 


yra aprėžtos. Tačiau kaip ten bebū- 
tų, istorija rodo, kad tam tikros tau- 
tinės mažumos išliko savarankiškos 
ištisus tūkstančius metų, kai tuo 
tarpu kitos išnyko. Visos jos būtinai 
turėjo dalyvauti platesnėje bendruo- 
menėje, kuri tačiau ne visas jos su- 
dedamąsias dalis suniveliavo. Tos pa- 
čios socialinės jėgos, kurios lėmė tų 
mažumų likimą istorijos būvy, yra 
aktyvios ir šiuo metu. Tik jas rei- 
kia pažinti ir pritaikyti mūsų lietu- 
vybės išlaikyme. 

Kultūriniai ryšiai emigracijoje 

Lietuvybės išlaikymas ir jos ugdy- 
mas, dažnai mūsuose naudojamas iš- 
sireiškimas, yra mūsų intuityvių pa- 


stangų siekimas išlikti lietuviais. 
Lietuvybė čia yra labai bendras ir 
ne visai aiškus žodis. Pirmiausia, 


juk yra visai galimas dalykas, kad 
mes galime mokėti lietuvių kalbą, 
geografiją, istoriją ir t. t. ir ne- 
būti lietuviais. Tad lietuvybė turi 
apimti kai ką daugiau, kad mes iš- 
liktume lietuviais. šitą antrąją pras- 
mę lietuvybei suteikia lietuviškosios 
kultūros pasisavinimas bei įsisąmoni- 
nimas. Galime sakyti, kad lietuvybė 
mums yra tiek brangi, kiek ji yra 
mūsų kultūra arba mūsų gyvenimo 
būdas. Tik tokia ji yra besąlyginiai 
vertinga. Kaip ir kiekvienai ben- 
druomenei, mums sava lietuvių kul- 
tūra yra tikriausia ir geriausia visų 
kitų kultūrų eilėje. Ir mokslas nega- 
li paneigti šio kultūrinio etnocentriš- 
kumo svarbos. Be šio kultūros su- 
pratimo, mes vargiai galėtume įsi- 
vaizduoti  betkokios bendruomenės 
gyvenimą, turintį daugiau ar ma- 
žiau pastovias santykiavimo formas. 
Kita glaudžiai su šia susijusi proble- 
ma yra kultūros kitimas. Ji kinta 
nuolat, net ir izoliuotoje bendruome- 
nėje; tuo labiau ji kinta kultūrinių 
ryšių su kitomis bendruomenėmis są- 
lygojama. Vieni kitimai bendruome- 
nėj bus priimami be konflikto, kiti 
įneš daugiau sąmyšio. Vieni jų dau- 
giau atitiks senąją tradicinę kultū- 
rą, kiti ją griaus ir kurs naują. 
Tarpbendruomeninio kultūrinio santy- 
kiavimo skalė yra labai plati, o jos 
rezultatai įvairūs: mažuma gali iš- 
likti beveik nepakitusi savo kultūri- 
nėmis apraiškomis, ką mes pastebi- 
me įvairių kraštų žydų bendruome- 
nėse, ir ji gali asimiliuoti su didžią- 
ja krašto bendruomene, prarasdama 
savo charakteringą veidą. Tačiau vi- 
sų pirma mes privalome pažinti savo 
įr atitinkamą svetimą kultūrą. kad 
galėtume žinoti, ką mes stengiamės 
išlaikyti. Keletas lietuvių kultūros 
bruožų, iškeltų šalkauskio, Maceinos, 
Girniaus ir kitų, toli gražu nesutei- 


kia mums pilnesnio mūsų kultūros 
vaizdo, kuris yra būtinas mūsų pro- 
blemoms spręsti. Tačiau nė vienas 
mūsų visuomenininkas ar “švietimo 
bei kultūros ugdytojas" neturi tei- 
sės pamiršti bendruomeninio gyveni- 
mo dėsnių ir kultūrinių ryšių emi- 
gracijos jūroje, kad bent kelios emi- 
grantų kartos išliktų nežlugusios — 
brangiajai mūsų Lietuvai. 


Antanas Musteikis 


TIES PRAVERTAIS LANGAIS 


Už pinigus parduodam laiką ir 
kraują. Be tų dalykų neįmanoma gy- 
venti, ir kova dėl jų sudaro didelę 
gyvenimo dalį. Ne tik individualiai 
jieškome pinigo, bet įvairios draugi- 
jos su nemažesne aistra daro tą pa- 
tį. Turime įvairiausių organizacinių 
vienetų, kurie turi nemažas kasas ir 
kurios mažiausiai prasidaro kultūri- 
niams reikalams. Neverta apie tai 
būtų ir kalbėti, nes kiekvienas su- 
vartoja gėrybes, kaip jam atrodo tin- 
kamiausia, jei ne paradoksas, kad 
kaip tik tos organizacijos daugiausia 
pinigo sukala su menininkų pagalba. 
Ne piniginis atvejis, net ir šį faktą 
prisiminus, rūpi, bet tai, kad su tais 
pinigui gaudyti pasirodymais mes 
praveriam svetimiesiems langus. Sve- 
timieji pamato Mūsų namų vidų ir 
iš to sprendžia apie mūsų meninį su- 
pratimą bei išsiauklėjimą. 

Nedaug tegali sužinoti svetimie- 
ji iš mūsų pačių knygų, nes kalba 
mažai kam suprantama. Daugiau ga- 
li pažinti iš dailininkų darbų, 0 dau- 
giausia iš scenos menininkų pasiro- 
dymo. Ir keisčiausia, knygai, kur: 
išsilieka mūsų pačių kieme, mes daž- 
nai būnam labai neatlaidūs, dailinin- 
kams esame daugiau atlaidūs, gi apie 
muzikos ir dainos meno atstovus 
mes labiausiai bijom prasitarti ir, jei 
prasitariam, nors ir puse lūpų, ki- 
taip, negu manytų ar norėtų pats 
aptariamasis, kyla triukšmas. Ne tik 
literatūroj, bet ir kitose meno rū- 
šyse neturim kritikų. Bet literatūroj 
kažkodėl įprasta ir griežčiau pasi- 
kalbėti, gi apie dainos menininkus 
visą laiką kalbama banaliausiais sa- 
kiniais: “buvo savo vietoj", “sėk- 
mingai atliko savo uždavinį", džiū- 
gino skambiu balsu", “buvo pilnoj 
aukštumoj" ir taip be galo po kiek- 
vieno parengimo seka tokie posakiai 
ir vertinimai, kurių tėra tik vienas 
tikslas — kaip nors tylomis pra- 
šliaužti, neužkabinus menininko, pa- 
minint įvykusį vakarą. 

šitoks abstraktus ir dažniausiai 
šališkas vertinimas nebeleidžia eili- 
niam Žmogui orientuotis, kiek gi iš 
tikrųjų sveria tas ar kitas pasiro- 
dymas. Publika turi keistą instinktą. 


Galima ją vienu ar kitu efektu kar- 
tais ir apgauti, bet iš esmės ji turi 
kažkokį nujautimą. Ji negalvodama 
priima ir atmeta, nors jei kas pa- 
klaustų, kodėl patiko vienas ar ki- 
tas dalykas arba kodėl nepatiko, re- 
tas kuris tegalėtų paaiškinti. Su- 
prantama, ir kritikas pačiu pirmu 
momentu priima ar atmeta ir tik vė- 
liau jieško savo pasielgimui ir teigi- 
mui argumentų ir priežasčių. Bet 
toks nuolatinis žiūrovo bukinimas ab- 
strakčiais vertinimais, nekalbant jau 
apie pačius parengimus, daro jį nebe- 
jautrų, abejingą ir su abejotinu sko- 
niu. Įvairaus plauko pranešėjai da- 
ro tokius parengimus dar liūdnes- 
nius, kadangi bando pranešineti hu- 
moristiškai, gi humoristų lietuviai 
beveik neturi. Paprasčiausias vokie- 
čių ar anglų radijo pranešėjas jo 
daugiau turi, negu mūsų kai kurie 
vadinami pateptieji scenos humoris- 
tai, nebekalbant jau apie kitus, ma- 
žesnės patirties, bandančius būti 
juokingais ir originaliais. 

Tokie dalykai yra kasdieniniai ir 
labai gerai žinomi, kaip ir tos pa- 
vardės nuolatiniuose ir vienas į ki- 
tą panašiuose parengimuose, kuriuos 
retai kada kas tepabandė vertinti 
nors su nedidele objektyvumo doze. 
Tiesa, kad reikia į viską atsižvelgti, 
bet nuolatinis spaudoje verksmas, 
kad literatūroj pilna grafomanų, gi 
iš antros pusės nuolatinis gyrimas 
arba tyla apie muzikos Žmones SU- 
daro vaizdą, kad mes esame beraš- 
čiai, bet užtat turį specialų Dievo 
patepimą dainai. Gi kaip tik atvirkš- 
čiai turėtų būti, kadangi knyga sve- 
timiesiems nesuprantama, 0 scenos 
menas suprantamas visiems. Jeigu 
scenos žmonėms mes esame atlaidūs, 
tai vargu ar tokie yra svetimieji, ku- 
rių daugiau ar mažiau atsilanko ir 
kurie neturi tiek daug sentimentų 
menininkams, kadangi juos į salę 
atvedė ne koks nors organizacinis 
ar patriotinis motyvas, bet dažniau- 
siai grynai meninis susidomėjimas. 

Kai maždaug prieš metus vienas 
solistas truputį buvo pabandytas ver- 
tinti kritiškiau, spaudoje kilo triukš- 
mas, nuėjęs iki fiziško pasitampymo. 
Tuo tarpu kai viename gausiausiai 
lietuvių gyvenamame Amerikos mies- 
te įvyko vienas geriausių lietuvių 
koncertų, vietos dienraščio, turinčio 
milijoninį tiražą, muzikinis kritikas 
pareiškė apie vieną neabejotinai ge- 
riausių mūsų menininkų, kad jis ne- 
turi meno nė uncijos ir todėl buvo 
ne dainavimas, bet triukšmo kėli- 
mas. Tačiau niekas nepabandė gin- 
čytis, paprieštaraut ir kautis dėl 
garbės ir ambicijos. Įdomu, ką pa- 
sakytų apie kitus parengimus, ku- 
rie būna nepalyginamai blogesni ? 

žinoma, dalį tų vertinimų objektyvu- 
mo nusveria ir ultrapatriotinis mo- 
tyvas, bet tai maža paguoda, ir rei- 
kia visada atsiminti, kad kiekvienas 
parengimas yra lango pravėrimas 
svetimiesiems, kurie  nepasisekimo 
nebandys pateisinti laiko neturėjimu 
ar blogomis sąlygomis. Gi savo laik- 
raščių kautynės dėl bereikalingų am- 
bicijų tėra labai mažai sveriąs ob- 
jektas, kadangi mes per visą pa- 
saulį nesudarom savo skaičium, net 
ir Lietuvos mastu imant, didesnio 
miesto, todėl kam čia taip murdytis 
toj baloj. 


"eigų mes sakome, kad mes pri- 
r3ume reprezentuoti tautą kiekvie- 
w1oj vietoj: gatvėj ir darbovietėj, na- 
muose, ir bažnyčioj, tai juo labiau 
turime būti atsakingi, rengdami va- 
karus, nes tada reprezentuojam sa- 
vo kultūrą ir rodome, kokio stipru- 
mo yra mūsų mMeniški žingsniai. Pi- 
nigas, kraujas ir laikas reikalingiau- 
sios mūsų gyvenimo sudėtinės dalys, 
bet pinigas stovi pirmoj vietoj, nes 
už jį parduodam ir kraują, ir laiką. 
Gi už tuos dalykus dar svarbesnė 
garbė, ir todėl, pardavinėjant pir- 
muosius dalykus, reikia žiūrėti, kad 
neparduotum ir jos. Kiekvienas mū- 
sų parengimas turėtų būti daug dau- 
giau apgalvotas negu kad ligi šiol — 
ne iš finansinės pusės, bet ir iš me- 
ninės. Reikėtų gerai apmąstyti, ką 
galėsi tais esamais ar buvusiais var- 
dais parodyti ne tik tautiečiui, bet 
ir svetimiesiems, kurių žodis spau- 
doj gali būti svaresnis už dolerį, nes, 
kaip minėta, galima parduoti ir lai- 
ką, ir kraują, tik garbės ne. 


Al. Baronas 


NKVD TECHNIKA TARDANT 


Maskvoje Vesnino gatvėje stovi di- 
delis raudonų plytų namas, be jokio 
užrašo, dideliais geležiniais vartais, 
kurie atsidaro tik tada, kai kas nors, 
pabeldęs į juose esantį mažutį lan- 
gelį, parodo pakvietimą ar tarnybos 
pažymėjimą. Tai yra “Eksperimen- 
tinės teismo medicinos institutas". 
Pirmajame jo aukšte yra administra- 
cijos patalpos, visi kiti aukštai skir- 
ti kalinių vienutėms ir bandymų ka- 
binetams. šio instituto uždavinys yra 
dvejopas. Visų pirma jis turi NKVD 
duoti žinių apie kalinio laikymąsi, 
jo psichinį stovį, jo atsakingumo 
laipsnį. Tai yra maždaug toks pat 
uždavinys, kokį teismas stato ir vi- 
sų. šalių šios rūšies institutams. 

Tačiau Maskvos įstaiga turi dar ir 
kitą uždavinį, kuris yra nebe prak- 
tinis, bet jau mokslinis, būtent: su- 
rasti ir išvystyti metodus, kaip pa- 

laužti žmogaus valią, padarant jį 
NKVD užmačių įrankiu. 

Institutas turįs padaryti, kad žmo- 
gaus asmenybė būtų suardyta, kad 
ji netektų centrinės kontrolės, pasi- 
darytų visiškai atvira svetimai dva- 
siai ir klusni jos Žodžiui. 


Kaip jis tai pasiekia? 


Instituto psichiatras, patyręs gY- 
dytojas ir geras psichologas, stebi 
jam pavestą žmogų ir pačiu šiuo ste- 
bėjimu ardo jo psichinį vieningumą. 
Atskiri veiksmai čia gali būti labai 
įvairūs. 


Jau pats žmogaus suėmimas, ilges- 
nis laikymas vienutėje ar kalinių 
masėje, alkis, šaltis, brutalus pirma- 
sis tardymas padaro jį jautresnį, ne- 
gu paprastai. Atgabenus kalinį į in- 
stitutą, pastanga jo jautrumą pakel- 
ti ligi aukščiausio laipsnio yra dar 
planingai padidinama. Kalinys jau- 
čiasi nuolatos stebimas, sekamas, 
nors ir nieko nemato bei nepatiria. 
Kai dėl šio nuolatinio stebėjimo jis 
pasidaro nepaprastai jautrus, tuomet 
vieną dieną atsidaro jo celės durys 
ir įeina jam visiškai nepažįstamas ir 
niekad nematytas žmogus, būtent, 
psichiatras. Jis nieko kaliniui nesa- 
neštos kėdės, sėdi ir tyli. “Ko jūs 
norite?" — klausia pagaliau iš kan- 
trybės išvestas kalinys. — “Ar jums 
kelia neramumo, kad aš čia esu''?7 — 
savo ruožtu klausia psichiatras kali- 
nį. — “Anaiptol! Man tik keista..." 
— “Jums visai nekeista! Jūs puikiai 
žinote, kad aš atėjau jus stebėti. Ir 
tai jums kelia nerimo, kad jūs ne- 
galite nuo manęs pasislėpti" — “Aš 
neturiu ko slėpti". “Jūs ir vėl 
meluojate, ir jūs žinote, kad meluo- 
jate. Žinoma, jūs stengiatės tai pa- 
slėpti. Tai aš suprantu. Bet pakanka 
pažvelgti į jus, ir tuoj matyti, kad 
jūs meluojate" — “Jūs galite žiūrėti 
į mane, kiek įmanydamas". Ir iš 
tikro psichiatras žiūri į kalinį, žiūri 
tol, kol kalinys neišlaiko, pakyla, 
pradeda vaikščioti po celę ir nervin- 
tis. — “Jaudinatės?? — “Ne! Ne 
trupučio! Kodėl aš turiu jaudintis?" 
— "Aš matau tai iš jūsų šypsenos. 
Jūsų šypsena jus visados išduoda".— 
"Nesuprantu, ką jūs norite tuo pa- 
sakyti!' — “O, jūs puikiai supran- 
tate, ką aš noriu tuo pasakyti. Jūs 
tik nežinote, kad jūs turite tokią ti- 
pišką šypseną, kuri pas jus pasiro- 
do kaip tik tada, kai jūs norite ką 
nors nuslėpti. Jūs turite ir daugiau 
tokių nuostabių savybių: Sakysime, 
jūs visados žvelgiate į tolį, sakyda+ 
mi netiesą. Tai aš jau pastebėjau, o 
toliau pastebėsiu dar daugiau. Meluo- 
ti jums nebus lėngva. Geriau nu- 


rimkite ir sėskitės. Ir vaikščiojimas 
išduoda jūsų jaudinimąsi". Kalinys 
atsisėda ir leidžiasi stebimas. Jis 
pradeda mėginti slėpti savo šypseną 
ir savo žveigimą į tolį. Tačiau psi- 
chiatras tai pastebi ir kaliniui pasa- 
so. Šis vis labiau pradeda įsitikinti, 
jog psichiatras teisingai aiškina jo 
judesius, jo mimiką, jo gestus, jo 
jausmus; kad jis vis labiau jį per- 
mato; kad jo pastabiai akiai nie- 
kas nepasilieka paslėpta. Žaidimas 
vyksta kartais labai ilgai — ištisas 
savaites. Tačiau tuo būdu kalinys 
yra psichiatro suformuojamas. Jo ak- 
tyvioji sąmonė vis labiau pasiduoda 
šiojo įtakai. Kalinys darosi vis ner- 
vingesnis: jam pradingsta apetitas, 
atsiranda nemiga, galvos skausmai, 
jis darosi išsiblaškęs, neramus ir net 
bailus. Kartais jis mėgina pokalbio 
su psichiatru vengti ir tyli, bet šis 
ir tylą aiškina, kaip pastangas pasi- 
slepti. Kartais pagauna kalinį prie- 
puolis ir jis puola psichiatrą. Tačiau 
viskas NKVD yra numatyta: toksai 
puolimas baigiasi tik kalinio nenau- 


dai. Tada ateina nusivylimas, ir ka- 
linys esti pasiruošęs viską prisipa- 
žinti. 


Pats prisipažinimas vyksta specia- 
liame kabinete. Jo viduryje stovi me- 
talinis viena koja stalas, pritvirtintas 
prie grindų. Abiejose jo pusėse stovi 
po du taip pat pritvirtintu suoleliu. 
Kambario trys sienos yra apstatytos 
veidrodžiais, kurie valiai palaužti tu- 
ri ypatingos reikšmės. Kur tik kali- 
nys žvelgia, visur jis mato jį atlydė- 
jusį psichiatrą. Gali jis visaip suki- 
nėtis, jo dvasios budelis visados sto- 
vi prieš jo akis. Kalinys jaučiasi to- 
kioje padėtyje, kaip žmogus kokios 
nors didelės asmenybės — karaliaus, 
popiežiaus — laukiamajamc. Jam su- 
sispaudžia gerklė, pradeda prakaituo- 
ti rankos, jis neranda žodžio tinka- 
mai atsakyti į klausimus. Tada jam 
padeda psichiatras. Jis pataiso jo at- 
sakymus, kuriuos kalinys patvirtina. 
Tardo paprastai NKVD valdininkas. 
Tačiau viso tardymo psichologinis 
vadovas yra psichiatras. Jis neleidžia 
valdininkui statyti bendro pobūdžio 
klausimų: klausimai turi būti visiš- 
kai konkretūs. 


Šį metodą NKVD vartoja tik svar- 
besniems sovietų režimo priešams, 
kurie iš tikro yra planavę ar planuo- 
ja ką nors šiam režimui pašalinti a 
jam bent pakenkti. 


(Santrauka straipsnic 'Gestaėnd- 
nistechnik der NKWD' von. M. 
de Smeth; “Stimmen der Zeit' 1951 


m. lapkričio mėn. Straipsnis parašy- 
tas, pasiremiant patikimų“ liudytojų 
parodymais). | 

